
De la indo-europeană la indo-europeni 


I. Istoric al cercetărilor 


Cercetarea asupra indo-europenilor a trecut prin două 
faze opuse. Entuziasmului, uneori temerar, al primelor tim- 
puri i-au urmat dezamăgirea si hipercritica: 

«După sperantele, hrănite de lucrările lui Khun, Grimm, 
Max Müler si Schrader, că studiul comparat al vocabularului 
ar permite reconstituirea unui stadiu de civilizație, se intrase 
într-o epocă de critică și de îndoială care amenința să-i redu- 
că pe indo-europeni la condiția de fantomă lingvistică: pe de 
o parte, nu se dorea să se mai cunoască decât limba lor; pe 
de altă parte, ideea unei limbi comune, din care ar fi prove- 
nit toate celelalte, ceda locul ipotezei unor dialecte între care 
fie ar fi existat de la început anumite afinități, fie s-ar fi dez- 
voltat de-a lungul timpului.» 


1. Regretatul Georges Dumézil acceptase să citească manuscri- 
sul acestei cărți; e de la sine înțeles că răspund doar eu de conți- 
nutul său. 

2. Réponse de M. Claude Lévi-Strauss au Discours de réception de 
M. Georges Dumézil à l Academie française, 1979, p. 53-54. 

Această poziție extremă — în care scepticismul legat de 
existența unei comunități etnice sfârșește prin a pune la în- 
doială, împotriva oricărei evidențe, existența unei comunități 
lingvistice — este aceea a lui Trubetzkoy, evocată în încheie- 
rea unui volum precedent al aceleiași colecții”. Putem consi- 
dera că cercetarea asupra indo-europenilor a intrat astăzi 
într-o a treia fază, aceea a criticii pozitive şi a certitudinilor 
bazate pe rațiune. 


II. Problematică 


Nu s-ar putea vorbi despre indo-europeni aşa cum se 
vorbeşte despre greci sau despre romani, de vreme ce nu 
avem de la ei nici un text; prin urmare, nici o asezare, nici un 
monument, nici un obiect nu le poate fi atribuit fără dis- 
cuție. Cercetătorul nu dispune nici măcar de mărturii con- 
temporane ca în cazul galilor, germanilor si al altor «bar- 
bari» cunoscuți de către greci si romani. 

Înainte de orice, existenţa indo-europenilor nu este un 
dat, ci o ipoteză de gradul doi. Prima ipoteză este aceea a 
unei limbi indo-europene: cum s-a amintit în L’indo-européen, 
p. 123, această ipoteză este singura care dă seama de nu- 
meroasele concordante, complexe si precise, relevate în gra- 
matica si în vocabularul celor mai multe limbi ale Europei și 
ale mai multora din Asia. Existenta unei limbi implică exis- 
tența unei comunități lingvistice. Dar o comunitate lingvis- 


3. L'indo-europten, p. 123-124; v. mai jos, p. 158. 

tică nu implică în mod necesar un popor sau o națiune: 
astăzi franceza este limba unei comunități lingvistice numite 
«francofonă» care, luată în ansamblu, nu are în comun decât 
limba. O situație asemănătoare a luat naștere după destră- 
marea Imperiului Roman de Apus. Dar se poate face, în mod 
plauzibil, o asemenea presupunere pentru mileniul al III-lea 
î.Hr.? Acesta este de fapt termenul ultim al unei comunități 
indo-europene: la începutul mileniului al II-lea apar, bine 
diferenţiate, limbile indo-europene din Anatolia; ori, nimic 
nu indică existența unui vast imperiu în mileniul al III-lea 
sau mai înainte. Comunitatea lingvistică indo-europeană nu 
poate fi aceea a unui imperiu sau a unei confederații; ea este, 
în mod necesar, aceea a unui popor migrator. Acest popor, se 
va obiecta, ar fi putut constitui reunirea efemeră a unor 
indivizi pe care nu îi lega decât o aventură comună si, în 
acest caz, ar fi în zadar să se cerceteze ce altceva aveau în co- 
mun. Dar o asemenea presupunere se izbeste astăzi de exis- 
tența indiscutabilă a unei frazeologii poetice tradiționale, 
care reflectă o ideologie comună. Si vom vedea că această co- 
munitate s-a întins pe două perioade ale preistoriei, epoca 
pietrei şi epoca aramei, fapt care ne conduce la cea de-a doua 
ipoteză, aceea a unui popor indo-european, rămânând de 
determinat civilizaţia, cultura“ și natura acestuia, precum și 
localizarea sa în spațiu și timp. 


4. În accepțiunea lui E. BENVENISTE, Problèmes de linguistique 
générale, p. 30: «Numesc cultură mediul uman, tot ceea ce, dincolo 
de îndeplinirea funcţiilor biologice, conferă vieții și activității uma- 
ne formă, sens şi conţinut.» 

O reconstrucție bazată pe ansamblul datelor accesibile 
este valabilă, în mod logic, pentru stadiul cel mai recent al 
comunităţii, care cumulează, cel putin în vocabular, vesti- 
giile stadiilor anterioare. Pentru a încerca să reconstruim 
aceste stadii, trebuie să operăm o selecție a datelor. Această 
selecție se poate baza în parte pe criterii lingvistice, cum ar fi 
vârsta formării substantivelor care desemnează noțiunile pe 
care le reconstruim. 


III. Tehnici de reconstructie, de datare si de 
localizare 


l. Civilizație materială. — Pentru a determina nivelul de 
civilizație materială al acestui popor, în absența unei măr- 
turii directe, nu dispunem, pentru început, decât de pz/eonzo- 
logia lingvistică. Această metodă constă în a atribui unui 
popor cunoașterea ființelor, noţiunilor și obiectelor pentru 
care limba sa posedă denumiri și de a-i refuza cunoașterea a 
tot ceea ce lexicul său ignoră sau nu cunoaște decât prin 
împrumut. Atunci când limba asupra căreia se operează este 
ea însăși reconstruită, incertitudinile reconstrucției lingvistice 
se adaugă la cele inerente metodei. Absenta unei denumiri se 
poate datora unor cauze pur lingvistice. Astfel, de la latină la 
limbile romanice, numele calului, lat. eguus, a fost înlocuit 
prin caballus, fără ca, pentru aceasta, calul să fi dispărut din 
domeniul corespunzător înainte de a fi reintrodus. 

Așadar, metoda nu se poate aplica orbeste. Dar, în ciuda 
incertitudinilor sale, ea a furnizat indicii care s-au verificat, ca 


10 


De la indo-europeană la indo-europeni 


în cazul nivelului tehnicii metalurgice. Lexicul arată cunoas- 
terea aramei (*áyes-), dar nu și pe cea a fierului, a cărui denu- 
mire variază de la o limbă la alta. Acest indiciu situează peri- 
oada finală a comunităţii în epoca aramei, ceea ce, de altfel, se 
verifică. Această metodă a fost folosită cu succes pentru a de- 
termina cadrul vieții indo-europenilor și, prin aceasta, pentru 
a situa din punct de vedere geografic patria lor primitivă. 


2. Cultură. — Aplicată religiei, componentă esențială a 
culturii, această metodă a dat naștere mitologiei comparate, ale 
cărei rezultate au fost atât de decepționante, încât, deja în 
1928, A. Meillet ajungea la concluzia că nu se ştie nimic 
despre religia indo-europeană, decât că erau venerati nişte 
zei «celesti, nemuritori, dăruitori de bunuri» și nişte fapte 
sociale divinizate. G. Dumézil a arătat, de atunci, că în acest 
domeniu nu trebuie să încercăm să suprapunem cuvinte, ci 
să comparăm ansambluri de fapte. Numele zeilor, al ofi- 
cianților, al riturilor si al obiectelor de cult diferă de la o 
limbă la alta: religia romană și religia greacă nu au nimic 
altceva în comun decât un nume divin care semnifică, etimo- 
logic, «Tatăl-Cer», Izpiter = Zec (natńp), dar zeul care-l 
poartă nu este personificarea cerului, numele lunonei nu 
concordă cu cel al Herei, iar Apolo al romanilor nu este de- 
cât Apolo al grecilor împrumutat. Paradoxal, nu în textele 
religioase au apărut concordantele esentiale. La Roma, la 
germani, la celti, traditia s-a conservat sub formă de legendă 
epică sau istorie legendară. Doar în India si în Iran ni s-au 
păstrat texte religioase anterioare epopeei si istoriei, mai ex- 
plicite prin natura lor, aceste texte au oferit cheia gândirii 

religioase a indo-europenilor și au permis utilizarea celorlalte 
documente. A reiesit că fundamentul concepțiilor religioase 
indo-europene era repartizarea activităților divine si umane 
în trei funcțiuni cosmice și sociale: suveranitate magico-reli- 
gioasă, război, producție şi reproducție. Închegate în caste în 
societatea indiană, care se divide în preoti, războinici și pro- 
ducători, cele trei funcțiuni subîntind nu numai o mulțime 
de legende epice sau semi-istorice (epopeea indiană, istoria 
primelor timpuri ale Romei, saga celtice și islandeze), ci și 
organizarea panteonului diverselor popoare indo-europene, 
la care se regăsesc zei ai aceleiași funcțiuni sub nume diferite: 
suveranitatea magico-religioasă este apanajul lui Iupiter și al 
lui Fides la Roma, al lui Varuna și al lui Mitra în India ve- 
dică, al lui Odin și al lui Tyr în Islanda; funcțiunea război- 
nică aparține respectiv lui Marte, lui Indra, lui Thor; func- 
țiunea productivă lui Quirinus, Asvin-ilor, lui Freyr și Freyia. 
Aceste triade functionale nu sunt construcții ale spiritului: 
triada Iupiter — Marte — Quirinus este atestată în Roma re- 
gală şi la vecinii săi umbrieni;, triada indiană formată de 
cuplul Mitra — Varuna, Indra și Asvinii (numiti si Năsatya) 
există într-un tratat între suveranul indian al statului Mitan- 
ni și unul din vecinii săi; triada nordică era cinstită în tem- 
plul din Uppsala. Iar concepția trifunctională este atât de 
adânc înrădăcinată în mentalitatea popoarelor indo-europene 
încât, după destrămarea imperiului roman, ea a renăscut în 
organizarea societății medievale în oratores (preotime), bella- 
tores (nobilime), /zboratores (a treia stare)”. Metoda lui G. Du- 


5. V. mai jos, pp. 29-31, 58-59. 

mézil, «noua mitologie comparată»f, este valabilă nu numai 
pentru religie, ci și pentru ansamblul institutiilor; acum mai 
mult de un veac, Fustel de Coulanges arăta, în La cité an- 
tique, unitatea profundă dintre drept (public și privat) şi reli- 
gie. Astăzi se poate măsura fecunditatea acestei metode în 
numărul impresionant de concordante pe care ne-a permis să 
le descoperim între sisteme conceptuale, tipare narative, in- 
stituții etc., în absenta unor denumiri comune. 

Metoda etimologică îsi regăsește drepturile în domeniul 
formularului poetic tradițional: de un secol, fiecare an își 
aduce recolta, mereu mai bogată, de comparații între formu- 
le din Vede si din Avesta, kenningar germanice, epitete ho- 
merice etc.; iar acest formular este purtătorul unui continut 
tradițional pe care vom avea ocazia să-l evocăm mai jos. For- 
mularul poetic și «tiparele noţionale», precum schema celor 
trei functiuni amintită mai sus, constituie cele două laturi ale 
tradiției indo-europene, care se manifestă în mod egal prin 
institutii și prin acte (exempla ale istoriei romane). 


3. Se poate reconstitui starea politică si socială reală? 
— Nu trebuie nicidecum să se piardă din vedere faptul că 
toate aceste reconstrucții ne permit să ajungem doar la 
imaginea pe care indo-europenii și-o făceau despre ei însisi, 
nu despre realitatea faptelor si a structurilor. Astfel, cum a 
arătat G. Dumézil, nimic nu ne îngăduie să afirmăm că 
populatia era efectiv împărțită în trei clase funcționale si 


6. C. SCOTT LITTLETON, The New Comparative Mythology, ed. 
a 2-a, 1973. 

dacă, în acest caz, exista între ele o anume mobilitate. Nu se 
pot reconstrui, deci, decât modele probabile, tinând seama de 
reconstrucţia conținutului tradițional și confruntând modele- 
le atestate la dată istorică, dintre care unele prezintă efectiv 
concordante semnificative. Dar, în definitiv, modelul recon- 
struit nu prinde consistență în mod real decât o dată iden- 
tificat pe teren. Aici, ca pentru tot ceea ce se referă la viața 
materială, ultimul cuvânt apartine, evident, arheologilor. 


IV. Identificarea arheologică și antropologică 


Întrebuințarea tuturor acestor indicii laolaltă ne îngăduie 
să punem corect problema identificării arheologice a poporu- 
lui indo-european, adică să atribuim acestui popor un anume 
sit arheologic cunoscut. Datarea diverselor situri care îi sunt 
atribuite permite reconstituirea deplasărilor sale: prin aceasta 
se aduce un început de soluționare vechii probleme a patriei 
primitive. La acest dosar se cuvine să se adauge datele exter- 
ne care dovedesc raporturi sau chiar o înrudire între comuni- 
tatea indo-europeană si alte popoare. Un câmp imens, deo- 
camdată putin explorat, se deschide cercetării. Abia în 
ultimul rând ne putem întreba în legătură cu identificarea 
antropologică a poporului indo-european: morfologia schele- 
telor descoperite în siturile care îi sunt atribuite ne permite 
să îl plasăm în raport cu rasele definite de antropologia fizică 
si să controlăm datele furnizate de textele si documentele 
figurative referitoare la înfătișarea fizică a descendenților săi. 
Dar, înainte de orice verificare pe teren, aceste indicii în sine 

constituie un dat: idealul fizic traditional nu poate corespun- 
de decât tipului majoritar al populației, dacă este omogenă, 
sau, dacă nu este, tipului majoritar al stratului său superior. 

t 


V. Caracter si mentalitate 


Este dificil să trasăm un portret moral al indo-europe- 
nilor, adică să determinăm constantele caracterului lor, dar e 
ușor să le cunoastem idealurile si valorile, datorită tiparului 
poetic tradițional, care este vehiculul firesc al acestora, și 
datorită numelor de persoane: nomen omen, numele care se dă 
unui copil indică ceea ce se așteaptă de la el. În sfârşit, pro- 
blema mentalității a fost pusă plecând de la datele lingvis- 
tice: dezbaterea asupra existenței denumirilor abstracte în 
limbă pune în discuție facultatea de abstracție a subiectilor 
vorbitori; caracterul recent al conjuncţiilor subordonatoare, 
care duce la concluzia inexistentei frazei complexe în indo- 
europeană, a fost interpretat ca indiciu al unei gândiri rudi- 
mentare. O nouă reflectare asupra sensului evoluției lingvis- 
tice îngăduie reconsiderarea acestor concluzii. Plecând de la 
baza lingvistică a studiului de față, elementele accesibile în 
modul cel mai direct sunt idealurile şi mentalitatea; cu ele 
vom începe”. 


7. Planul acestei lucrări a fost dictat de către materia însăși: el 
merge de la datele cele mai nemijlocite, acelea ale limbii și ale for- 
mularului, până la conjecturile localizării în spațiu și timp. Restul 
se sprijină pe paleontologia lingvistică și pe «noua mitologie com- 
parată». Sperăm să fi arătat că diferitele abordări, pe care ne place 
uneori să le punem în opoziţie, se completează și se întâlnesc. 

Viziunea asupra lumii 


I. Limbă și mentalitate 


1. Frază complexă si complexitate a gândirii. — Se 
cuvine, înainte de toate, să destrămăm două iluzii comune 
asupra «mentalității», adică asupra gradului de dezvoltare 
intelectuală care e atribuită indo-europenilor, luând în con- 
siderare datele lingvistice. Se respinge adesea ideea existenței 
frazei complexe în indo-europeană, sub pretextul că, în lim- 
bile indo-europene, conjuncțiile subordonatoare sunt peste 
tot recente, și această absență a frazei complexe este 
considerată ca un indiciu al unei gândiri ce abia se năștea, 
încă slab dezvoltată. Aceasta este o greşeală: dacă subordona- 
torii sunt recenti, subordonarea poate foarte bine să fie veche; 
și mai ales, ea nu s-a ivit dintr-o creaţie ex nihilo, urmare a 
unui progres intelectual, ci din structuri textuale preexis- 
tente, în special din corelare. Indo-europenii dispuneau deci, 
fără nici o îndoială, de unități lingvistice superioare propozi- 
tiei; nimic nu ne face să credem că ei erau incapabili să 
articuleze un discurs, să urmărească un gând. 

2. Problema abstractului. — Li s-a negat de asemenea 
facultatea de a abstractiza, sub pretextul că așa-numitele 
substantive abstracte ar desemna entități sexuate, dacă sunt 
de gen animat (masculin sau feminin), și «forțe», entități 
asexuate, dacă sunt de gen neutru. Iluzia unei mentalități 
«concrete», a unei viziuni animiste asupra lumii s-a funda- 
mentat pe insuficiența descrierilor uzuale în materie de de- 
rivare nominală. 

Din punct de vedere lingvistic, abstractul nu poate fi deci 
considerat secundar şi recent. În schimb, el trebuie să fie 
considerat ¿zstabil în exprimarea sa: derivatele abstracte tind 
fără încetare să devieze către desemnarea de persoane și 
obiecte. Lexemul care a suferit această evoluție este înlocuit 
de un altul în funcțiunea sa semantică primă: astfel, ved. 
samidh-, care a primit valoarea concretă de «lemn de foc», a 
fost înlocuit de sámiddhi- cu vechea sa valoare abstractă, 
conservată doar la dativ. Evoluție ciclicã, a cărei necunoaştere 
a dus la concluzia pripită a inexistenței abstractului în limbă 
și a incapacității de abstractizare a vorbitorilor. Natural, 
existența abstractului în sistemul lingvistic nu implică o 
utilizare curentă a abstracției, o gândire relatională; instabili- 
tatea abstractului demonstrează, dimpotrivă, o gândire «sub- 
stanțialistă», cum este întreaga gândire preștiințifică, si mai 
ales o gândire care nu se complace în abstractie. La indo-eu- 
ropeni, orice noțiune tinde să prindă formă, orice principiu se 
întrupează; o bună parte a panteonului s-a ivit din această 
tendință de a nu pune preț decât pe ideea vie, pe gândirea 
trăită. 

Dacă ar trebui să definim printr-un cuvânt viziunea asu- 
pra lumii pe care o reflectă tradițiile indo-europene, cel mai 
potrivit ar fi acela de politic: tot ceea ce se referă la univers și 
la istoria sa, la natură si la destinul omului este obscur, 
instabil, adesea contradictoriu; tot ce se referă la societate 
sau, mai precis, la diversele comunități în raporturile lor 
reciproce, este clar, stabil și ordonat. Vedem, de asemenea, 
că se aplică lumii și individului schemele tipice ale ordinii 
sociale, ca și cum limpezimea care domnește în acest 
domeniu ar permite să se vadă mai bine în cele două zone de 
umbră care îl înconjoară. 


1. Mostenirea literară indo-europeană. — Avem, ca să 
zicem asa, acces direct la viziunea indo-europeană asupra 
lumii prin intermediul unei mosteniri pe care o putem numi 
literară, precizând că este vorba de transmiterea pe cale orală 
a unor formule poetice, nume de persoane si tipare narative. 


A) Formularul poetic tradițional. — Concordanta relevată de 
Kuhn încă din 1853' — prima dintr-o lungă serie care 
continuă să crească — între formula vedică áksitam srávaþ si 
formula homerică kitog &pBrov, «glorie nepieritoare», este 
de o importanţă considerabilă, pentru că ea exprimă unul 
dintre idealurile majore ale indo-europenilor, supraviețuirea 


1. KZ, 2, p. 467. Pentru această formulă tradiţională și pentru 
cele care vor fi menţionate mai jos, vezi R. SCHMITT, Dichtung und 
Dichtersprache in indogermanischer Zeit. 

în memoria generaţiilor viitoare. Nu trebuie să reducem 
aceste formule la simple ornamente de stil sau la niște 
suporturi pentru recitare sau pentru improvizație: 


«Formulele poetice în societăţile arhaice nu sunt repetate 
și memorate doar pentru motivul că încântă urechea: acestea 
sunt, sub formă poetică, ca artă verbală, semnale ale unor 
legături între lucruri: conceptualizări traditionale, perceptie a 
omului şi a universului, valori și aspirații ale societății»”. 


B) Numele de persoane. — Putem socoti ca relevant pentru 
formularul poetic tradițional numele de persoane în formă 
veche: compus posesiv, i.-ir. *Su-šrávas- = gr. EV-kAEnG, 
«care are o bună reputație»; compus de agent, gr. 'AyE-Aaos, 
«care conduce armata»; sau compus determinativ, germ. 
Ger-bold, <îndrăznet cu lancea». Două preocupări prezidează 
alegerea numelui copilului: numele prevesteşte ceea ce va fi, 
conferindu-i obligatia morală de a deveni ca atare; el îl leagă 
de descendență amintind numele tatălui, si uneori si pe cel al 
mamei. Un pasaj din Aristofan” ilustrează aceste două 
aspecte: 


«Cum mie și minunatei mele soții tocmai ni se născuse 
fiul pe care-l vezi, ne-am certat asupra numelui pe care să i-l 
dăm. Ea voia un nume cu «hippos», Xanthippos sau Charip- 
pos sau Callippides; eu, din pricina numelui bunicului său, 


2. C. WATKINS, Hethitisch und Indogermanisch, p. 269. 
3. Norii, v.60 și urm., citat şi comentat de F. SOLMSEN, Indo- 
germanische Eigennamen, p. 171. 

propuneam Phidonides. Cearta fu lungă; în sfârsit, căzurăm 
de acord să-l numim Philippides.» Asta pentru că mama, 
provenită dintr-o familie aristocratică, avea alte ambiţii 
pentru fiul său decât tatăl, care era de o origine mai umilă: 
acest fiu, cum ea îl ținea și îl alinta: «Când vei fi mare, îi 
zicea ea, și îți vei conduce carul spre cetate, precum Mega- 
cles, învesmântat într-o tunică de purpură...» Eu îi ziceam: 
«Când, mai degrabă, îti vei mâna caprele de pe muntele 
Phelleus, precum tatăl tău, învesmântat într-o piele de 
capră...» 


Fiecare conditie cu idealurile sale, deci cu numele sale; 
este exact lucrul pe care-l preconizează Legz/e lui Manu II, 
31-32: numele unui brahman trebuie să fie de bun augur, 
cel al unui ksatriya trebuie să exprime puterea, protectia, cel 
al unui vaisya, bogăția si prosperitatea, cel al unui s#dra 
trebuie să reflecte condiția sa servilă si vrednică de dispret. 
La fel sunt numiți și primii reprezentanți ai claselor sociale 
nordice în Cântecul lui Rig“: copiii Servitorului (TPrael) se 
numesc Gură-Spartă, Băligosul, Dobitocul; cei ai Omului li- 
ber (Kar, Omul, Viteazul, Loialul; cei ai Nobilului (Jarh, 
Fiul, Moştenitorul, Seful și, cel mai tânăr, cel care «cunoaște 
runele», Regele. 


C) Tzparele narative. — Popoarele indo-europene vechi sau, 
cel puțin, cele mai conservatoare dintre ele, au mostenit de 
asemenea un ansamblu de tipare narative, a căror expresie și 


4. Tradus de către R. BOYER, Les religions de l'Europe du Nord, 
p. 126 şi urm. 

substanță verbală a putut fiecare să le reînnoiască, păstrân- 
du-le structura si, prin urmare, semnificația. Este și un tip 
cunoscut de practică literară, acela de a exprima aceleași idei 
sub o formă înnoită: expresia vedică návyasā vácah («sub o 
formă nouă») ilustrează acest lucru. Un exemplu între multe 
altele este acela al «războaielor de întemeiere»: două grupări 
dusmane, dintre care una, puțin numeroasă, dispune de 
superioritatea magico-religioasă și războinică, iar cealaltă de 
cea a «numărului» (bogătie si abundență de oameni, fecundi- 
tate), se înfruntă, pentru început, într-o luptă nedecisă. Apoi 
fac pace si se unesc pentru a forma un singur popor. Germa- 
nii au aplicat acest tipar la un fel de teogonie, în vreme ce 
romanii l-au integrat în istoria lor: astfel, războiul sabin co- 
respunde luptei dintre clasele de divinități Asa și Vana din 
panteonul nordic. Semnificația acestei scheme narative este 
aceea că o comunitate constituie un tot diferențiat, dar indi- 
vizibil; înfruntarea a două grupuri diferite, dar complemen- 
tare, nu poate duce deci decât la un acord. Această schemă, 
spune G. Dumézil, este purtătoarea unei «materii ideolo- 
gice»”. Lecţie de concordie civilă și, în același timp, ilustrare 
a structurii trifuncționale a comunităţii, ea ne oferă două 
indicii fundamentale în legătură cu gândirea politică a 
indo-europenilor. 

2. Grupul. — A) Idealuri si valori: a) Un stil aristocratic. — 
Latina a fost definită ca o «limbă de tărani»; analiza voca- 
bularului moştenit arată că indo-europeana «este o limbă de 


5. Heur et malheur du guerrier, p. 48. Despre «războaiele de înte- 
meiere», v. mai jos, p. 57, 102, 109 C. 

căpetenii și de organizatori impusă prin prestigiul unei aris- 
tocrații»€. Într-adevăr, «din registrul familiar sau vulgar al 
limbii nu subzistă decât puține lucruri». Studiul formularului 
tradițional confirmă si precizează această impresie de ansam- 
blu: găsim aici imaginea unei mândre aristocrații războinice, 
care iubeste viața, spaţiile largi, bunurile acestei lumi, dar, 
mai presus de toate, gloria, si care consacră creşterii animale- 
lor, sporturilor ecvestre si vânătorii momentele de răgaz ale 
păcii. Aristocraţie pentru care «caracterul» (*ménos) este cali- 
tatea esenţială a omului, iar gloria (*kléwos) scopul suprem al 
existenţei: două noțiuni pe care formularul le pune în para- 
lel, cum a subliniat Hertzenberg,: 


*bléwos nérm «faima nobililor» *7p6n05 nérm «caracterul nobililor» 
(cf. p. 153) 


*wésu kléwos «faimă bună» (cf. p. 25) *wésu ménos «caracter bun»$ 


*Ménos-ul si, în particular, *ménos-ul violent al luptătoru- 
lui, este avid de glorie; glorie nepieritoare, dacă ea este cân- 
tată de către poet, care este vehiculul său indispensabil: nu 
este îndeajuns să învingi pentru a fi imortalizat, trebuie să 
găsesti si un Homer. 

b) Caracterul şi energia. — Ne vom feri să reducem doar la 
intelect valoarea rădăcinii *men- de la care provine *ménos: ea 


6. A. MEILLET, Introduction à l'étude comparative des langues 
indo-européennes (8), 1937, p. 47. 

7. Antiquitates Indogermanicae, Gedankenschrift für H. Güntert, 
1974, p. 99. 

8. Starea de spirit numită astfel nu are nimic în comun cu ceea 
ce noi numim «caracter bun»! 

se aplică la întreaga viață psihică și, în greacă, *ménos ajunge 
să desemneze persoana care îl posedă, în turnura iepov pévog 
"AAKLIvO0L0, perifrază ce servește numirii lui Alcinou. Această 
turnură se bazează pe inversiunea stilistică a unei expresii 
atestate în vedică, (ndro) mánasvān «(Indra) care are mânas». 
Cel care posedă această ardoare, această forță de caracter 
(*isHróm ménos), se spune că are «caracterul unui nobil» 
(*nrmenes-). Legătura cu *dhrs-, «a fi curajos», subliniază co- 
notația de «eroic» a lui *ménos. 

c) Gloria. — Prin numărul de formule în care figurează, 
gloria, *kléwos, apare ca preocuparea esenţială. Această glorie 
este specificul elitei, *k/éwos ntrăm «gloria nobililor»: *ner- 
desemnează omul din clasa superioară, prin opozitie cu omul 
de rând, desemnat prin *w7ro-. Gloria conferă putere: atrage 
aliante, îi mentine pe aliați sub credintă, pe supusi sub as- 
cultare. Tocmai de aceea formula grecească evpb *pelov, 
«puternic până departe», a putut fi apropiată de formula 
sanscrită prthu-srī-, «cu amplă strălucire»: strălucirea si pute- 
rea nu sunt decât două aspecte ale aceleiasi realităti. Dar, în 
definitiv, scopul puterii nu este altul decât dobândirea de 
mai multă glorie: formularul mentionează mult mai puțin 
întinderea cuceririlor decât pe cea a gloriei: întinsă în spatiu, 
care oferă material unui mare număr de formule, dar întinsă 
si în timp. 

d) Supravietuirea prin glorie. — Dacă se râvħeste o glorie 
«nepieritoare», sau, mai precis, o glorie «care nu păleste», 


9. V. mai jos, p. 39 I. 

*pdbg"hitom'” este pentru că viaţa (care este iubită, cu 
siguranță, si care se doreste a fi lungă), se ofileste când omul 
își pierde, cu vârsta, fluidul vital. Ahile, care avea de ales 
între două destine, a preferat o viaţă scurtă si glorioasă uneia 
lungi și obscure; el iubea totusi viata si nu-și făcea iluzii în 
legătură cu plăcerile de dincolo. Asta înseamnă că el a optat 
pentru singura formă dezirabilă de supraviețuire, gloria care 
nu păleste. Această nemurire aristocratică nu este dăruită tu- 
turor; doar cei mai buni o dobândesc. Acestia devin nemuri- 
tori, cinstesc memoria strămoșilor asupra cărora se răsfrânge 
gloria lor și lasă moștenire descendenților un patronim glo- 
rios pe care aceștia din urmă vor trebui, la rândul lor, să-l 
facă celebru: noblesse oblige. În Hades, Ahile nu are altă conso- 
lare pentru trista sa condiţie de mort decât gloria fiului său; 
ploria se răsfrânge asupra întregului neam. 

e) Lauda şi oprobriul. — Gloria este si un resort al vieții în 
comun; împreună cu opusul său, ruşinea, ea îi menține pe 
oameni, și în primul rând pe căpetenii, pe «drumul cel 
drept». Un întreg formular constituit plecând de la rădăcina 
*kens-, «a califica», «a face o judecată de valoare asupra», 
evocă aceste mecanisme complementare. Astfel, noțiunea 
indo-iraniană de *nára(m) sau *nârya- šámsa-, «calificarea no- 
bililor»; este personificată într-o entitate temută și iubită în 
același timp; numele ei se regăsește, poate, în antroponime 
grecesti precum Kâ&ocavâpog, Kaoc&vâpa. Dobândeste o 
proastă reputaţie (*dus-klewes-) cel care se sustrage codului de 


10. V. mai sus, p. 18 A. 

onoare al comunității sau uneia dintre îndatoririle condiţiei 
sale. Există, la celți, un personaj redutabil — satiristul: «bine- 
cuvântat cel care este lăudat; vai celui ce este victima sati- 
rei», zice unul din aforismele lor. De asemenea, iambii poe- 
tului grec Arhiloh au determinat-o pe una din victimele sale 
să se spânzure. Buna reputaţie (*wésu kléwos, v. mai sus p. 22) 
se obține în primul rând prin acte de vitejie, dar rămâne ca 
ele să fie făcute cunoscute. Eroilor nu le repugnă să-si ia chiar 
ei asupra lor această sarcină. Dacă în luptă războinicul 
«omorâtor de nobili» (*nr-g”þen-, p. 125, n. 4) îl întreabă pe 
cel pe care se pregătește să-l ucidă numele și patronimicul, 
printr-o formulă fixă ai cărei termeni au putut fi reconsti- 
tuiți: *&"îs essi k“ósyo essi? «cine esti și al cui (fiu) eşti?», el 
face aceasta pentru a se putea lăuda mai târziu, cu ocazia 
unui ospăț. La celți, pentru a obține «partea eroului», repre- 
zentată de cea mai bună bucată dintr-un porc fript, fiecare 
dintre nobili îsi povesteşte ultimele isprăvi. Nartii, familii 
legendare osete, au o căldare magică ce îngăduie să se veri- 
fice sinceritatea povestirilor făcute cu această ocazie; în Veda, 
Indra si Agni se laudă cu isprăvile lor; Indra si Varuna își 
compară meritele și titlurile cu suveranitatea. Dar buna re- 
putație se răspândește, înainte de toate, prin lauda din par- 
tea altora si, în primul rând, prin cea a poetilor. Diversele 
tradiții indo-europene au păstrat exemple paralele de elogii 
alcătuite dintr-o enumerare de isprăvi. Aceste povestiri de 
fapte mărețe pe care barzii le declamau la ospete, contribu- 
iau la educarea auditoriului și, în același timp, răspândeau 
faima eroului proslăvit. Din aceste două motive nobilii, și în 

special regii, se înconjurau de poeti, lăudători plătiți, price- 
puti la nevoie în a-i satiriza pe rivali și păzitori ai tradițiilor. 
Această importanţă deosebită acordată opiniei ca un criteriu 
al valorii personale si funcția socială a laudei și oprobriului 
sunt caracteristice pentru ceea ce sociologii numesc shame-cul- 
tures, culturi în care respectarea codului moral este asigurată 
de dorinţa de laudă și de teama de rușine, mai mult decât de 
un sentiment de vinovăţie în cazul unei greșeli. 

f) Primatul formei. — Concordanțele dintre formulare ne 
oferă un număr considerabil de indicații în legătură cu arta 
poetică şi concepţia despre poezie la indo-europeni!'. Arta 
poetică era bazată pe memorie; Muzele sunt fiicele Mnemo- 
synei. Dar ea nu excludea invenția, cum arată indicarea 
frecventă a caracterului «nou», «fără precedent» al poemului; 
este vorba, de fapt, de o «nouă formulare» a unei teme tradi- 
tionale. Poezia este concepută, în același timp, ca o «nebu- 
nie» inspirată!” de zei şi ca o tehnică, asemănătoare celei a 
tâmplarului'” sau a țesătorului. Eficacitatea deosebită a for- 
mulei «bine potrivite» este exprimată prin metafora cuvân- 
tului-săgeată reflectată de «cuvintele înaripate» (Enea nte- 
poevra) ale lui Homer si de epitetul vedic /rspri-, «care 
atinge la inimă»: calificativ a cărui justeţe o apreciem când 
știm că o satiră «bine adresată» îsi aducea victima la sinuci- 


11. V. R. SCHMITT, Dichtung und Dichtersprache în indo-germani- 
scher Zeit, la care ne vom raporta pentru diferitele formule evocate. 

12. Denumirea latină a «poetului», vētēs, provine dintr-o rădă- 
cină care înseamnă «a insufla». 

13. Metaforei wék“os tek- «a ciopli cuvântul» îi corespunde cea 
a «vorbirii bine croite», n. 14. Si cf. p. 137. 


26 


Viziunea asupra lumii 


dere. În sfârsit, forța formulei poetice se exprimă în miturile 
cosmogonice vedice, unde principiul prim este br4hman (sau, 
ceea ce înseamnă același lucru, 74, «cuvânt de adevăr»): 
brâbman-ul este «formula poetică». Primatul formei, impor- 
tanta acordată expresiei, idealul de pertinentă, de coerență, 
gustul pentru formula «potrivită» "í si obscură, pentru a fi 
inaccesibilă profanului, sunt constantele semnificative ale 
artei poetice indo-europene. Si din acest punct de vedere se 
poate vorbi, o dată cu E. Benveniste (v. mai jos, p. 157), 
despre un «stil aristocratic». 


B) Cele trei functiuni: a) Reconstructia continutului. — Un 
număr impresionant de mărturii, formule ternare aplicate 
unor divinităti sau care servesc la desemnarea lor, grupuri 
ternare de noţiuni, obiecte sau evenimente, scheme narative 
tripartite simple sau complexe, arată limpede că repartizarea 
activităților divine si umane, sociale si cosmice în cele trei 
functiuni — a suveranitătii magico-religioase, a forței (în spe- 
cial războinice), a productiei și reproductiei — constituia pen- 
tru indo-europeni axa principală a gândirii lor. Vom regăsi în 
mod constant această tripartitie, nu numai în religie (p. 98) 
si institutii (p. 114), ci si în concepția despre individ 
(p. 39 K), în cea despre univers și istoria sa (p. 49), si până și 
în doctrina medicală (p. 133). 

b) Tipare narative mostenite în istoria legendară. — În afară 
de «războiul de întemeiere», ilustrare dramatică a concepţiei 


14. *Hrtijom wek”- «vorbire potrivită», Lalies, 2, 1982, p. 7 și 
urm.; v. mai jos, p. 115. 

organice despre comunitate, tripartiția se exprimă într-un 
număr mare de tipare narative utilizate de către istoricii 
vechi pentru a făuri o istorie a primelor timpuri ale cetății 
lor. Astfel, istoria primilor patru regi ai Romei a fost făurită 
plecând de la o schemă trifunctțională. O schemă asemănă- 
toare se regăseşte în lista primilor regi din Orhomenos'”, din 
Scandinavia'f, în cronicile slave" si în istoria legendară a in- 
vaziilor succesive din Irlanda'“. 

C) Tipare narative moştenite în epopee. — Trifuncțională este 
și povestirea legendei troiene pe care o face Vergilius: cei trei 
protagonisti sunt piosul Enea, războinicul etrusc Tarquinius, 
aliatul său din primul moment în conflictul care îl opune 
celui de-al treilea, opulentul și de altfel pasnicul Latinus, cu 
care curând se va împăca: recunoaștem tiparul unui război 
de întemeiere. Pandava, principalele personaje din Mahabha- 
rata, una din marile epopei indiene, sunt întruchiparea efec- 
tivă (arătată limpede în text) a zeilor celor trei funcțiuni”; 
mai mult, aici, tiparul trifuncțional este însoțit de alte câteva 
tipare, în particular de o eshatologie (v. mai jos, p. 51) care 
își are paralela în Edda nordică. Vom întâlni, în continuare, 


15. F. VIAN, Hommages à Georges Dumézil, 1960, p. 215-224. 

16. G. DUMÉZIL, Mythe et épopée, 1, p. 264-268. 

17. R. L. FISHER Jr., Indo-European Elements in Baltic and 
Slavic Chronicles, Myth and Law among the Indo-Europeans, 1970, 
p. 147-158. 

18. G. DUMÉZIL, Mitra Varuna’, 1948, p. 179-183; C. J. GU- 
YONVARC'H, Textes mythologiques irlandais, 1980. 

19. S. WIKANDER, Religion och Bibel, 6, 1947, p. 27-39; 
G. DUMÉZIL, Mythe et épopée, I, prima parte (si p. 337 și urm. 
despre Eneida). 

alte exemple de asemenea tipare, care au un obiectiv precis: 
transmiterea, sub o formă vie, a unei știinte politice elabo- 
rate; acestea sunt lectii în folosul căpeteniilor. 

d) Scurte povestiri trifunctionale. — Tiparul narativ se poate 
limita la un episod izolat, mărunt, ca de pildă istoria jude- 
căţii lui Paris. Foarte multe povestiri se fondează pe acest 
tipar; toate contin aceeași lecție: trebuie să preferi bunurile, 
valorile primei funcțiuni, celor ale ultimelor două. Ierarhia 
funcțiunilor este ilustrată si prin «concursuri» între reprezen- 
tanții celor trei funcțiuni, în vederea obținerii unei funcţii 
onorifice; cel care o obtine este întotdeauna reprezentantul 
primei funcțiuni. 

e) Tiparul trifuncțional în formule. — Tiparul se regăsește si 
în diverse grupări ternare: de talismane, binefaceri, calami- 
tăți, delicte etc.; formule triple aplicate unor noțiuni sau 
entități trifuncționale, de exemplu, în Avesta, Fravarti cele 
«bune, viteze, sănătoase»; Yima «deținătorul adevărului, 
viteaz, posesor de turme întinse», zeița care corespunde lui 
Sarasvati vedică si-a schimbat vechiul nume cu o formulă de 
acest fel: Ardvi Sūra Andhita, «umeda, viteaza, imaculata». 
Zeița greacă Atena este «salvatoare, suverană a cetății, biru- 
intă». Triada functiunilor este simbolizată de o triadă de 
culori: albul preotilor, roșul războinicilor, negrul sau albas- 
trul producătorilor. Triadă care se manifestă în situaţiile cele 
mai diverse şi care se perpetuează în drapelul nostru” (v. mai 
jos, p. 44 K șip. 39f). 


” Este vorba despre drapelul francez (N.tr.). 

f) Cele trei functiuni şi limba. — Concepţia trifuncțională 
este ancorată în mentalitatea indo-europeană într-o 
asemenea măsură, încât unele substantive îi datorează arti- 
cularea conţinutului lor semantic; cu alte cuvinte, ea a trecut 
din domeniul vorbirii (cel al povestirilor și al formulelor) în 
cel al mbi. Unele noțiuni prezintă trei utilizări bine carac- 
terizate care pot coexista într-o limbă sau pot fi atestate în 
limbi diferite. Carisma solară numită x 'zrona/- în Avesta este 
triplă: a preotilor, a războinicilor, a crescătorilor de animale. 

g) Cauzalitate istorică a schemei trifuncționale? — În acest fel 
înțelegem mai bine că schema trifuncțională a putut exercita 
o influență asupra cursului evenimentelor. Pentru a explica 
organizarea tripartită a societății medievale, s-a luat în con- 
siderare, cu toată seriozitatea”, o influenţă a acestei concep- 
tii, care se exprimă, înainte de a se realiza în institutii, în nu- 
meroase maxime precum: «Clericii trebuie să se roage pentru 
toată lumea, cavalerii trebuie să apere fără șovăire si să aducă 
onoare, iar țăranii trebuie să muncească». Departe de a se 
reduce la un simplu reflex al organizării politice și sociale, 
tiparul trifuncțional ar fi acționat deci asupra ei. 

h) Tabloul conceptiei indo-europene despre societate. — Dacă am 
reuni datele conținute în diversele manifestări ale tiparului 
trifuncțional, am obține un tablou precis al organizării so- 
ciale așa cum o concepeau indo-europenii: 


20. J. BATANY, Des «trois fonctions» aux «trois états», Annales, 
Economies, Sociétés, Civilisations, XVIII, 1963, p. 933-938. Cf. mai 
sus, p. 12 și mai jos, p. 59. 

21. Etienne de Fougères (sec. al XII-lea) citat de J. Grisward la 
J.-C. RIVIÈRE, Georges Dumézil, p. 200. 

«În prezent ne este usor să aplicăm primelor două «func- 
țiuni» câte o etichetă care să acopere toate nuanțele: pe de o 
parte sacrul și raporturile fie ale oamenilor cu sacrul (cult, 
magie), fie ale oamenilor între ei, sub privirea și garanția 
zeilor (drept, administrație) și, de asemenea, puterea suvera- 
nă exercitată de către rege sau delegații săi, în conformitate 
cu voința sau favorul zeilor și, în sfârsit, mai larg, stiinta și 
inteligența, pe atunci inseparabile de meditație și de mânu- 
irea lucrurilor sacre; pe de altă parte, forța fizică, brutală și 
întrebuințările ei, în special, dar nu numai războinice. Nu 
putem să delimităm cu aceeași ușurință, în câteva cuvinte, 
esența celei de-a treia funcțiuni, care acoperă domenii nume- 
roase, între care se manifestă legături evidente, dar a căror 
unitate nu comportă un centru clar: cu siguranță fecundi- 
tate, umană, animală si vegetală dar, în acelasi timp, hrană 
și bogătie, sănătate şi pace (împreună cu bucuriile si avanta- 
jele păcii) şi adesea plăcere, frumusețe, dar și importanta idee 
a «numărului mare», aplicată nu numai la bunuri (abunden- 
tă), ci şi la oamenii care compun un corp social (masă). Aces- 
tea nu sunt niște definiții æ priori, ci ilustrarea convergentă a 
mai multor aplicaţii ale ideologiei tripartite»”. 


C) Dușmanul ascuns din interior. — Ideologia celor trei func- 
țiuni nu epuizează conținutul tiparelor narative moștenite, ci 
toate aceste tipare au un anume raport cu viața comunității. 
Astfel, pentru a ne limita la un singur exemplu, uimitorul 
paralelism structural dintre istoria lui Loki al nordicilor și cea 


22. G. DUMEZIL, L'ideologie tripartie des Indo-Europâens, p. 18-19. 

a lui Syrdon al osetilor care se poate explica printr-o moşte- 
nire comună”. Syrdon şi Loki se află în aceeaşi poziție 
ambiguă faţă de comunitate (respectiv narții si asii). Aici ei 
se comportă adesea ca dusmani; sunt socotiți utili pentru 
șiretenia lor, dar sunt disprețuiți. Deşi aduc unele servicii co- 
munității, ei nu-i împărtăsesc idealurile, de care îsi bat joc și 
pe care le ridiculizează de câte ori au ocazia. Dar Syrdon este 
fiului unui demon, Loki cel al unui gigant (gigantii sunt dus- 
manii zeilor); se pare că originea lor îi împiedică să se inte- 
greze în totalitate într-o comunitate de care nu aparțin decât 
prin mamele lor. Comunitatea este deci concepută ca o mare 
familie, iar familia indo-europeană este patriliniară. Situaţia 
lor echivocă îi duce adesea la minciună, în vreme ce adevărul 
este una din valorile esenţiale, si la o ostilitate ascunsă care 
duce la catastrofa finală. 


D) Continutul politic al moştenirii literare. — Aceste concor- 
dante structurale sunt, împreună cu concordanțele formale 
(formulare şi onomastice) studiate mai înainte, cele două la- 
turi ale aceleiaşi mosteniri literare indo-europene. Nu există, 
asadar, nici un motiv pentru care să le opunem sau să o 
privilegiem pe una din ele. Nu e de mirare că sunt nume- 
roase concordanţele dintre informaţiile extrase din cele două 
surse. Astfel, înainte ca importanța noțiunilor de «glorie» 
(*kléwos) şi de «calificare» (*¥*kens-) să fie stabilită prin studiul 
complet al formularului, G. Dumézil arătase pe o altă cale, 


23. G. DUMEZIL, Loki, 1947. V. p. 247 şi urm., discuţia ipote- 
zei unui împrumut. 

în Servius et la Fortune, «functia socială a laudei și opro- 
briului» la indo-europeni. Invers, materialul onomastic mos- 
tenit se lasă redus fără dificultate la trei funcțiuni, tinând 
cont de predominanta unei funcțiuni sau a alteia în cultura 
cercetată. E. Laroche încheie în aceşti termeni studiul său 
despre Les noms des Hittites (p. 367): 


«Numele de eroi din tradiția sanscrită și homerică, nu- 
mele de comandanti persi, gali, irlandezi, germani sunt ace- 
lea ale unei caste (cea de-a doua funcţiune în schema lui 
G. Dumézil). Societatea hitită și-ar fi pierdut pe drum cadre- 
le războinice; nu i-ar mai fi rămas decât armătura religioasă 
a onomasticii (teoforele) si numele plebeiene (hipocoristice, 
nume de proveniență, epitete, porecle).» 


Această mostenire literară, sub dublul său aspect formal 
și structural, este mai mult decât o märturie despre viziunea 
asupra lumii indo-europene: ea este expresia sa directă. Chiar 
dacă e vorba de formule sau de tipare narative, centrul de 
interes rămâne același: comunitatea politică și raporturile 
care există între membrii ei. Religia a furnizat o parte deloc 
neglijabilă a formularului poetic; însă, în ceea ce priveşte 
schemele trifuncționale (de tipul Iupiter — Marte — Quirinus), 
ele privesc fără nici o îndoială mai întâi comunitatea politică 
umană: panteonul nu e decât reflectarea acesteia. 


3. Individul. — A) Corpul. — Vocabularul reconstruit ates- 
tă o cunoaștere anatomică destul de precisă a corpului uman, 
încă dintr-o perioadă veche: numele principalelor organe in- 
cerneifigurează în acest vocabular si prezintă, pentru cele mai 

multe, o formă arhaică; însă funcţia lor nu este cunoscută și 
adesea e imaginată fantezist. 


B) Sufletele. — Altfel stau lucrurile cu viața psihică: aici 
totul este recent, nesigur, sovăielnic. Ar însemna să punem 
gresit problema dacă am cerceta ce idee își făceau indo-euro- 
penii despre suflet; opoziţia dintre un trup și xn suflet este 
destul de recentă. Avesta prezintă cinci termeni pe care noi îi 
craducem prin «suflet»; nici unul dintre aceştia nu are cores- 
pondent în vedică, în pofida strânsei înrudiri dintre cele două 
limbi şi culturi. În Vâzz, âtmân, a cărui soartă o cunoaștem 
din speculațiile ulterioare, nu este deocamdată decât desem- 
narea ființei umane în unitatea sa indivizibilă, etimologic, 
înseamnă «suflu». 


C) «Sfârșitul de pe urmă» — Această concepţie a unității 
ființei, sub forma sa cea mai radicală, este exprimată de către 
Yăjiavalkya în Brhad Aranyaka Upanisad (4. 14): «născut 
din aceste elemente, (4/47) dispare împreună cu ele; o dată 
mort, el nu mai este conștient». Spusele lui o scandalizează 
pe soţia sa care, în această povestire, reprezintă opinia comu- 
nă: la indo-europeni, ca si în alte părți, ideea supraviețuirii 
este foarte generală; riturile funerare sunt bazate pe această 
idee. Dar, la drept vorbind, ce se consideră că supravietu- 
iește? Principiul vital, suflul? Principiul gânditor, conștiința? 
La Homer, nici unul nici celălalt: morții își pierd în același 
timp Oðpóç (principiul vital) si ọpéveç (principiul gânditor). 
Instructivă în această privință este reflecția lui Ahile care 
tocmai a avut în vis viziunea lui Patrocle mort: «Ah! nici o 

îndoială, un nu-știu-ce trăiește încă în Hades, un suflet, o 
umbră, în care însă spiritul nu mai locuieşte»"“. Ce este deci 
un asemenea suflet dacă nu o aparenţă vană, o iluzie, un vis? 
Ca și eroul homeric, poeții vedici nu identifică fiinta cu 
putinul care îi subzistă după moarte. Ei pretind totuși «ne- 
murirea» (amýta-); dar când aceasta nu este o simplă dorință 
de viață lungă, ceea ce pretind este o «promovare», un fel de 
divinizare, de aceeași natură cu supraviețuirea în amintire, 
pomenită mai sus, și care se obține prin fapte înalte celebrate 
de către poeți, sau prin tehnici adecvate, comportând mai 
ales consumarea de sóma, care joacă același rol cu néktar-ul 
grecesc. Nemurirea sub forma sa dezirabilă nu se dăruiește, 
ci se obține. Lumea cealaltă este la fel de puțin egalitară ca și 
aceasta. La fel la germani, doar luptătorii «însemnați cu sem- 
nul lui Wodan» sunt admisi în Walhalla; restul muritorilor și 
chiar si zeii, atunci când mor, coboară în lăcașul tenebros al 
lui Hel. În schimb, druizii se pare că au promis żuturor un rai 
plin de desfătări””. Nu există, prin urmare, o doctrină in- 
do-europeană a «sfârșitului de pe urmă» al omului. Singurul 
punct comun este importanța gloriei neamului. 


D) Sufletele şi corpul. — Aceeași incertitudine domneste 
asupra a ceea ce noi numim raporturile dintre suflet și trup. 
Fiecare funcție, fiecare pulsiune este obiectivată într-un fel 
de entitate conform viziunii „substanțialiste” a realității, evo- 


24. Iliada, 23, v. 103 şi urm. Textul sugerează și că Ahile nu 
avea o idee clară în această problemă. 
25. F. LE ROUX, C. J. GUYONVARC'H, Les Druides?, p. 276-277. 

cată mai sus (p. 17) sau este asimilată acţiunii unui zeu. 
F. Robert a descris într-un mod foarte pertinent conștiința 
eroului homeric, dominată în întregime de zei: «Totul le 
aparține: cunoaștere, voință, sentiment». Omul «este actio- 
nat» din exterior, manipulat ca o marionetă. Urme ale aces- 
tei conceptii rămân în vocabularul nostru prin expresiile im- 
personale de sentiment precum fr. ¿/ me souvient, lat. me 
miseret «mă căiesc» etc. Fenomenele pe care noi le raportăm la 
un principiu unic, spiritul, sunt raportate la principii diferite. 


E) Sufletul — suflu. — Printre aceste principii, suflurile detin 
un loc important: animus si anima ale latinilor, ca și Oðuóç şi 
yox ale grecilor, Zrmân si prână ale indienilor sunt la origi- 
ne sufluri. Însă rolul lor nu se limitează la respiratie; el se ex- 
tinde la gândire care, din acest motiv, este adesea localizată 
în inimă și plămâni, și la perceptie, concepută pe atunci ca 
activă, «emisie» în direcția obiectului perceput. Inspirația 
(poetică sau de alt gen) este un suflu receptat. 


F) Fluidul vital. — Principiul vital numit œióv la greci și 
ģyu- la arieni este un fluid; acesta este, totodată, și o noțiune 
temporală, «durata vieții». Acest fluid își are sediul în coloa- 
na vertebrală, «coloană a vieții, sursă a existenţei», după 
Avesta. Individul tânăr «posedă» acest fluid: numele său, 
*Hyu-H en- înseamnă «cel care posedă *eHyz-»; bătrânul se 
usucă pentru că pierde acest fluid. Diverse emotii sunt de 
natură umedă: în vedică, rădăcina mad-, care corespunde ver- 


26. Homère, 1950, p. 16. 

bului latin mare, «a fi umed», desemnează bucuria; poate 
este vorba, inițial, despre excitația beției. 


G) Sufletul de foc. — Alte principii sunt de natură ignică. 
Focul interior care se manifestă în toate formele de încălzire 
este și el un fel de suflet, reprezentat sub forma unei flăcări. 
Vedem că această concepţie, ca si precedentele, se reduce la 
fapte din experienţă: bătrânul se usucă, cadavrul se răcește, 
respirația încetează la moarte; se pierde asadar un fluid, un 
suflu, un foc. 


H) Puterile supranormale. — Aceste diverse principii si 
altele care le sunt specifice, se manifestă la unii indivizi 
într-un mod mult mai activ; ele produc diferite fenomene 
inventariate și studiate de către parapsihologi. Elementul ig- 
neic produce aura, «gloria luminoasă» a personajelor dotare 
cu un har special precum x'zranab- din avestică si, mai ales, 
tapas- al asceţilor indieni, care este capabil să ducă metalul la 
înroşire. În Cântecul lui Rig, la nordici, Kon cel tânăr, încar- 
nare a regalității magico-religioase, «cunoscu runele salva- 
toare și runele vieții celei lungi. În plus, el știu să favorizeze 
nașterile, să tocească tăișurile, să domolească marea; învăță 
limbajul păsărilor, învără să stingă incendiile, să adoarmă 
spiritul, să potolească necazurile». Druizii au puteri asemă- 
nătoare asupra spiritului, asupra fiintei vii, asupra materiei și 
elementelor”. În stare de transă, grupurile de inițiați înde- 


27. Tradus de R. BOYER, Les religions de /'Europe du Nord, 
p. 135-136. 
28. F. LE ROUX, C. J. GUYONVARC'H, Les Drwides?, p. 160 şi urm. 

plinesc minuni precum mersul prin foc. Legende, basme si 
tradiții populare amintesc tot felul de metamorfoze, vegetale 
sau animale: metafora indo-europeană a «mâinii cu cinci ra- 
muri» este, în mod sigur, mai mult decât o imagine analo- 
gică; în capitolul despre război vom da exemple de lican- 
tropie în societățile secrete de tineri luptători. Tehnicile de 
«ieşire din trup» duc adesea la doctrina metempsihozei sau a 
transmigrației sufletelor: de pildă, în Grecia, în pitagorism și 
în India postvedică. În aceste două cazuri este vorba de o 
concepţie străină, care își are probabil originea în sfera cultu- 
rală «indo-mediteraneană» 7. Doar printr-o eroare a fost 
atribuită druizilor o asemenea doctrină”. 


I) Unitatea ființei. — Metempsihoza și ieșirea din trup se 
întemeiază pe o concepție comună, identificarea ființei cu un 
element incorporal pentru care trupul nu este decât un în- 
velis, concepție opusă celei a zpzz47z2 ființei, care, sub o formă 
mult mai adesea implicită decât explicită, a predominat la 
indo-europeni de la o dată veche. Oricum, introspecţia si, 
prin urmare, tehnicile care se fondează pe ea, precum «ana- 
mneza» sau rememorarea existenţelor anterioare, n-au fost la 
ei niciodată la cinste. «În inima Latiului ca și în pragul 
Indiei, cuceritorii erau îndreptați cu totul către lume, se 
exteriorizau în întregime în ambiții și în acte pentru care 


29. Comunitate parțială de civilizaţie evidenţiată de către 
V. PISANI, L'unità culturale îndo-mediterranea anteriore all'avvento di 
Semiti e Indoeuropei, 1936. 

30. F. LE ROUX, C. J. GUYONVARC'H, Les Druides’, p. 295 şi 
urm. 

aveau mai mare importanță disciplina sufletului decât cu- 
noașterea sa, practicarea unei magnanimitas decât explorarea 
lui animus»”' 

Această magnanmitas este *zsHrâm ménos menționată mai 
sus, p 23. 


J) O psihologie a acțiunii. — Grandoarea sufletului, conștiin- 
ta unui mare destin, constituie de asemenea idealul nordic al 
lui gzefumadr, omul care a primit mai mult decât altii și care 
a stiut să păstreze această superioritate. Pentru a ajunge aici, 
este necesară o disciplină. Această disciplină, care conduce la 
stăpânirea de sine, nu se sprijină pe o cunoaștere a naturii 
intime a fiintei, ci pe controlul modului său de funcționare și 
al actelor sale. Regăsim și aici un teren solid. Trei sunt do- 
meniile de activitate: gândirea (ansamblul vieții psihice) 
*men-, cuvântul *wek”-, acțiunea *werg, este vorba de a 
gândi, a vorbi si a acționa «corect», «într-un mod potrivit» 
(p. 27); trebuie să se evite excesul, lipsa de măsură, tot ceea 
ce nu se cuvine: divagație de la gândire, cuvinte în exces, 
acțiuni brutale sau nechibzuite. 


K) Individul şi cele trei funcțiuni. — «Asa cum Statul este 
împărțit în trei corpuri, sufletul fiecărui individ este, și el, 
divizat în trei părți», ne învaţă Platon””. Una este principiul 
cunoașterii, a doua pasiunea; «în ce o privește pe cea de-a 
treia, ea are atâtea forme diferite, continuă Platon, încât 
n-am putut să-i găsim un singur nume»: este la fel de com- 


31. G. DUMEZIL, La religion romaine archaique?, p. 369. 
32. Republica, 580 d. 

plexă ca și cea de-a treia funcţiune, căreia îi corespunde. În 
individ, ca si în societate, cea de-a doua funcţie trebuie să fie 
subordonată celei dintâi, iar cea de-a treia celorlalte două. 
Cum a arătat G. Dumézil”, această tripartiţie psihologică se 
regăseşte în India: în Sāmkhya clasică se disting trei guna, 
«calități» sau «componente»: sattva «principiu luminos, puri- 
tate»; rajas «principiu rosu, activitate»; tamas «întuneric», 
«inerție», care corespund triadei dharma «lege», kāma «dorin- 
tă», artha «interes». «Unicul (mascul) nenăscut (adică Spiri- 
tul) se odihnește lângă unica (femelă) nenăscută (adică Natu- 
ra) roșie, albă, neagră». Aceste trei culori (p. 29 si p. 44 f) 
indică raportul cu cele trei funcțiuni cosmice și sociale. Or, 
doctrina este fundamentul unei morale sau mai degrabă al 
unei discipline, yoga. 


L) Individul, corpul social şi neamul. — Toate cele de mai sus 
arată că individul nu este centrul gândirii indo-europenilor. 
De fapt, individul nu există pe de-a-ntregul decât în funcție 
de dubla sa apartenentă la comunitatea contemporanilor săi 
si la neam. Valoarea sa se măsoară prin felul în care el se 
achită de obligații în aceste două domenii. El este o albină 
dintr-un stup și o verigă dintr-un lanţ; ceea ce contează nu 
este a-i cunoaște esența, ci a-i defini si ordona comportamen- 
tul. Îndatoririle fată de comunitate sunt diferite în funcţie de 
condiţia fiecăruia; le vom regăsi studiind cele trei funcțiuni 
(p. 54), și îndatoririle căpeteniei (p. 77). 


33. L'ideologie tripartie, p. 25-26. 

Îndatoririle față de urmași sunt cele ale unui sistem pe 
care sociologii îl numesc zrzszee, «caracterizat prin credinta că 
neamul, descendenta erau realitatea metafizică, și că 
individul nu era decât o verigă tranzitorie dintr-un lanț 
permanent al familiei în mod ideal vesnice, care păstrează în 
custodie (zn trust) numele, reputația, statutul si proprietatea 
familiei în timpul vietii sale. Aceasta era responsabilitatea in- 
dividului, de a transmite acest depozit nediminuat și, pe cât 
posibil, sporit prin propria sa conduită. Individul dobândea 
nemurirea atunci când posteritatea, și în special proprii săi 
urmași, își aminteau numele său cu mândrie și cinste» 


4. Universul. — A) Cosmo/ogzi. — Ar fi o întreprindere fără 
rost să încercăm să reconstituim, unitară și coerentă, cosmo- 
logia indo-europenilor: în prezenta diverselor fenomene cos- 
mice și meteorologice, indo-europenii, ca și alte popoare 
vechi, nu puteau face altceva decât să «salveze aparențele», 
adică să propună imagini care să simbolizeze faptele obser- 
vate. Dar ei nu supraestimau valoarea acestor imagini; poetii 
s-au complăcut în a le pune în opozitie, pentru a face să se 
simtă misterul și puterea zeilor. 

a) Pământul. — Pământul este cel mai adesea conceput ca 
un disc. Împrejur, grecii plasează un ocean; mai multe tra- 
ditii nu spun nimic despre acest lucru, dar atestările bărcii 
solare, care sunt foarte numeroase în documentele figurative, 
implică existenţa, cel putin la o dată veche, a unei asemenea 


34. C. C. Zimmerman, citat de R. PEARSON, JIES, 1, 1973, 
p. 157. 


4l 


Indo-europenii 


concepții. Stabilitatea pământului este explicată prin faptul 
că el a fost fixat; toate mijloacele de fixare, de la piroane la su- 
dură și la stâlpi, sunt pomenite pe alocuri și, uneori, alăturate. 

b) Cerul este, și el, fixat ca să nu cadă pe pământ. Cele 
mai multe divinități vedice îndeplinesc, fiecare în felul său, 
rolul pe care grecii îl atribuie gigantului Atlas și pe care-l 
asigură şi o grindă, mai ales un arbore cosmic”. Cerul este 
deci o boltă solidă, făcută din lemn, piatră sau metal. El este 
si o nicovală pe care lovește un fierar celest. Dincolo de 
această boltă solidă vizibilă se întinde eterul, cerul de lumină 
și foc, unde urcă apele care formează fluvii, chiar un ocean. 
O formulă poetică indo-europeană, reflectată de adjectivul 
homeric ðunethg, evocă fluviile «care zboară în cer»; altele 
coboară de acolo. 

C) Ziua şi noaptea. — Această imagine, până aici coerentă, 
încetează să mai fie astfel din momentul în care este vorba să 
se țină cont de alternanța zi-noapte. Indo-europeana posedă 
în lexicul său un termen care nu are nici un corespondent în 
limbile noastre moderne:*Zyew-", «cerul diurn», care ulteri- 
or dă numele fie al cerului, fie al zilei. Acest «cer diurn» se 
rotește în jurul pământului, aducând cu sine soarele și lumi- 
na Și, în fiecare seară, îi cedează locul cerului nocturn pe care 
sunt fixate luna si stelele, «ziua neagră și ziua limpede rotesc 
cu pricepere cele două spații, dintre care unul este întunecat» 


35. Frasinul Yggdrasill al germanilor nordici, arborele Soarelui 
la baltici etc; concepţie «şamanică». 

36. Ambivalenţa «cer» și «zi» atestată direct în vedică și indi- 
rect în alte părți reflectă acest sens. 

(RV, 6.9. 1.). Acest «spațiu întunecat» (la origine spațiu-ro- 
su, cf. n. 37), râjas-, este initial identic cu Erebul grecilor: 
deci, nu este vorba despre o desemnare temporală a perioadei 
nocturne, ci de cea a unui «cer nocturn», paralel cu cerul 
diurn *Zyew-. Cosmologie ireconciliabilă cu aceea a unui cer 
fix pe care soarele se deplasează în carul său şi pe care noap- 
tea îl acoperă cu vălurile sale, în timp ce soarele, arătându-si 
fața sa cea întunecată sau ocolind pământul, parcurge în sens 
invers traiectoria din timpul zilei. Totusi, cele două cosmo- 
gonii sunt adesea amestecate. Încă din cea mai îndepărtată 
preistorie, fenomenul ploii a sugerat imaginea unui cer-tată, 
soț al pământului-mamă; îi regăsim în rândul întâi al «divi- 
nităților vizibile», p. 91. 

d) Corpurile cereşti. — Cu excepţia soarelui și a lunii, divi- 
nizate în mod egal, nu există nici un corp ceresc al cărui nu- 
me indo-european să poată fi reconstruit; doar constelațiile 
Urselor, cea a a Pleiadelor și cea a Hyadelor poartă un nume 
care se regăseste în cel puțin două limbi, în mod indepen- 
dent. Abia sub influența babilonienilor s-a dezvoltat practi- 
carea astrologiei și, în urma acesteia, a astronomiei. Stelele și 
planetele au fost socotite găuri în cerul noptii, care lăsau să 
treacă lumina eterului, sau obiecte strălucitoare fixate pe 
cerul nocturn, dar cel mai adesea au fost luate drept ființe 
însuflețite care se deplasează pe cer; acest lucru a sugerat 
denumirile de animale ale constelaţiilor. Incertitudinile sunt 
inevitabile pentru acel stadiu de cunoaștere. 

e) Cele trei funcțiuni cosmice. — În schimb, pretutindeni se 
manifestă o triplă certitudine: 1) Universul este guvernat de 

zei suverani care, la început, au stabilit drumul soarelui și al 
altor corpuri cerești, care veghează asupra ordinii lumii asa 
cum veghează asupra ordinii morale în societatea umană. De 
aceea acestea două sunt strâns legate. Oamenii, în special că- 
peteniile, au o responsabilitate cosmică (p. 87). 2) Universul 
este sediul unor înfruntări nesfârsite. La început, zeii război- 
nici au trebuit să lupte împotriva unuia sau mai multor ad- 
versari demonici pentru a permite apelor să curgă, soarelui să 
strălucească etc. Astăzi lupta continuă încă și va dura până la 
criza finală. 3) În univers totul e viu, si ca urmare, supus le- 
gilor productiei și reproductiei: totul se hrăneşte, totul are nevo- 
je să crească. Sacrificiul este indispensabil pentru bunul mers 
al universului. Omologia între univers și societatea umană 
merge chiar mai departe în India vedică, unde cele trei lumi 
sunt, în mod explicit, în raport cu cele trei caste ariene: 
cerul, care încă din epocă indo-europeană este sălașul zeilor 
(*deywó-, «ceresc»), cu casta brahmanică; atmosfera, antárik- 
sa-, cu casta războinică; acesta este domeniul zeilor războinici 
indo-iranieni, precum Vayu «Vântul», și zeii Marut, al căror 
nume corespunde celui al zeului latin Marte; în sfârsit, pă- 
mântul nostru, izvor de viață și de hrană, este domeniul celei 
de-a treia funcțiuni, de unde raportul lui cu casta vaz. 

f) Cele trei culori cosmice. — Cele trei culori simbolice ale 
celor trei funcțiuni sociale se aplică de asemenea celor trei 
lumi: albul cerului, roșul lumii de mijloc, negrul lumii infe- 
rioare. Această repartizare poate fi consecința punerii în ra- 
port a celor trei lumi cu cele trei funcțiuni; dar dacă am 
presupune că ea are o bază naturalistă, am putea-o justifica 

printr-o cosmologie conform căreia trei ceruri se rotesc în Ju- 
rul pământului, cerul diurn *Zyew-, alb, cerul nocturn negru, 
despărțite de un cer crepuscular, roșu: pe acesta din urmă îl 
denumeşte inițial termenul *râg”os-". 

B) Timpul: a) Timpul trăit. — La fel ca si spaţiul, de care 
este inițial legat, cum tocmai am văzut, timpul nu este 
conceput ca o formă vidă si nediferenţiată. Timpul are o 
substanță; ca şi cel al vieții umane (p. 36 F), timpul lumii 
fizice, cel care cadențează alternanța zilei și a nopţii, ciclul 
lunar al lunii și ciclul anual al soarelui, posedă o «forță vita- 
lă»: ziua este tânără la răsărit și bătrână în amurg”; este 
tânăr anul nou, cel care aduce ființelor forța vitală pe care o 
deține; relele vor zbura o dată cu anul vechi, a cărui forță 
vitală este epuizată ca şi cea a unui bătrân, si care nu mai 
poate să aducă nimic bun. Timpul este deci o formă de sub- 
stanță diferențiată, idee care se manifestă în distincția, pe de 
o parte, între zilele faste și cele nefaste, concepute ca ființe 
binevoitoare sau răuvoitoare sau ca guvernate de către divi- 
nități binevoitoare sau răuvoitoare, iar pe de altă parte, între 
zi, domeniul zeilor, când este îngăduită săvârșirea diverselor 
activități oficiale, civile și religioase, și noapte, domeniul 
demonilor, în care aceste activități sunt interzise. Sacrificiul 


37. Rădăcina *reg”- înseamnă «a colora în roşu», ved. rájyati. 
Sensul de «amurg» este atestat prin intermediul arm. erek, «seară». 
V. Etudes indo-européennes 1, 1982, p. 26-27, si mai sus p. 44 c, mai 
jos p. 91. 

38. G. DUMEZIL, Annales d'Histoire économique et sociale, X, 
1938, p. 289-301. 

nocturn este, după Avesta, în folosul demonilor, de aceea și la 
Roma adunările deliberative politice și judiciare nu se în- 
trunesc niciodată noaptea. Inevitabilul decalaj între cele do- 
uăsprezece luni lunare și anul solar, care a dus la aproximări 
succesive ale diverselor reforme ale calendarului, dădea nas- 
tere unei «luni suplimentare», în care timpul era de o calitate 
diferită: el era într-un fel oprit, și toate regulile vietii în 
comun, strâns legate de diviziunile timpului, erau suspen- 
date. În afara derivativului oferit vitalităţii juvenile, perioada 
aceasta era folosită pentru a ajuta timpul să se regenereze. 
Restul anului era ritmat de sărbători. Dincolo de articulațiile 
naturale ale anului solar, echinoctții și solstiții care dădeau 
ocazia unor celebrări solemne, sărbătorile anuale erau repar- 
tizate între cele trei funcțiuni ale activității umane și divine: 
mai multe priveau activitatea agricolă si pastorală, altele, 
începutul si sfârșitul sezonului räzboinic, altele, pur religioase, 
aveau ca obiect comunitatea însăși, şi neamul, cu sărbătoarea 
morţilor. 

b) Timpul abstract. — Toate aceste observatii asupra tim- 
pului trăit sau concret nu trebuie să ne facă să gândim că 
indo-europenii erau incapabili să conceapă timpul sub forme 
abstracte, adică să opereze cu noțiuni de anterioritate, poste- 
rioritate, simultaneitate. Din contră, organizarea sistemului 
lor verbal comportă o distincție între atemporal, exprimat 
prin injunctiv, si temporal, repartizat în trei timpuri: trecut, 
prezent Și viitor, numit «conjunctiv» în gramatici; noțiunea 
prospectivă exprimată prin acest «conjunctiv» îsi are cores- 
pondentul în sistemul nominal la dativ. Exprimarea a trei 

timpuri pune bazele unei concordante formulare atestate la 
Homer, în Veda si Avesta: «cei ce fură, cei ce sunt, cei ce vor 
fi» si care are o paralelă la germani în triada Nornilor: Urăr 
«trecut», Verðandi «prezent», Sculd «viitor». În ce privește 
opoziţia dintre atemporal sau inactual și actual, ea se regă- 
seşte în derivarea nominală: aceasta este, într-adevăr, baza 
semantică a opoziţiei dintre două clase de nume de agent 
simple și compuse, evidențiată de E. Benveniste. Lucrul do- 
vedește importanţa acestei distincții în sistem. Indo-euro- 
penii își reprezentau timpul sub o formă substanțială, în 
virtutea tendinței deja semnalate a instabilității abstractului; 
aceasta este tendinţa de a atribui viată la tot ceea ce nu 
există decât sub formă de gând. 


C) Cosmogonii. — Ar fi de asemenea inutil să încercăm să 
reconstituim mitul cosmogonic indo-european: numai India 
vedică ne oferă cel puţin trei tipuri de cosmogonii” ireduc- 
tibile între ele și dintre care nici una nu corespunde cosmo- 
goniei greceşti, aşa cum ne-o transmite Hesiod, și conform 
căreia Cerul nocturn (Uranos) a fost separat de Pământ, soția 
sa, de secera fiului său Cronos, căruia îi va succeda Zeus 
(*Zyew-, «cer diurn») după ce-l va fi învins: cosmogonie care 
amintește cosmologia celor trei ceruri (v. mai sus p. 43). Una 
din cosmogoniile vedice are în centru uciderea unui dragon 
Obstacol, Vrtra, care bloca apele, de către zeul războinic 
Indra, altul acordă rolul decisiv «stăpânului br4bman-ului», 
Brbaspati; iar altul vede în creaţie opera unui «Artizan uni- 


39. J. VARENNE, Cosmogonies vediques, Paris, 1982. 

versal», Vzsvzkarman. Trei grupe de cosmogonii care cores- 
pund celor trei caste ariene. De asemenea, pentru a crea lu- 
mea, Ormazd (Ahura Mazda) a îmbrăcat succesiv haina albă 
a preoților, haina rosie a războinicilor și haina albastră a cres- 
cătorilor de animale. La baza gândirii cosmogonice găsim 
deci, în lumea ariană, o gândire politică. Aceeași situație și 
pentru mitul grec din care J. P. Vernant trage următoarea 
învățătură: «stadiu de ordine cosmică adevărată, fără diferen- 
tieri, ierarhie, supremație». Cu alte cuvinte, ordinea cosmică 
trebuie să reflecte ordinea socială. Această legătură între 
preocupările politice și mitul cosmogonic se regăsește în 
Veda, în mitul gigantului cosmic Purusa, care corespunde lui 
Ymir al nordicilor: «când îl dezmembrară pe Om, cum dis- 
tribuiră ei părțile? Ce deveni gura sa, ce au devenit braţele 
sale? coapsele sale, picioarele sale ce nume primiră?» Răs- 
punsul este: cele patru caste, ale căror funcțiuni corespund 
organelor care le-au dat nastere: brahmanii deținători ai for- 
mulelor artei poetice, războinicii vigurosi, (re)producătorii și, 
ce se află cel mai jos, servitorii. Si-au mai imaginat originea 
lumii ca pe o ivire dintr-un ou: ariciul-de-mare fosil al cel- 
ților“0, embrionul de aur vedic, oul orfic. Numele gotic al 
lumii, fazrhvus, provenit din numele indo-european al «ste- 
jarului», *pérk“us, păstrează poate urmele unei cosmogonii 
(p. 135) conform căreia un stejar cosmic era lovit cu fulgerul 
de către un zeu, precum Perkūnas al lituanienilor (p. 94). Pe 
scurt, pentru a relua celebra formulă din RgVéda (10.129.7), 


40. F. LE ROUX, C. J. GUYONVARC'H, Les Druides’, p. 321 şi 
urm. 

ceea ce s-a petrecut la început «ştie doar cel ce veghează 
asupra acestei lumi din înaltul cerului — dacă nu cumva nici 
el nu știe». Anumite cosmogonii amintesc o creare a spațiu- 
lui: acesta este rolul zeului vedic Vzszz, care în trei pasi a 
creat spațiul pe care îl ocupă cele trei lumi, acesta este si 
elementul esențial al cosmogoniilor în care se separă, într-un 
fel sau altul, cerul de pământ. Însă alte cosmogonii pleacă de 
la un spațiu vid, hău deschis: acesta este sensul termenului 
haos. Mai multe cosmogonii amintesc sau presupun o creare 
a timpului: «timpul limitat» al cosmogoniei mazdeene, care 
urmează timpului «nelimitat», este exemplul cel mai clar. 
Crearea timpului este realizată prin fixarea drumului soarelui 
şi al lunii care determină articularea timpului. În mod 
secundar, timpul apare în unele locuri ca principiul prim. 
Cea mai mare parte a cosmogoniilor nu spun nimic despre 
problema caracterului liniar sau ciclic al timpului; problema 
nu se pune decât în legătură cu istoria omenirii. 


D) Istoria omenirii. — O gândire politică subîntinde, și aici, 
reprezentările care se fac în legătură cu evoluția omenirii. 
India brahmanică distinge patru vârste, care corespund celor 
patru caste: prima brahmanică, a doua satriya, a treia vaiíya 
și ultima kali-yuga, fidra. Grecii au moștenit un tipar iden- 
tic, dar l-au complicat, atribuindu-le fiecare dintre primele 
trei vârste celor două semintii, una dreaptă și pioasă, cealaltă 
«excesivă» şi nepioasă. Astfel, seminţia de aur și cea de ar- 
gint reprezintă două aspecte ale funcţiei suverane; semintia 
de bronz și cea a eroilor — două aspecte ale funcțiunii 
războinice. Contrar celor precedente, actuala seminție de fier 

este supusă legii dure a muncii, necesităţilor producţiei și 
reproductiei; ea corespunde exact celei de-a treia funcțiuni. 
Si se va cobori încă o treaptă o dată cu cea care va urma, căci 
toate valorile care pun baza ordinii sociale vor fi călcate în 
picioare: «Tabloul agricultorului rătăcit de către Hybris®', asa 
cum îl prezintă vârsta de fier în declinul său, este în mod 
esenţial o revoltă contra ordinii: o lume cu susu-n jos în care 
toate ierarhiile, toate regulile, toate valorile sunt inversate». 
Astfel îsi reprezintă germanii și celții ultima perioadă a 
lumii: imaginea pe care și-o fac este identică cu cea pe care o 
înfățișează Hesiod în Mynci și zile, V, 180 și urm. Decadenţa 
si subversiunea merg împreună; ele au ca principiu comun 
degradarea caracterelor. Procesul este riguros paralel cu cel 
pe care îl descrie Platon în Republica, 547 şi urm., referin- 
du-se la mitul hesiodic: printr-o deteriorare progresivă a ca- 
racterelor, se coboară de la «timocraţia» (guvernare bazată 
pe onoare) aristocratică la oligarhia plutocratică, și de aici, 
prin jocul invidiei, se cade în democrație. Regim de egalita- 
rism și de anarhie care face inevitabilă tirania, singura capabilă 
să asigure supraviețuirea comunității în starea de degradare 
în care a căzut. Iranul a imaginat o cauză a acestei decăderi, 
«păcatul originar» al lui Yima. Domnia acestuia semăna cu 
vârsta de aur a lui Hesiod; «dar, când prinse gustul pentru 
cuvinte mincinoase și înșelătoare, se văzu că Gloria îl 
părăsi...»“*: el pierde succesiv cele trei forme de glorie, cea a 
preoților, cea a luptătorilor si cea a crescătorilor de animale. 


41. J.-P. VERNANT, Mythe et pensée chez les Grecs, p. 23. 
42. Yt., 19.34 (trad. DARMESTETER). 

Yima rezumă, la sfârșitul domniei sale, toată istoria omenirii. 
Mitul grec adaugă un detaliu esențial: degradarea caracte- 
relor este însoțită de o scădere a vitalității care s-a manifestat 
deja la vârstele precedente și care se va accentua la vârsta 
viitoare, când copiii se vor naste cu tâmplele albe. 


E) Eshatologie. — Acest proces va duce la o catastrofă cos- 
mică. Desigur, tabloul acestei catastrofe variază o dată cu cel 
al începutului lumii; toate catastrofele cunoscute sau imagi- 
nabile participă la acest tablou, potop, conflagrație univer- 
sală, cădere a stelelor etc. Dar, pretutindeni, această catas- 
trofă este concepută ca o victorie a forțelor răului în univers, 
legată de triumful subversiunii în societatea umană. Doar 
atunci se va putea naște o lume nouă: «Pe câmpurile neînsă- 
mânţate vor creşte recoltele, toate relele vor fi îndreptate, 
Baldr se va întoarce». Transpunerea epică a acestui mit 
eshatologic în Mahābhārata a fost menționată mai sus. 
Epopeea populară armeană păstrează şi ea urmele unei 
întoarceri a dreptăţii întruchipate de Mher (al cărui nume 
este reflexul lui Mithra iranian), închis împreună cu calul său 
într-o peșteră; întoarcere care urmează unei catastrofe cosmi- 
ce: «Când lumea va fi fost distrusă și când ea va fi fost re- 
clădită... doar atunci vom avea dreptul să ieşim de aici» 
Această întoarcere a lui Mher răspunde celei a lui Aszrezs sau 
Dike, Dreptatea, cântată de Vergiliu: «lată că se întoarce 


43. Profetie a Prezicătoarei, 62, trad. R. BOYER, Les religions de 
l’Europe du Nord, p. 489. 

44. David de Sassoun, traducere de F. FEYDIT, p. 397 (și cf. 
p. 393). 

Fecioara, se întoarce domnia lui Saturn,/ lată că o nouă 
seminţie este trimisă din înaltul cerului». Se pare că Hesiod 
a împărtășit această speranță: dacă n-ar fi asa, cum atrage 
atenția J.-P. Vernant“f, de ce exprimă el regretul (Munci ŞI 
zile, v.175) de a nu fi murit mai de vreme sau de a nu se fi 
născut mai târziu? Pentru că va veni apoi această vârstă de 
aur? Va fi ea stabilă, așa cum asigură tradiția iraniană sau, ca 
în concepţia indiană, va intra încă o dată în ciclul decaden- 
tei, până la o nouă catastrofă? În acest punct tradițiile diferă, 
fiindcă nu acesta este esentialul: puţin contează pentru omul 
de azi și pentru activitatea sa în lume. 

Fie că este vorba de spațiu sau de timp, de istoria univer- 
sului sau de cea a omenirii, gotul revine invariabil la pro- 
blema raporturilor dintre părțile constitutive ale comunităţii: 
orice ordine este reflectarea ordinii sociale, orice evoluție o 
are ca model pe cea care înfățișează viața societății. Prin 
aceasta, concepția despre univers, ca ṣi cea despre individ, 
poate fi numită politică. 

Dar în sens invers, ordinea socială este asemănătoare or- 
dinii cosmice: castele, care instituționalizează cele trei func- 
țiuni în lumea indo-iraniană, sunt numite aici «culori», 
vechi indian varna, avestic pištra, iar aceste culori sunt cele 
trei ceruri: albul cerului diurn, roșul cerului auroral și crepus- 
cular, negrul cerului nocturn. În plus, aceste culori simboli- 
zează în aceeași măsură diviziunile societăților a căror tripar- 
titie nu corespunde celor trei funcțiuni: de pildă societatea 


45. Bucolice, IV, v.6 şi urm. 
46. Mythe er pensée chez les Grecs, p. 23. 

germanică. Omologia poate fi deci interpretată în ambele 
sensuri. Mai pe larg, fie că e vorba de formular sau de sche- 
me noţionale, tradiția privilegiază politica: ea este orientată 
spre acțiune, având ca obiect principal să ghideze conduita 
căpeteniilor. Dar realitățile politice și sociale se schimbă și 
instituțiile, deși socotite veșnice, evoluează: structura trifunc- 
țională nu este comună tuturor societăților indo-europene, 
ori societățile organizate după un alt model pot totuși cu- 
noaște tripartiția culorilor simbolice. Există deci, subiacentă 
formei explicite a tradiției centrate pe acțiunea oamenilor în 
societate, o viziune neformulată asupra lumii, conform căreia 
cele trei ceruri si culorile lor, principalele cicluri temporale, si 
în special ciclul anual, dețin un loc central. 

I. Poporul 


Indo-europenii formau un popor, unit prin limbă si, cum 
tocmai am văzut, prin idealuri, conceptii, mostenire literară; 
ei aveau în comun si instituțiile pe care le vom studia în cu- 
rând. Acest popor indo-european nu este o masă nediferen- 
tiată de indivizi, ci este o comunitate structurată, care com- 
portă o articulare «orizontală», prin cele trei functiuni, și o 
articulare «verticală», prin ceea ce E. Benveniste a numit 
«cele patru cercuri ale apartenentei sociale». 


1. Cele trei functiuni. — Ax principal al viziunii lor asu- 
pra lumii, conceptia trifunctională este la indo-europeni și 
unul din cele două principii ale structurării comunității. 


A) Cele trei functiuni şi cele trei «culori» ariene. — Societatea 
ariană este împărțită în trei clase funcționale, numite «cu- 
lori», ved. várna, av. piătra, prin raportarea la culorile simbo- 
lice ale celor trei funcțiuni cosmice și sociale. Desi denumirile 


l. Le vocabulaire des institutions indo-européennes, 1, p. 293 și urm. 

diferă de la India vedică la Iranul avestic, se observă un para- 
lelism riguros între organizările lor sociale, cum o demon- 
strează tabelul de mai jos: 


India vedică Iranul avestic 
Denumirea Denumirea 
membrilor clasei Semnificația membrilor clasei Semnificația 
1. brâbman- «om al dOravan- «stăpân al 
formulării» focului»(?) 
2. ksatriya- sau «care tine de rabačštar- «luptător din 
rājanyà- ksatrá-» car» 
«re gal» 
3. vaiiya- «sătean» väāstryð.fšuyant- «cioban, 
crescător de 
vite» 


Culorile simbolice ale primelor două clase sunt aceleasi: 
albul pentru prima și rosul pentru a doua. Ele diferă, însă, 
pentru cea de-a treia: galbenul în India și albastrul-negru în 
Iran. Această divergentă se explică prin faptul că în India 
culoarea neagră a fost atribuită celor nearieni, sädra-, poate 
după culoarea pielii lor. În Iran, meșteșugarii au alcătuit o a 
patra pitra, numită P4iti- în avestică. 


B) Cele trei functiuni şi cele patru «feluri de viată» ioniene. — 
Dacă suprimăm clasa (recentă) a «meşteșugarilor», numiti 
õnprovpyoi, de pe lista claselor sociale ioniene, așa cum ne-o 
transmit Strabon și Platon, regăsim oglindirea celor trei 
funcțiuni: 

Strabon Platon 
Prima functiune iepororoi Llepetc 
«sacrificatori» «preoţi» 
A doua funcțiune (pvAokeG HÁXLHOL 
«gardieni» «războinici» 
A treia functiune YEOpYoL YEOpYoL 
«cultivatori» «cultivatori» 


O legendă transmisă de diverși autori împarte societatea 
ioniană primitivă în trei «triburi» care, ca și cele trei «fami- 
lii» narte, corespund celor trei clase funcționale. Aici, spre 
deosebire de lumea ariană, datele sunt mai degrabă legen- 
dare decât istorice. 


C) Cele trei functiuni şi cele trei triburi ale Romei primitive. — 
Legendară este și diviziunea Romei primitive în trei triburi: 
AA 2 
Ramnes, Luceres, Litienses". 


D) Cele trei functiuni în societatea celtică. — Regăsim un 
teren solid în societatea galică, împărțită în druizi, cavaleri și 
plebe, după mărturia lui Caesar; tripartitie funcţională con- 
firmată de cea a celei mai vechi societăți irlandeze, împărțită 
într-o clasă de druizi (cu câteva subclase), o nobilime război- 
nică (flaith) si ţăranii liberi numiţi «crescători de animale» (bo 
aire), ca în Iran: si în Irlanda s-a adăugat o clasă de mește- 
sugari (aes dána). 


E) Cele trei functiuni în societatea germanică. — Nu avem 
indicii de dată veche despre societățile baltică şi slavă: în 


2. G. DUMEZIL, La religion romaine archaique?, p. 176 ṣi n. |. 

schimb societatea germanică ne este cunoscută în același 
timp prin autori vechi, precum Cezar și Tacit, și printr-un 
poem din Edda, Cântecul lui Rig (Rigsbula). Ea este împărțită 
în trei clase: nobilii (Jarl), tăranii liberi (Karl), servitorii 
(Thraell). Dacă aceștia din urmă sunt limitati la obligatiile 
servile ale celei de-a treia functiuni, țăranii-soldati, Karl, 
sunt, în cadrul acestor două funcțiuni, subordonatii nobililor, 
Jarl. Funcțiunea religioasă nu este apanajul unei clase, ci al 
unui Jarl particular, regele. G. Dumézil? vede aici rezultatul 
unei «alunecări funcționale», cum s-a produs în cazul anu- 
mitor divinități, v. mai jos, p. 130: dispariția clasei sacer- 
dotale ar fi creat un decalaj care transpare în repartizarea 
celor trei culori simbolice: albul pentru Jarl, rosul pentru 
Karl, negrul pentru Thraell. Dar, dacă cele trei culori sunt 
inițial cosmice (p. 44), repartitia lor în sistemul social ger- 
manic nu presupune o evoluție prealabilă. Pe lângă acestea, 
numeroase mărturii probează existenta unei legături mai 
strânse între primele două functiuni: cele două clase superi- 
oare din India sunt numite 4bhE vīryè, «cele două puteri 
(reunite)», fată de cea de-a treia, la Roma, cea mai veche 
structură atestată efectiv este dualitatea între patriciat și 
plebe; tiparul războaielor de întemeiere (p. 21) este întotdea- 
una binar. Și cum concepția magico-religioasă a regalității 
nu se prea explică printr-o inovatie, ne putem întreba dacă 
nu cumva modelul unei societăți compuse dintr-o nobilime 
impreună cu poetii, magicienii săi etc. (aceștia nu formează o 


3. RHR, 154, 1958, p. 1-9. 

clasă), din fărzni-soldati si din servitori, nu își are originea 
într-o vreme îndepărtată. În cadrul acestui model, servitorii 
aparțin comunității. În alte părţi, acolo unde preoții formea- 
ză o clasă (brahmani, druizi), ei sunt excluşi din comunitate: 
de pildă ‘ždra la indieni, aceasta poate fi o inovaţie a socie- 
tăților în care o aristocrație indo-europeană domneste asupra 
unei mase indigene neintegrate. De fapt, se pare că sclavajul 
nu este o instituție indo-europeană: pretutindeni numele 
sclavului se bazează pe o inovatie. Singura-concordantță pro- 
babilă este cea dintre gr. 605Aog, micenian doero (doselo-) si 
ved. däsá-, corespondență tipică a civilizației «indo-meditera- 
neene». În tabloul societății miceniene al lui L. R. Palmer‘, 
autorul pune în evidentă existența a două clase, o aristocrație 
feudală care beneficiază de o proprietate individuală, în timp 
ce poporul este supus regimului proprietăţii colective. Dar el 
nu poate determina dacă preoţii formează o clasă distinctă; 
căci pentru regimul funciar ei nu constituie o clasă. Aceeasi 
dualitate se manifestă limpede într-o formulă umbriană în 
care sunt menționate două categorii de oameni: *ner-, cei ce 
se ocupă de sacru, și *wiro-, cei ce se ocupă de animale. Este 
aceeași structură cu cea a Romei primitive unde patriciatul, 
singurul care detinea sacra, este în opoziţie cu o plebe limita- 
tă la activitățile celei de-a treia funcțiuni. 


F) Cele trei funcțiuni în societatea indo-europeană. — Asadar, 
în pofida paralelismului frapant dintre structurile sociale 
celtice şi cele indo-iraniene, confirmate de către mărturiile 


4. Achaeans and Indo-Europeans, 1955. 

indirecte (istorice, legendare) grecești şi romane, nu se poate 
determina cu certitudine organizarea efectivă a societății in- 
do-europene. G. Dumézil are îndoieli asupra acestui punct: 


«Este posibil ca societatea să fi fost împărțită în întregi- 
me, exhaustiv, între preoti, războinici și păstori. Ne mai 
putem gândi că distincţia a dus doar la evidenţierea câtorva 
clanuri sau familii «specializate», care depozitau unele — se- 
cretele eficiente ale cultului, altele — inițierile și tehnicile 
războinice și, în sfârșit, cele din urmă — rețetele şi magia 
creșterii animalelor, în timp ce masa societății, nediferenţiată 
sau mai puţin diferențiată, se adresa sau se încredința con- 
ducerii unora sau celorlalți, în funcție de necesități sau de 
împrejurări. În fine, suntem liberi să ne închipuim mai multe 
forme intermediare, dar acestea nu sunt decât plăsmuiri ale 
spiritului»”. 


Stim cum a evoluat modelul în epoca istorică: s-au con- 
stituit noi clase, precum cea a mesșteșugarilor. De altă parte, 
existența — incontestabilă — a unei ideologii tripartite a putut 
duce la crearea de żnstíituții tripartite, precum în Occidentul 
medieval (p. 30); nimic nu ne împiedică să presupunem că 
acelaşi tip de evolutie a funcționat mai înainte pe întreg 
domeniul indo-european sau doar pe o parte a lui. 


G) Mobilitate socială. — Indiferent de stratificarea primi- 
uvă, cu siguranță mobilitatea socială era limitată. Pretutin- 
deni se remarcă în epoca istorică o tendință a claselor 


5. L'idtologie tripartie des Indo-Europeens, p. 18. 

superioare de a refuza căsătoriile cu membrii claselor infe- 
rioare. Cum a amintit R. Pearson“, tendința de endogamie, 
care atinge punctul culminant o dată cu sistemul indian al 
castelor, este fondată pe noţiunea de czrismă familială, pe 
care neamul nu o poate conserva decât în cazul în care căsă- 
toriile se fac în interiorul claselor sau al castelor. Totusi, a 
existat o formă de mobilitate socială (eroul avestic Thraâta- 
ona provine dintr-o familie de agricultori, regele roman 
Servius este fiul unei sclave), dar aceasta era limitată, în 
general, de principiul celor trei generatii: la germani, urmașii 
unui sclav eliberat nu sunt pe deplin integrati în clasa oame- 
nilor liberi decât începând cu nepotii. Același principiu este 
atestat la alte câteva popoare indo-europene atât pentru tre- 
cerea de la conditia servilă la libertate, cât și pentru cea de la 
statutul de om liber la cel de nobil. Iar proaspătul nobil nu 
dispune de sprijinul unui grup familial puternic: el este asa- 
dar într-o pozitie inferioară. Aceasta este, după R. Pearson, 
situația societăților indo-europene în proto-istorie. Ce se 
întâmpla în perioada comună? Nu putem stabili cu certitu- 
dine acest lucru, nici pentru acea vreme. Sensul evoluției nu 
este uniform: vedem cum clasele inferioare luptă pentru o 
mobilitate socială sporită; dar vedem, de asemenea, că până 
și în zilele noastre se constituie clase superioare noi care tind 
să se închidă. Am văzut ce importanță detine la indo-euro- 
peni gloria neamului: o promovare socială după trei genera- 
tii, precum cea care se constată în epoca istorică, răspunde 


6. JIES, 1, 1973, p. 155-162. 

acestei concepţii: individul nu este decât o verigă a lantului; 
doar prin descendentții săi are șansa de a obține «gloria ne- 
pieritoare», dacă este născut într-o condiție care îi interzice 
să o dobândească. Asupra lui se răsfrânge gloria promovării 
pe care el le-o asigură, fără să beneficieze el însusi de ea, pe 
deplin si în mod direct. Sau, dimpotrivă, un individ poate să 
decadă: un vechi text hitit povestește cum regele Telepinus 
i-a coborât pe niste nobili rebeli la conditia de țărani. De 
asemenea, individul poate fi exclus din comunitate (p. 73). 
Mobilitatea socială furnizează un criteriu comod pentru a 
distinge funcțiunile sau clasele funcționale de caste: societa- 
tea celtică are trei clase funcționale, cum s-a văzut, dar are 
doar două clase de origine sau caste, de vreme ce un fiu de 
druid poate deveni luptător și invers. Granița de castă des- 
parte, așadar, primele două clase funcționale, elita, de cea 
de-a treia, a cărei inferioritate o remarca Cezar. 


2. Cele patru cercuri ale apartenenței sociale. — A) Mo- 
delul iranian. — Articularea pe verticală a poporului comportă 
patru cercuri de apartenență, în fruntea cărora se află o căpe- 
tenie, care este desemnată drept posesor” și în același timp 
drept reprezentant. Acest model nu este atestat în mod lim- 
pede si deplin decât în Avesta”, care menţionează adesea, și 
întotdeauna în aceeași ordine, cele patru cercuri ale aparte- 
nenței sociale, familia (dam-, nmāna-), satul (773-), clanul 


7. L'information grammaticale, 8, ian. 1981, p. 7. 
8. E. BENVENISTE a alcătuit un tablou al acestuia, Les Mages 
dans l'Ancien Iran, p. 13. 

(zantu-), tribul (dahyu-). Fiecare din aceste patru cercuri are o 
căpetenie al cărei nume este un compus în paiti- (*potz-), 
«posesor» şi «reprezentant». 


B) Vestigii ale vechiului model: a) India vedică. — Acest 
model nu este reprezentat în Veda decât prin vestigii; cea 
mai clară urmă se găseste în RV, 5.85.7, unde legăturii 
contractuale (mitrá-) îi sunt opuse patru grade ale legăturii 
de naștere: legătura de familie (reprezentată prin frate); legă- 
tura de vecinătate (reprezentată prin ve4, «omul satului»); 
legătura de clan (dacă îi conferim lui s4%/z- valoarea institu- 
țională a corespondentului său iranian) și legătura tribală 
(reprezentată de aryamyá-): arí- (împreună cu personificarea 
sa, zeul Aryaman) desemnează tribul; dar, în același timp, si 
pe cel care este străin familiei, clanului; la fel, coresponden- 
tul vedic al numelui avestic al tribului (dahyu-) desemnează 
«străinul» (445y4-). Vedica păstrează și trei denumiri ale că- 
peteniei, dámpati-, vispăti- si jâsbati-. Putem deci restitui pen- 
tru India vedică un sistem paralel cu cel al Iranului avestic. 

b) Roma. — Familia, domus, si seful ei, dominus, îsi păstrea- 
ză numele și statutul; ziczs este «satul» sau «cartierul» unui 
oraș, iar derivatul său de apartenență, vīcīnus, «vecinul». Gens 
(cu derivatul său de apartenenţă gentīlis) şi-a conservat valoa- 
rea instituțională chiar dacă latina a pierdut termenul care-i 
desemnează căpetenia. Tribul, żribus, împreună cu căpetenia 
ei tribūnus, detine acelasi loc ca si dayhu în Iran. 

c) Grecia. — Numele satului, *woyko-, s-a reunit cu cel al 
familiei: oikog este sinonimul lui ópoç, al cărei şef se 
numeşte 6eon6rnc. De aceea, încă din epoca miceniană, el a 

fost înlocuit de numele comunității sătești a pământului, 
damo (5ăpoş): schimbare terminologică sau instituțională? 
TEvog, care corespunde lui zantu- din avestică si lui gens din 
latină, s-a menținut, dar a pierdut orice realitate politică o 
dată cu reforma lui Clistene (p. 65). 

d) Germania. — Numele «tribului», al «poporului» este 
aici, ca si la celti, italioti și balti, *rew/4-, iar căpetenia sa, 
regele, se numeşte *few/4-no- (got. piudans). Gens si-a păstrat 
numele vechi *kindi-, iar seful ei se numește *kindi-na-. Ve- 
chiul nume al «satului» s-a păstrat în got. weihs. Familia este 
denumită plecând de la domiciliu (sau, mai precis, ca loc în 
care se doarme), *xaima-< i.-e. *koymo-, termen care se re- 
găseste în baltică. 

e) Balti şi slavi. — Baltica păstrează cele două denumiri ale 
casei familiei, *domo- (lit. *nāmas) şi *koymo- (lit. kiēmas), si 
pe cea a «căpeteniei satului», cu sensul general de «domn», 
lit. vizibars. Slavii nu au păstrat din vechea terminologie 
decât denumirea «satului», vîsz, dar au conservat o structură 
socială veche o dată cu «marea familie» repartizată pe mai 
multe sate şi condusă de o căpetenie. 


C) Pământul şi sângele: a) Printre termenii care denumesc 
cele patru cercuri și pe membrii lor, se disting limpede cele 
două baze tradiționale ale apartenenței etnice, pământul si 
sângele. Sângele, în derivatii de la rădăcina *gezH,- «a da 
naștere, a zămisli» (av. zantu-, gr. YEvOG, lat. gens etc.); 
pământul, în numele «satului» *woyk-, nume radical de la 
*weyk- «a pătrunde», deci «locul în care se pătrunde», «locul 
împrejmuit», prin opoziţie cu spațiul liber *réwes- care a dat 

numele latinesc al «spatiului rural», râs. *Koymo-, substitutul 
lui *woyk-, denumeşte fie locul în care grupul își petrece 
noaptea, cum am arătat mai sus, fie, așa cum a propus 
L. R. Palmer, «pământul comun» al ţăranilor, prin opozitie 
cu avutul personal al familiilor nobile. De asemenea, denu- 
mirea familiei provine de la radicalul cu valoare pasivă” 
*dem- «a construi»: aceasta este «casa» în care locuiește 
bunicul cu fiii, nurorile și nepotii săi. Apartenența la familie 
sau la sat se manifestă prin frecvente prestații reciproce de 
servicii: apartenenta la clan, la trib și la natie nu se manifestă 
decât în ocazii particulare, celebrări solemne sau războaie. 

b) Arașamentul fată de pământul natal se manifestă în mi- 
turile de autohtonie, mai ales în Grecia: «Pentru o întreagă 
tradiție, măslinul transportă imaginea unei colectivități în 
care fiecare cetățean este în același timp proprietar al unei 
părți din pământul cetății, beneficiar al roadelor acestei por- 
țiuni de pământ si apărător al pământului politic în care, 
asemenea unui arbore, își dezvoltă rădăcinile»'. Dar această 
stare de spirit nu duce la anchilozare: colonizarea greacă ma- 
nifestă supraviețuirea gustului pentru spaţii largi, a spiritului 
deschizător de drumuri. Fondatorii de colonii aduceau cu ei 
doar un bulgăre din pământul natal de care rămâneau ata- 
sati pentru totdeauna. 

c) Importanta neamului a fost pusă în evidentă mai sus, 
p. 25; ea se exprimă în miturile de înrudire consanguină a 


9. SCHINDLER, BSL, 67, 1972, p. 32. 
10. M. DETIENNE, RHR, 178, 1970, p. 23. 

membrilor tribului și ai poporului, mai ales prin cel a stră- 
moşului eponim. 

d) Aceste două forme de înrădăcinare concordă între ele 
în micile comunități care trăiesc pe un teritoriu mai puţin 
întins şi ai căror membri sunt cu toții rude. Dar când comu- 
nitatea se lărgeste si se deschide spre exterior, în special când 
apar orașele, cele două forme de apartenentă etnică se diso- 
ciază. Legislaţia privilegiază legătura de loc, iar legătura de 
sânge pierde cu timpul orice semnificație politică. Acesta 
este sensul reformei lui Clistene: «tribul realizează unificarea 
politică, amestecul de populatii». «Transformarea mitului în 
rațiune», apreciază J.-P. Vernanti!!. Dar, în acelasi timp, 
pierdere a legăturii comunitare pe care îl constituia senti- 
mentul (chiar dacă parțial iluzoriu) al unei consanguinități. 
Cu atât mai mult cu cât atasamentul față de pământ tinde să 
se estompeze atunci când în comunitate creste numărul locu- 
itorilor în trecere, care vin aici doar pentru a căuta avere. 


3. Tineri si bătrâni. — O altă diviziune esențială a cor- 
pului social este cea care îi separă pe juniores de seniores. Cei 
tineri și cei bătrâni sunt uneori în opoziţie. Însă numeroase 
mărturii atestă solidaritatea fundamentală a acestor două 
clase de vârstă. Tinerii sunt socotiți drept «depozitarii sorti- 
lor de durată şi de reînnoire» a societății; tinerii sunt, în 
mare parte, cei care au asigurat expansiunea poporului indo- 
curopean prin practicarea lui ver sacrum"; un număr de po- 


11. J.-P. VERNANT, Mythe et pensée chez les Grecs, p. 305 si urm. 
12. G. DUMÉZIL, Mythes et dieux des Germains, cap. V. 

vestiri atribuie cea mai bună parte celui mai tânăr dintr-un 
grup de trei frati, iar dintre fiii lui Jarl, în Cântecul lui Rig, cel 
mai tânăr este cel care devine rege (p. 74). 


4. Conceptia organică despre comunitate. — A) Comu- 
nitatea este concepută ca un organism diferențiat, dar solidar. — 
India vedică exprimă această concepţie într-unul din miturile 
sale cosmogonice (v. mai sus p. 47), conform căruia cele pa- 
tru caste provin dintr-un gigant primordial, Purusa («Om»): 
«Gura sa deveni Brahmanul, Războinicul fu produsul brate- 
lor sale, coapsele sale fură Meșteșugarul, din picioarele sale se 
născu Servitorul»'?. La Roma, această imagine pune temelia 
argumentației lui Menenius Agrippa împotriva unei amenin- 
tări de secesiune din partea plebei: plebeienii sunt membrele 
unui corp al cărui stomac este patriciatul; ei nu pot trăi deci 
separati de el. Aceasta este si concepția platoniciană despre 
cetatea ideală!“ şi, pentru creștinătatea medievală, «cetatea 
lui Dumnezeu, pe care o socotim una, este împărțită în trei 
ordine... aceste trei ordine trăiesc împreună și nu admit să 
fie despărțite»"?. 


B) Concorde civilă sau luptă între clase? — Imaginea folosită 
de Menenius Agrippa, «membrele și stomacul», vizează în 
mod direct concepţia opusă, aceea a antagonismului dintre 


13. RV, 10.90.12, trad. de L. RENOU, Hymnes spéculatifs du 
Veda, p. 99. 

14. Republica, 465 d. 

15. ADALBERON, Carmen ad Robertum regem, trad. de R. BOU- 
TRUCHE, Seigneurie et féodalité, 1, p. 371. 

două clase, una a «mâncătorilor» şi cealaltă a «mâncaţilor». 
Ocărându-l pe Agamemnon, I., 1. 225 si urm., Ahile îl ca- 
lifică drept «rege mâncător al poporului său». Imagine care, 
în Br4bmana, exprimă unul din raporturile care există între 
inferior (pZpzyas-) şi superiorul său (frâyas-): inferiorul este tri- 
butarul, «mâncat», al superiorului său, dar el este si prote- 
jatul lui (bbäryà-), ca și clientul roman fară de patronul său. 


Si, amintește E. Benveniste!€, «această imagine a căpete- 
niei care hrănește a creat în anglo-saxonă denumirea chiar a 
«seniorului». Termenul englez /ord «senior» reprezintă un 
vechi compus P/âford, al cărui prim element este blaf «pâine» 
(engl. loaf, «bucată de pâine»). H/4ford este reconstituit în 
Plăf weard, «paznicul pâinii»; acesta este seniorul alimentelor, 
cel care hrănește, stăpânul pâinii. De asemenea, lady «doam- 
nă, stăpână», este în engleza veche //zf-dige «cea care fră- 
mântă pâinea». Supusii /ord-ului sunt «mâncătorii de pâine» 


Ideea unei societăți alcătuite din două grupe antagonice 
apare cu siguranță în mitul «războaielor de întemeiere» 
(v. mai jos p. 21); dar legenda îi pune să se înfrunte pe zeii 
Asa şi Vana, pe romani și sabini, doar pentru a îndepărta 
ideologia războiului civil, aruncând asupra unui trecut de- 
mult apus conflictul armat dintre elită și masă. Toţi cei care 
încearcă să creeze dezbinări împotriva căpeteniilor sau între 
căpetenii, Thersit în Iada, Bricriu în Saga irlandeze, zeul 
Loki în Edda, plătesc foarte scump prejudiciile pe care le-au 
adus unității corpului social. 


16. Le vocabulaire des institutions indo-européennes, 2, p. 27. 

C) Comunitatea în conflict. Unitatea organică nu exclude 
totuși tensiunile și conflictele: viata corpului social se bazează 
pe un echilibru dinamic între cele trei funcțiuni. Fiecare din 
cele trei funcțiuni reprezintă un pericol pentru comunitate, 
în cazul în care echilibrul este rupt sau dacă reprezentanții 
săi nu-si îndeplinesc datoriile ce le revin. 

a) Conducătorul nevrednic. — Abuzul de putere, nerespec- 
tarea cuvântului dat, violarea unui contract, a unui jură- 
mânt, a ospitalităţii, injustitia, avaritia constituie tot atâtea 
amenințări la adresa ordinii sociale; conducătorul care se do- 
vedeşte vinovat de unul din aceste lucruri antrenează în că- 
derea sa întreaga comunitate: trebuie deci să fie îndepărtat, 
înainte de a fi prea târziu. 

b) Abuzurile primei functiuni. — Folosirea în scopuri perso- 
nale a puterilor religioase în practicile magice este condam- 
nată: legenda lui Kavya Uśana(s), vrăjitorul «între zei și de- 
moni», după expresia lui G. Dumézil, care a consacrat a 
doua parte din Mythe et épopée, II, acestei stranii figuri, este o 
ilustrare în acest sens. Abuzurile pe care le prilejuieste func- 
tia blamului, nedreptatea sau excesul satirei, calomnia, sunt 
și ele reprobate; dar, cum clasa preotilor, acolo unde ea exis- 
tă, este cea care elaborează și conservă expresia literară a 
conștiinței comune, se înțelege că aceasta păstrează discreţie 
asupra rătăcirii unora dintre reprezentanţii săi. 

c) Fancțiunea războinică şi pericolele sale. — Luptătorii, al 
căror «comportament în timp de pace, ca si în vreme de 
război, nu avea nimic în comun cu principiile care orânduiau 

restul societății» "”, sunt o continuă sursă de neliniște. Înainte 
de a urca în Olimp, odată purificat de flacăra unui rug, eroul 
Herakles a comis câte o greșeală împotriva fiecăreia dintre 
cele trei functiuni: a ezitat să se supună unui ordin al lui 
Zeus, a ucis un dusman prin perfidie si a comis un adulter 
scandalos. «Trei păcate de războinic», care se regăsesc la ero- 
ul germanic Starkadhr, la eroul indian Sisupăla și la marele 
erou războinic al Indiei vedice, Indra. Cât privește Avesta, 
unde Indra este înfățișat sub chipul unui demon, nu se cin- 
steşte de la zeul războinic Văyu decât «partea care aparţine 
Bunului Spirit». Această neîncredere traduce o rivalitate la- 
tentă care în India brahmanică se manifestă între brahmani 
și nobili pentru ceea ce astăzi se numeşte putere culturală: ve- 
dem nobili rivalizând cu brahmani în competiții tehnologice 
a căror miză este cea amintită mai sus. Teoreticienii brahma- 
nismului insistă atât de mult asupra necesarei uniri a celor 
«două puteri» tocmai pentru că .aceasta nu era de la sine 
înțeleasă. 

d) Cea de-a treia functiune — dispretuită? — Un număr mare 
de mărturii copleșesc funcțiunea a treia: apologului lui Solon 
îi răspunde în Irlanda cel al Sfântului Columban'$, pentru a 
pune în opoziţie destinul jalnic al bogatului înclinat spre plă- 
ceri şi destinul glorios al luptătorului și al sfântului. Anti- 
chitatea clasică abundă în diatribe îndreptate împotriva lăco- 
miei celor bogati, pe care o opune frugalității vremurilor de 
demult. 


17. G. DUMEZIL, Heur et malheur du guerrier, p. 43. 
18. D. DUBUISSON, JIES, 6, 1978, p. 231-242. 

Un text din Edda răspunde de la distanță: «Când ei o 
străpunseră pe Gullveig cu lancea... De trei ori o arseră, de 
trei ori a renăscut cu stăruință. Totuşi, ea trăieşte încă»: 
Gullveig este «puterea aurului». Cu toate acestea, nu există, 
în epoca veche, urme ale unui ideal ascetic, ale vreunui «dis- 
pret al bunurilor de pe această lume». Veda exaltă bogăția, 
Avesta condamnă renuntarea: «Omul care are avere este dea- 
supra celui care nu are»"9; Hesiod face elogiul bogăției, care 
«întotdeauna este însoţită de merit şi de glorie»”!. Pentru el 
este vorba de bogătia dobândită prin muncă, prin «Eris cea 
Bună», adică prin concurența pașnică. Veda, ca şi poemele 
homerice, pune accentul pe expedițiile de jaf, dar nu dispre- 
țuieşte dobândirea de bunuri prin muncă: «Rotarul doreşte 
(să se ocupe) de o stricăciune, medicul de o fractură, preotul 
de vreunul care stoarce soma». Avesta condamnă lenea, cu 
accentele din Hesiod. Munca manuală este la cinste: Ulise nu 
ezită să se consacre tâmplăriei, iar Odiseea ne învață că el 
însuși și-a confecționat patul. 

e) Productie şi speculație. — În realitate, nu există nici o 
contradicţie între aceste două grupe de mărturii. Între ele 
există o distantă de mai multe secole iar, în acest timp, s-a 
dezvoltat utilizarea monedei”. Bogăția a fost lăudată în mă- 


19. Profetie a Prezicătoarei, strofa 21, trad. R. BOYER, Les 
religions de l'Europe du Nord, p. 478-479. 

20. Vd., 4.47. 

21. Munci şi zile, v. 313. 

22. RV, 9.112.1, trad. de L. RENOU, Hymnes speculatifs du Veda, 
p. 49. 

23. J.-P. VERNANT, Mythe et pensée chez les Grecs, p. 307. 

sura în care producătorul o obținea prin munca sa, război- 
nicul prin cucerire, iar preotul prin exercitiul cultului. Dar 
moneda s-a dovedit foarte repede a fi sursă de îmbogătire 
fără concurenţă. Diviziunile naturale și funcționale au fost 
înlocuite de o diviziune artificială, cea între bogati si săraci, o 
diviziune care amenință grav unitatea corpului social: 


«Avu loc la Milet un război între bogati și săraci. Săracii 
avură la început câștig de cauză si îi obligară pe bogati să pă- 
răsească oraşul. Dar, apoi, regretând că n-au putut să-i uci- 
dă, îi prinseră pe copiii acestora, îi adunară în nişte hambare 
și îi lăsară să fie striviți sub copitele boilor. Bogatii se 
întoarseră apoi în oraş şi redeveniră stăpâni. La rândul lor, îi 
prinseră pe copiii săracilor, îi unseră cu smoală si le dădură 
foc de vii»f. 


Si nu este o întâmplare că secesiunea împotriva căreia 
luptă Menenius Agrippa are drept cauză contractarea de da- 
torii de către plebe; plebea se revoltă mai putin contra patri- 
ciatului, cât contra cametei. Înțelegem mai bine diatribele 
celor vechi îndreptate împotriva bogătiei și cuvintele unui 
predicator englez din sec. al XIV-lea: «Dumnezeu i-a făcut 
pe clerici, pe cavaleri si pe muncitori, iar Diavolul i-a făcut 
pe burghezi și pe cămătari»"”. A treia funcțiune nu este, prin 
urmare, disprețuită, dar domeniul său este limitat la produc- 
tie, deci la sfera cantitătii (v. mai jos p. 132); asadar ea nu o 


24. Athenaios, citat de FUSTEL DE COULANGES, La cité antique, 
p. 402. 
25. Citat de E. BENVENISTE, RHR, 129, 1945, p. 16. 


71 


Indo-europenii 


poate uzurpa pe cea a calității. Prin aceasta, indo-europenii 
au exclus, în materie de guvernare, legea numărului, sub 
toate formele sale, democratică si plutocratică. 


5. Individul si comunitatea. — A) Omul liber. — Indivi- 
dul apartine corpului social prin naștere; cei care sunt născuți 
în interiorul grupului (se) sunt, în acelasi timp, «membri 
ai grupului» sau «prieteni» și «oameni liberi»: libertatea este 
denumită în vedică sva-dhã-, «statut al său», sau priyâm dhá- 
ma, reflectare a unei formule care se regăsește exact în engle- 
zul freedom“. În greacă si în latină, «liber» (gr. eAev6epoș, 
lat. Zber) este initial «cel care creste»: sunt liberi cei care «se 
trag din neam». Acelaşi radical furnizează în hitită numele 
omului liber (arawa-) si pe cel al camaradului sau al priete- 
nului (ara-): «cel care aparține grupului». 


B) Străinul, dușmanul, oaspetele. — Cel care nu aparține 
grupului prin nastere este un străin si un dusman potențial, 
cum o demonstrează dubla valoare a cuvântului latinesc 
Postis< *gbhosti-. Dar el poate opera legături contractuale de 
ospitalitate cu un membru al comunităţii, care va fi protec- 
torul si reprezentantul său legal în acea comunitate, de unde 
numele său latin de Pospes< *ghosti-pot-, «reprezentant al lui 
*gbosti-». 


26. M. SCHELLER, Vedisch priya- und die Wortsippe frei, freien, 
Freund, Erzg.zu KZ, Nr. 16, 1959. 

27. E. BENVENISTE, Le vocabulaire des institutions indo-européennes, 
1, p. 321 și urm. 

28. E. LAROCHE, Hommages à Georges Dumézil, 1960, p. 124-128. 

C) Cel exclus. — Un membru al comunităţii poate fi exclus 
din pricina unei greșeli grave (p. 61). Procedura de exclude- 
re, care își are originile în timpuri îndepărtate, constă într-o 
«interdictie» (lat. znzerdicere igni et aqua), adică o punere la 
distanță prin mijloace verbale (si nu prin mijloace fizice) 
(p. 113 A). Termenul tehnic indo-european reprezentat de 
lat. znterdicere şi de corespondentul său avestic antarəa-mrū-, a 
fost creat prin substituire de la forma verbală, plecând de la 
un verb prefixat Yenter-d4heH,-, «a exclude prin interpunere», 
«a exclude prin mijloace fizice» (de unde lat. znłerficere, «a 
ucide»), el înseamnă deci «a exclude prin enunţul unei for- 
mule». Exclus astfel de la comunitatea focului și a apei, adică 
de la dreptul de a sta la masă împreună cu ceilalți si de la 
participarea la cult, omul «devine lup»: formulei hitite «ai 
devenit lup!» îi corespunde denumirea germanică a celui 
exclus *warg-a- «sugrumătorul», adică lupul, ca si metafora 
irlandeză a «câinelui (sau lupului) albastru» care-l desem- 
nează pe proscris, exclusul britonic, și celebrul pasaj vedic 
RV 9.79.3 care face distincţie între adversarul din interior 
desemnat prin arí- («concetățean», dar străin de clan) și dus- 
manul din exterior (străin sau exclus) desemnat prin numele 
lupului, vřka-. 


II. Regele 


l. Regele — tată al poporului. — Unitatea organică a 
corpului social este întruchipată de către rege. Acest lucru 


29. E. CAMPANILE, JIES, 7, 1979, p. 225-247. 

este exprimat prin metafora avestică a regelui «tată al popo- 
rului său» (Y7., 23. 5 si urm. Cântecul lui Rig din Edda). Irlan- 
da îl exprimă prin figura feminină a Suveranităţii, care îl are 
pe rege ca sot. 


2. Regele si cele trei funcțiuni. — Pretutindeni, regele 
provine din aristocrația războinică — a doua clasă, cu exceptia 
germanilor, care nu cunosc o clasă sacerdotală. Consacrarea, 
confirmând întru totul caracterul războinic pe care îl deține 
din naștere, i-l conferă și pe cel al celorlalte două functiuni. 
Invers, regele Yima în Avesta pierde, ca urmare a păcatului 
său, cele trei «carisme solare» (x“arənah-), pe cea a preotului, 
pe cea a războinicului și pe cea a crescătorului de animale. 
Denumirile regelui şi metaforele care le tin loc exprimă legă- 
turile funcțiunii regale cu cele trei funcțiuni sociale. 


A) Vechiul termen *rēg-, păstrat doar în indiană, latină si 
celtică, evocă prima functiune: el denotă pe «cel care trage 
linia, care întruchipează, în acelasi timp, ceea ce e drept»: 
rol «mai mult religios decât politic». 


B) Numele pers de xšđyaðiya- (cf. ved. ksatriya-) amin- 
teste clasa din care se trage, care este nobilimea războinică; 
metafora indo-europeană a regelui «platosă», «meterez» sau 
«păzitor al poporului său» evocă rolul său războinic; căci, 
chiar dacă nu luptă, regele este indispensabil pentru reusita 
unei actiuni războinice. 


30. E. BENVENISTE, Le vocabulaire des institutions indo-européennes, 
2, p. 14 și 15; v. mai sus, p. 86 B ṣi 123. 

C) Regele asigură prosperitatea: metafora indo-europeană 
a regelui «păstor al poporului» exprimă acest lucru: el îl con- 
duce spre «păşuni bogate», imagine tradițională a fericirii. 
Garant al prosperității, al succesului în luptă și al corecti- 
tudinii hotărârilor: astfel este încă regele indian în epoca 
brahmanică. Acest triplu rol al regelui este amintit în invo- 
catia trifuncțională a lui Darius, DP, 16 și urm.: «Să poată 
Ahura Mazda... să apere această țară de armata dusmană, de 
recolta proastă, de minciună»; «un bun rege, spune Homer, 
Odiseea, 19, 110 și urm., care îi cinstește pe zei, care trăiește 
în spiritul dreptății, care domnește asupra unor oameni nu- 
merosi și viteji, pentru el pământul cel negru rodeste grâu și 
OIZ... „5 


3. Accederea la regalitate. — Pentru a obtine aceste 
efecte benefice, regele trebuie să dispună de la început de un 
har particular, pe care consacrarea nu va face decât să-l com- 
pleteze sau să-l întărească. Har, cel mai adesea, familial. 
Tacit observă că germanii își aleg regii «după originea lor 
nobilă», în timp ce îsi aleg comandanții militari «după valoa- 
rea lor», iar Darius nu uită să amintească originile sale 
(v. mai jos, p. 83). Lucru pe care îl dovedeşte numele germa- 
nic al regelui *kuningaz, «cel din neam». Există totuși și un 
har individual, ca în cazul lui Servius"”, al cărui nume amin- 
teste că el era fiul unei sclave; dar phallus-ul de foc care i-a 
dat naștere i-a conferit o «șansă» (fortuna) personală care îl 


31. Citat de E. BENVENISTE, ibid., p. 26. 
32. G. DUMEZIL, Servius et la Fortune, 1943. 

face demn să conducă. Orice s-ar întâmpla, pentru a păstra 
protecția zeilor, regele trebuie să îi cinstească si să trăiască în 
spiritul dreptății, cum amintește Homer. 


4. Regele si prima funcţiune. — Conceptia despre rega- 
litate a evoluat chiar înainte de epoca istorică. G. Dumézil a 
subliniat ambiguitatea pozitiei sale în corpul social: 


«Regele este uneori superior, cel putin exterior structurii 
trifuncționale în care prima funcţiune este deci centrată pe 
administrarea pură a sacrului, pe preoti, mai degrabă decât 
pe putere, pe suveran si pe agenții săi, alteori regele — rege- 
preot, deci la fel și chiar mai mult decât un rege guvernator 
— este dimpotrivă, reprezentantul cel mai înalt al acestei 
functiuni; iar alteori, prezintă un amestec variabil de elemen- 
te legate de cele trei funcțiuni, şi mai ales de cea de-a doua, 
de funcțiunea și, eventual, de clasa războinică din care provi- 
ne cel mai adesea.» 


Ambiguitatea majoră este între regele trifuncțional și re- 
gele care corespunde «primei funcțiuni», căci regalitatea răz- 
boinică este un fenomen recent. Ea reflectă o evoluție preis- 
torică dacă, asa cum am presupus, dezvoltarea unei clase ce 
corespunde primei funcțiuni este recentă în comunitatea in- 
do-europeană: regele este, atunci, în ceea ce priveste cultul 
național, singurul reprezentant al primei funcțiuni si, în 
același timp, întruchiparea comunităţii. Când se constituie o 
clasă de preoti (brahmani, druizi, flamini), el devine în mod 


33. L'ideologie tripartie des Indo-Europtens, p. 32-33. 

necesar exterior structurii trifuncționale pentru a rămâne 
întru totul întruchiparea comunităţii, și pentru a nu deveni 
reprezentantul unei clase. În această ipostază, Kon Ungr din 
Cântecul lui Rig este modelul cel mai arhaic al regelui; regele 
celtic, asupra căruia apasă tot felul de interdicții și al cărui 
rol este mai mult magic și religios decât politic, relevă și el o 
concepţie veche; dar el deja nu mai este singurul reprezen- 
tant naţional al functiunii suveranității magico-religioase, 
întrucât are alături clasa druizilor. În India, regele și brah- 
manul formează un cuplu analog celui pe care, la celți, îl al- 
cătuiesc regele și druidul, dar aici interdicțiile apasă asupra 
brahmanului: brahmanul asumă partea magico-religioasă a 
suveranității, mai liber în această privință, regele, căpetenie 
a nobilimii (ksatrá-), se orientează către funcțiunea de «gu- 
vernator», care va fi cea a lui xizyz6ya- iranian, a regelui 
grec și a regelui germanic în epocă istorică. Funcțiunea se 
laicizează, dar subzistă urme ale naturii sale primare: în «re- 
gele poet» (rZjarsi-) indian, în regele orator al lui Hesiod 
(Teogonia, 81 și urm.), se recunoaște lesne inițiatul care deti- 
ne formule eficiente, cel care «cunoaște runele». Astfel încât 
caracterul exclusiv religios al lui rex în Roma republicană 
poate fi, într-o anumită măsură, o restaurare a celui mai 
vechi stadiu. 


III. Indaroririle fată de comunitate 


Viața în comun implică, pe lângă obligatiile proprii fiecă- 
rei stări (clasă, funcțiune, vârstă, sex), îndatoriri care se im- 

pun tuturor si în special căpeteniilor, de vreme ce greșeala 
unei căpetenii angajează întregul grup pe care îl reprezintă. 
Imnul avestic către Mithra repetă acest lucru si numeroase 
povestiri îl ilustrează. Conform unei tendințe semnalate la 
p. 17, principiile abstracte pe care toti trebuie să le «res- 
pecte» au devenit, mai ales în lumea ariană, entităţi, apoi zei 
care trebuie «cinstiți»: de aceea rădăcina indo-europeană 
*yag- «a nu ofensa», «a respecta» (gr. &leo0ou), a primit în 
indo-iraniană sensul de «a cinsti», «a avea un cult pentru» 


1. Religia adevărului. — A) Adevãrul este valoarea supre- 
mă în lumea indo-europeană; respectarea adevărului este cea 
dintâi dintre îndatoririle comune. Acesta este mai mult decât 
o noțiune morală: am observat rolul estetic al adevărului 
(p. 27) si functia sa cosmică (p. 87), două reflectări ale fortei 
sale magice: 


«Orientat când spre jurământ («atât de adevărat, pe 
cât...»), când spre ordalie («dacă e adevărat că...»), când 
spre proba prelogică («întrucât e adevărat că...»), când spre 
acţiune («întrucât dețin un asemenea adevăr...»), Adevărul a 
apărut foarte din vreme ca una dintre armele verbale cele mai 
eficiente, unul din germenii de putere cei mai prolifici, unul 
dintre cele mai solide fundamente pentru instituțiile lor.» 


Toate acestea sunt legate indisociabil, fără să se poată dis- 
cerne care este mai întâi: practica «actului de adevăr» (v. ind. 


34. L'indo-europten, p. 119. Vezi mai jos p. 90 F. 
35. G. DUMEZIL, Servius et la Fortune, p. 244. 

satyakriyă-), aserțiune adevărată care asigură realizarea unei 
dorințe, este magică; dar aserțiunea adevărată se raportează 
cel mai adesea la îndeplinirea unei îndatoriri a treptei respec- 
tive (de exemplu, pentru un luptător, săvârşirea actelor sale 
de vitejie): ea are aşadar o bază politică. În lumea celtică, la 
fel ca în cea ariană, veracitatea regelui este cea dintâi con- 
diție a succesului domniei sale: «Să preamărească adevărul și 
adevărul îl va preamări pe el...»*: tip de formulare ce se re- 
găseşte în legile lui Manu: «Violată, legea devine violen- 
tă...»””. Se găsesc numeroase paralele pentru aceste aserțiuni 
în lumea ariană, mai ales în Iran, unde Sfântul Nemuritor 
Arta («Adevăr»), «ceea ce e mai bun», este principiul care ca- 
racterizează lumea binelui, numită zr/z-van-, «care are în sine 
adevărul», prin opozitie cu lumea răului, numită drug-vant-, 
«care are în sine minciuna». Dacă în Veda, rtá- («adevăr») nu 
este personificat decât arareori, acest lucru se întâmplă pen- 
tru că el se întrupează într-o entitate apropiată, devenită un 
mare zeu, primul dintre Aditya, Varuna «Cuvânt de adevăr», 
«Jurământ». 


B) E. Benveniste a definit jurământul *drept un «rit oral 
completat adesea de un rit manual», precum cel de «a strân- 
ge cu putere» (gr. 6uvbvou, «a jura»: v. ind. am- «a strânge 
cu putere») obiectul asupra căruia este proferat: «modalitate 
particulară de aserțiune care sprijină, garantează, demon- 


36. M. DILLON, Modern Philology, 44, 1947, p. 137 şi urm. 
37. Annuaire de EPHE, IVe section, 1977-78, p. 992. 
38. RHR, 134, 1947-48, p. 81 şi urm. 

strează», jurământul nu este decât o formă solemnă de ex- 
primare veridică. 


Jurământul se identifică, la limită, cu adevărul: în osetă 
denumirea jurământului este vechea denumire iraniană a 
adevărului, ard< *arta-; uneori, se întâmplă chiar să îl 
substituie: când Agamemnon este constrâns să-i înapoieze 
lui Ahile captiva pe care i-o luase, onoarea acestuia din urmă 
îi pretinde lui Agamemnon să jure că nu a atins-o; acest fals 
jurământ, care nu înseală pe nimeni, nu garantează adevărul 
acestei aserțiuni: î7 fine locul. Dar Agamemnon va trebui să 
plătească prețul, și chiar dacă textul nu menţionează acest 
lucru, nu putem să nu legăm de sperjurul său soarta crudă 
care i-a fost rezervată la întoarcere. Prin înlesnirea redutabilă 
pe care o oferă, falsul jurământ constituie o amenințare mor- 
tală pentru ordinea socială care se bazează pe veracitate; de 
aceea pedepsirea sperjurului este atât de îngrozitoare: «Horkos 
(Jurămânv), cel mai cumplit flagel pentru orice om de pe 
pământ care își va călca jurământul cu bună-stiință», amin- 
teste Hesiod (Teogonia, 231 si urm). Tema eroului constrâns 
de împrejurări să-și calce jurământul este frecventă: la ger- 
mani, Brynhildr moare deoarece «si-a pierdut cinstea fără să 
vrea și fără să stie, din cauza acestui jurământ pe care l-a 
făcut si pe care nici ea, nici Sigurdr nu l-au putut respec- 
ta»"7. Iar cânturile II și III ale epopeii populare armeniene se 
bazează pe contradicția dintre un pact încheiat de către Mher 
(< Mithra) şi un jurământ făcut de soția sa. 


39. R. BOYER, Les religions de l'Europe du Nord, p. 25. 

C) Chiar dacă procedura juridică a contractului este mai 
puțin impresionantă decât aceea, magică, a jurământului, 
legătura contractuală trebuie respectată în aceeași măsură; 
contractul este o legătură pe care trebuie să te feresti să o 
rupi: «Să nu rupi un contract, o, Spitama, pe care l-ai înche- 
iat cu un om mincinos sau cu unul sincer, cu unul de religia 
ta, căci contractul este important pentru zei» (Yt., 10.2). Cel 
care-l «loveşte pe Mithra» (care-si încalcă contractul) nu poa- 
te scăpa cu nici un chip de «brațele lui Mithra» care îl înhată 
oriunde s-ar ascunde, la fel de vajnic ca și lanțurile Jurămân- 
tului. Contractul este actul esential al «dreptului public»: 
raporturile între particulari (membri ai unei familii, ai unui 
clan, ai unui trib) sunt definite prin însăși situaţia lor, iar 
supravegherea obligaţiilor care decurg de aici revine în mod 
obligatoriu căpeteniei unității corespunzătoare. Dar raportu- 
rile între unități nu se bazează decât pe contract, fie că e vor- 
ba de acorduri, de tratate, de pacte etc., deoarece regele nu 
are decât o autoritate limitată asupra lor. Acest lucru se ex- 
primă în începutul imnului vedic închinat lui Mithra, R V, 
3.59.1: «Mithra-Contract, când îl rostim, instituie ordinea 
între triburi». Mai târziu, contractul priveşte particularii (Yt, 
10.116), dar contractul cel mai puternic este cel care leagă 
două națiuni (44Py4-). Contractul este baza dreptului inter- 
național, singura alternativă fiind războiul, căci «pentru cei 
din vechime, starea normală este starea de război, căreia vine 
să-i pună capăt o pace». Se întelege că Jurământul si Con- 


40. E. BENVENISTE, Le vocabulaire des institutions indo-européennes, 
l, p. 368. 

tractul au constituit, în ochii arienilor, cei doi stâlpi ai ordinii 
sociale și cosmice, cele două instituţii fiind legate, cum s-a 
văzut la p. 78, si că numele lor a servit la desemnarea cuplu- 
lui zeilor suverani moșteniţi din perioada comunităţii indo- 
europene. În Avesta, Mithra este numit «cap-de-familie al 
tuturor familiilor, cap-de-sat al tuturor satelor etc.», şi aceas- 
tă concepție supravieţuieşte în epopeea populară armeană, în 
care două cânturi se bazează pe chestiuni de contracte rupte, 
de jurăminte încălcate, si unde personajul central se numește 
Mber (< Mithra). Am văzut ce importanță deține la celti 
«adevărul principelui», iar la germani, «toate formulele pe 
care le-am păstrat sunt în relație imediată cu gesturile rituale 
care înseamnă: încheiere de acorduri, armistiţii etc.»“. Ro- 
manii se consideră drept poporul «bunei credinte», prin opo- 
zitie cu cartaginezii, și socotesc drept fundament al vieţii 
internaționale fzdes romana. 


2. Legătura natională. — A vorbi despre o legătură na- 
Honală la indo-europeni nu este un anacronism: cu siguranță, 
chiar în epoca istorică, această legătură părea adesea puternic 
slăbită în plan politic: Isocrate, în fața regelui Persiei, Ver- 
cingetorix, în fața lui Cezar, au încercat în zadar să o întă- 
rească. Totusi, în pofida rivalitătilor și disensiunilor, grecii și 
galii aveau sentimentul apartenenței la o națiune pe care 
limba o separa de «barbari» si sentimentul că îi uneau niste 
culte comune. Nu putea să fie altfel în epoca indo-europea- 
nă. La arieni, această comunitate națională numită arí- a fost 
simbolizată, întruchipată, de o entitate denumită în vedică 


41. R. BOYER, Les religions de l'Europe du Nord, p. 44. 

Aryamân-"?: Aryamân supraveghează toate raporturile care 
depășesc cadrul familiei, precum ospitalitatea, dar şi mariajul 
și ceea ce se poate numi bunăstarea generală; el este și zeul 
drumurilor. Toate acestea ies din cadrul familial, dar rămân, 
în totalitate, în cadrul național. Regelui îi revine în cea mai 
mare măsură obligaţia de a respecta și de a întruchipa legă- 
tura pe care o simbolizează Aryamân: regele este «tatăl po- 
porului»; prin nașterea sa, el aparţine celui mai autentic 
nucleu al comunității, el este «omul neamului» (germanic 
*kuningaz): când Darius își înfățișează genealogia, «fiu al lui 
Vistâspa, nepot al lui Arsâma», el adaugă, pentru a se carac- 
teriza, arya aryaiissa, «arian de viţă ariană»”. Prin conduita, 
ca si prin nașterea sa, regele nu trebuie să aibă alte legături; 
el nu se încrede în unii ca Loki și Syrdon (p. 32), O'Brien a 
susținut chiar că în mitul eshatologic indo-european totul 
începe cu un personaj «al cărui tată este de origine străină 
sau joasă» si care devine un rege rău, prieten al străinilor“ 
Dimpotrivă, zeul vedic Indra amintește fidelitatea sa fară de 
arieni: «Eu nu am lăsat poporul arian pe mâna unui dasyu 


(străin)» (R V, 10.49.3). 


3. Repartiția. — Cel care întruchipează această noţiune în 
Veda este un Aditya minor, Bhaga, dar importanța lui se vă- 
deste prin faptul că, în iraniană și în slavă, termenul a 


42. Despre acest zeu, vezi G. DUMEZIL, Le troisième souverain, 
1949. 

43. E. BENVENISTE, Le vocabulaire des institutions indo-européennes, 
p. 369. 

44. JIES, 4, 1976, p. 295-320. 

devenit denumirea generică a divinității, se observă, pe lângă 
acest lucru, că o entitate învecinată, Amsa, i-a fost asociată în 
grupul acestor Aditya vedici. 


A) Soarta individuală. — Noţiunea se exprimă în avestică 
prin arti-, abstract devenit zeița Arti Vahvi, «Bună atribui- 
re»; în germanica nordică prin gaefa-, termen care se traduce 
prin «destin», dar al cărui sens inițial este «dar»; în Grecia, 
ca şi în India vedică, prin două entități Aioa si Il0pog, pe 
care poetul Alcman le consideră drept «cei mai vechi dintre 
zei»; L. R. Palmer” a arătat că aceste noțiuni tin de o con- 
cepţie conform căreia «fiecare element component al univer- 
sului, zei, oameni și obiecte naturale, are partea care i-a fost 
hărăzită şi nu poate depăși limitele acesteia fără consecințe 
grave». În India clasică, acest lucru va fi «respectarea castei»; 
pretutindeni se admite că trebuie «să-ți accepti soarta», să 
nu te revolti împotriva nedreptății acestei divinităţi oarbe. 
Totuși, a-ţi accepta soarta nu înseamnă a renunţa la a te 
ridica pe scara socială; am văzut că aceasta este o obligatie 
morală pentru cel care găseste în sine însusi mijloacele de a o 
realiza; dar ea face parte dintr-un «lot» pe care fiecare îl 
primeşte la nașterea sa. Cel care n-a primit darurile care să-i 
îngăduie să iasă din condiţia sa trebuie să se străduiască să 
exceleze în propria-i condiţie. Aceasta este lecţia lui Hesiod: 
«în condiţia în care te afli», îi spune el agricultorului, trebuie 
să te multumesti să muncesti și să te abţii de la violentă 
(care, în schimb, se potrivește războinicului). Arienii au divi- 


45. Hommages à M. Niederman, 1956, p. 258-269. 

nizat această dispoziție a spiritului sub numele de Aramati 
(cf. p. 27 și nota 14), «gândire conformă» (de unde «umilin- 
tă»). lar prima îndatorire a germanului este aceea de a-si 
asuma propria gafa. Notiunea de «destin» are efecte contra- 
re de la un popor la altul: ea duce adesea la pasivitate; dim- 
potrivă, la indo-europeni, ea duce la actiune, la efort, la 
autodepăşire. Aceasta pentru că destinul nu este niciodată 
conceput sub forma modernă a determinismului, se poate 
uneori chiar «alege între două destine», precum Ahile, care a 
preferat o viață scurtă si glorioasă unei vieți lungi în obscu- 
ritate. Omul are posibilitatea să prevadă, prin prevestiri și 
prin mijloacele divinației, toate cele ce nu depind de el, și să 
le accepte în loc să le îndure. 


B) Justitia distributivă. — Termenul grec 6ixm, care deține 
un loc important în vocabularul institutiilor, are două utili- 
zări: una este apropiată de noțiunile precedente («soartă», 
«condiție»); cealaltă este sensul său mai cunoscut de «drep- 
tate». Ambele se explică în mod direct plecând de la sensul 
de «a atribui» al rădăcinii. «Dreptatea» este atribuirea corec- 
tă, cea a căpeteniei 10v5ikng, care emite judecăți drepte, 
retribuie după merite, distribuie echitabil. Prin primul său 
element, acest compus subscrie denumirea indo-iraniană a 
dreptării ca «drumul drept», prin opoziție cu «drumul întor- 
tocheat». În distribuire, retribuire și toate formele de atri- 
buire, incluzând aici și judecățile, conducătorul, în particular 
regele, al cărui nume *râg- (p. 74 A) aminteşte că el întruchi- 
pează dreptatea, trebuie să urmeze «drumul drept». Peste 
tot, nedreptatea căpeteniei este izvor de nenorociri: o legen- 

dă irlandeză povestește că partea palatului în care s-a pro- 
„nunțat o judecată strâmbă s-a prăbușit (p. 115); de la mânia 
lui Ahile, temă centrală a [//z4, la vasul lui Soissons, împăr- 
țirea prăzii este o chestiune gravă care pune la încercare co- 
rectitudinea principelui. 


C) Generozitatea. Prin acest termen, limba noastră con- 
servă urmele unei vechi idei, aceea a «generozității» ca o 
calitate a nobilului (lat. generosus înseamnă «de neam bun»). 
Poeţii vedici îi celebrează pe «donatorii generosi» și îi tratea- 
ză cu dispreț pe stăpânii avari. La celți, un rege avar este 
nedemn să conducă. Beowulf îl numește rege bun pe «cel ce 
dăruieste colane» si, din primele versuri ale acestui vechi 
poem englez, ni s-a amintit că un tânăr principe trebuie să 
fie generos pentru a-și asigura recunoştinţa camarazilor și 
loialitatea lor în caz de război. În regimurile republicane ale 
antichităţii clasice, darurile electorale făcute de către candi- 
dați pe proprie cheltuială demonstrează același lucru, că doar 
acela este vrednic să guverneze care este capabil să dăruiască: 
oglindire a practicilor de potlatch, bine cunoscute de etnologi. 


4. Responsabilitatea cosmică a căpeteniei. — Acestea 
sunt principalele îndatoriri fată de comunitate. Se observă că 
ele acoperă temele principale ale satirei, aşa cum le-a des- 
prins D. Ward“: «Actele de avariție, sperjurul, ruperea tra- 
tatelor și a jurămintelor, refuzul ospitalităţii»: în termeni 
vedici, acestea sunt ofense aduse lui Mitra-Contract, lui 


46. JIES, 1, 1973, p. 142. 

Varuna-]urământ, lui Aryamân-Ospitalitate, lui Bhaga-Re- 
partiție. Căpetenia care se dovedește vinovată de aceste lu- 
cruri plătește ea însăși prețul lor: am văzut cazul lui Aga- 
memnon; în plus, întruchipare a grupului, el îl trage după 
sine în căderea sa. Acest lucru îl repetă imnul avestic către 
Mithra, iar la hititi: 


«Întotdeauna ca urmare a unei greseli, a unei încălcări, a 
unui păcat, zeul îl părăseste pe om si, atunci când este vorba 
despre un membru al farniliei regale, care are ex officio res- 
ponsabilitatea bunăstării țării, zeul poate chiar să-și mani- 
feste mânia, dezaprobarea, provocând epidemii, foamete, 
uneori chiar să abandoneze întreaga țară» 


Dimpotrivă, un rege bun, care își îndeplineşte îndatori- 
rile, este investit cu o putere benefică, cu o eficiență pe care 
India vedică a divinizat-o sub numele de Daksa-. Aditya mi- 
nor, dar care uneori apare ca Aditya suprem, RV, 10.72.4-5: 
Daksa este eficienta sacrificială, care odinioară a creat lumea, și 
cea a regelui bun care garantează poporului său pax deorum. 


47. J. VIEYRA, Les religions du Proche-Orient, p. 158. Cf. si mai 
sus, p. 46 şi 79. 

Religia 


I. Caracteristici generale ale religiei indo-europene 


A) Este o religie po/zzezsză, care reuneşte o pluralitate de 
culte proprii fiecărui grup și, în plus, fiecărui loc; ea este 
păgână, adică ţărănească, reflex al diversităţii poporului. 


B) Plurală si diversă, această religie este în mod natural 
tolerantă, departe de a se deda prozelitismului, fiecare grup 
își păstrează cu gelozie zeii, riturile și formulele. În acest 
sens, o putem califica drept ezoterzcă și initiaticã. Ea posedă 
mituri și simboluri, dar nu cunoaşte dogmele. 


C) Este o religie a faptelor, nu a credintei; trăită, mai de- 
grabă decât gândită. Îndeplinirea riturilor tradiționale și a 
îndatoririlor stării proprii sunt obligaţiile esentiale. Senti- 
mentul nu deţine nici un loc. 


D) Religie politică prin cadrul său, care este cel al diver- 
selor unități etnice și de asemenea, cum vom vedea, religie a 
căpeteniilor, nu a preotilor, prin esența panteonului său, ea 
este lipsită de fanatism. Dacă poetul este un inspirat, pe care îl 

cuprinde uneori o nebunie divină, oficiantul este un magis- 
trat demn și grav. «Superstiţia» este privită cu ochi răi, ma- 
gia individuală disprețuită (deși practicată), vrăjitoria sever 
reprimată. 


E) Caracteristici şi nume ale zeilor indo-europeni. — Zeii sunt 
concepuţi ca niste fiznțe personale, dar despre a căror natură 
nu se poate spune mai mult: după popoare și după epoci, ea 
este mai mult sau mai putin apropiată de cea a omului. 
Numele lor sunt edificatoare în această privință; se remarcă 
patru tipuri: 

a) nume comune de fenomene (foc, auroră), de corpuri ce- 
resti (soare, lună) sau abstracte, în particular nume de ac- 
tiuni sociale (contract, jurământ); 

b) nume comune, derivate sau compuse, cu valoare posesivă, 
care îl desemnează pe «stăpânul» fenomenului, al ființei 
sau al acțiunii sociale corespunzătoare (lat. S7/uz-na4s, «stă- 
pân al pădurii», ved. B7haspar-, «stăpân al lui býþ- 
(putere)»; 

c) nume de persoane, nemotivate (ved. Indra-) sau motivate, 
cel mai adesea nume de agent (av. Vars0rz-yna-, «care 
zdrobeşte rezistenţa»); 

d) sintagme care exprimă o relație de rudenie («fiica 
soarelui»). 


Ultimele trei grupe de denumiri se aplică explicit unor 
ființe personale, prima — ¿mplicit. Chiar dacă natura lor origi- 
nară nu este uitată (poeții jonglează constant cu ambiva- 
lenta), Mzzra-Contract și Agrz-Foc sunt la fel de personali ca 

și Indra în Veda. Nu este deci vorba despre o indistincție sau 
despre o natură intermediară («forţă») între lucru sau act si 
zeu. Lui *dyew- «Cer-diurn» îi este atribuit încă de la origine 
titlul de *pHtér-, «tată». Reconstituim foarte puţine nume de 
zei din indo-europeană; toate desemnează vechi zei ai uni- 
versului, p. 91. 


F) Cei doi poli ai sacrului. — E. Benveniste’ a pus în lumină 
dualitatea noțiunii de «sacru» la indo-europeni, așa cum 
reiese din vocabular: este «pozitiv sacru» (av. spənta-, germ. 
*xgilaz, lat. sanctus, gr. LEpOG) ceea ce este «încărcat cu pu- 
tere divină»; este «negativ sacru» ceea ce «este interzis Con- 
tactului oamenilor» (av. yaoždāta-, germ. wīxaz, lat. sacer, gr. 
Gpoc). Acestei dualităţi îi corespunde aceea a denumirii 
cultului: ea se exprimă fie prin verbe care înseamnă «a creste, 
a întări» sau care desemnează una din operaţiunile sacrifi- 
ciului, fie prin verbe ca «a respecta», «a nu ofensa» (*yag-, 
v. mai sus p. 78; *ayz4-). De unde și dualitatea atitudinii 
religioase: teamă de a nu ofensa un zeu, chiar și involuntar, 
dar si încredere, chiar familiaritate, față de zei, mai ales cu 
unii dintre ei. Indianul vedic se teme de legăturile lui Varu- 
na-Jurământ, dar îl tratează pe Indra drept «camarad» (y47-). 
Religia indo-europeană comportă interdicții stricte, dar este 
o religie a oamenilor liberi”. 


l. Le vocabulaire des institutions indo-européennes, 2, p. 179 şi 


urm. 
2. Cf. Höfler, Zeits f. deutsches Altertum u deutsche Literatur, 100, 
1971, 37lşi urm. 

II. Zeii universului 


Cerul, pământul, principalele corpuri ceresti si fenomene 
atmosferice au fost divinizate, dar tendința constantă este 
aceea de a uni naturalul cu politicul prin intermediul 
simbolismului cosmic. 


l. Ceruri si pământ. — A) Zeii indo-europeni se numesc 
*deywõs, «cei ai cerului diurn», denumire ce își are originea 
într-o epocă în care Cerul-diurn, *dyéw-pHtér-, era primul 
între toți zeii. El a pierdut acest primat acolo unde el a rămas 
cer (de pildă Dyaúh vedic), în timp ce numele său trecea la 
zeul suveran la greci (Zevg) si la romani (IZpzzer). Acestor 
*deywõs celesti şi diurni li se opun demonii care locuiesc Ce- 
rul-nocturn sau Infernul. Această teologie, legată inițial de 
cosmologia cerurilor rotitoare (p. 45 sq.), se prelungește în 
diverse dualisme care opun zei și demoni, ca în mazdeismul 
iranian. În ultima fază a acestei teologii, Pământul-mamă 
este soția «cerului», dar, la o dată mai veche, ea a fost mai 
întâi soția unui Cer-nocturn negru, căruia i-a succedat Ce- 
rul-diurn alb, după o scurtă domnie a unui Cer-auroral sau 
crepuscular rosu. 


B) Veda si folclorul baltic păstrează amintirea unei Aurore 
demonice căreia a trebuit să i se smulgă soarele. Dar, într-o 
etapă mai modernă a mitologiei, aurora, «fiica cerului-diurn»’, 
este alături de acesta în lupta zilnică împotriva întunericului. 


3. Formulă poetică indo-europeană, R. SCHMITT, Dichtung, 
$333 şi urm. 

Aceasta este, cum a arătat G. Dumézil, semnificația curio- 
sului ritual roman al lui Mäter Mârza, în cadrul căruia ma- 
troanele îsi alintă nepotii și alungă o servitoare, imagini ale 
bunei Aurore care călăuzeste primii paşi ai soarelui, fiu al 
surorii sale Noaptea, în timp ce alungă Întunericul demonic. 
Vom vedea mai sus (p. 106 și 111) că aici este vorba nu 
despre aurora zilnică, ci de aurora anului. Aurora zilnică nu 
instituie decât o parte a mitologiei diverselor zeițe Aurora, 
mai ales a celor care poartă un alt nume, precum Afrodita 
greacă şi eroina care îi corespunde, Elena. 


C) Două grupuri de mărturii, care concordă între ele, ara- 
tă că Soarele a fost, împreună cu Cerul-diurn, marele zeu al 
celei mai vechi religii a indo-europenilor. Formularul tradi- 
tional păstrează nu mai putin de c/nc expresii care se aplică 
soarelui sau atributelor sale” și, alături de numele său obis- 
nuit %*s4He/-, se reconstituie un dublet poetic plecând de la 
scr. ravi-: armeanul rev. De altă parte, iconografia siturilor 
arheologice care pot fi atribuite cu certitudine unor popoare 
indo-europene abundă în simboluri solare. Cultul soarelui a 
rămas mai viu în religia populară, apoi în folclor, decât în 
religia «politică» (p. 98) în care s-a integrat, dar pentru a 
ocupa un loc modest. El participă la cea de-a treia funcţiune 
prin caracterul său benefic (aceasta este semnificația cuvântu- 
lui svastika-, denumire indiană a simbolului solar) si, pe 


4. La religion romaine archaique?, p. 66 şi urm. 
5. R. SCHMITT, Dichtung, §314 şi urm. 

lângă aceasta, «supraveghetor universal», «ochi», el devine, 
ca să zicem asa, sef al poliţiei zeilor suverani. 


D) Elementele: a) Focul. — Formă terestră a unui element 
care în cer este soarele, iar în spatiul median fulgerul, focul 
este unul dintre cei mai vechi zei indo-europeni. În epoca 
istorică, el nu-și păstrează unitatea decât la arieni: Agni vedic 
este totodată element și zeu trifuncțional, zeu-preot întâi de 
toate, dar şi zeu războinic și zeu «tânăr», posesor şi donator 
de forţă vitală. În alte părti, aceste diferite funcțiuni se repar- 
tizează între diferiţi zei «foc» sau «stăpâni ai focului», al că- 
ror nume este diferit de cel al elementului. 

b) Apa. — Focul si apa sunt legate în curioasa imagine a 
focului «nepot al apei». Apa, sau apele, care şi ele se reparti- 
zează în trei lumi, au fost divinizate, adesea sub forma unei 
mari zeițe, izvor ceresc al apelor terestre, și care în religia po- 
litică devine o entitate trifuncţională precum avestica Ardvi 
Sära Andbita, «Umeda, Viteaza, Imaculata» (p. 29) sau o 
divinitate de funcțiunea a treia. 

c) Aerul. — Vânturile sunt genii minore în epoca istorică. 
Dar antica importanță a elementului transpare încă în nu- 
mele marelui zeu războinic VZyz, «Vântul»: acest rol război- 
nic i se atribuie datorită faptului că lumea mediană în care 
suflă el este locul de înfruntare al zeilor cerului diurn cu 
demonii cerului nocturn. 


E) Am văzut cum acești străvechi zei s-au integrat în re- 


ligia politică; în schimb, ei s-au menţinut în religia populară. 


6. R. SCHMITT, Dichtung, $577. 

De aceea nu trebuie să respingem a priori mărturii precum 
cea a lui Cezar despre germani care, după spusele lui, «nu-i 
socotesc zei decât pe cei pe care îi văd... soarele... Vulcan 
(focul) și luna» (BG, 6.21). 


F) Acești zei străvechi sunt singurii ale căror nume pot fi 
reconstruite cu oarecare probabilitate în indo-europeană: în 
afara numelui Cerului diurn-tată, al aurorei, al soarelui si al 
focului (denumiri de tip 2), v. mai sus p. 89), reconstruim 
numele unui «stăpân al focului» *w/kaā-no-, pe cel al unui 
«stăpân al apei» sau al unor «nepoti (ai apelor)» *repto/4-no-, 
pe cel al unuia «care loveste», zeu al fulgerului, provenit din 
*per-k/g-, «a lovi», şi asociat stejarului (p. 48 și 102); în fine, 
pe cel al unui «stăpân al umflării», *pHus-H,en- (v. ind. 
Pâsân-: gr. DOw). 


G) Zeii individului. — Aceste bătrâne divinităţi sunt cele 
mai aproape de om, cele mai de folos pentru cel singur. Pen- 
tru o fată orfană, singură pe lume, zice un cântec lituanian, 
«Soarele este o mamă care să-i adune zestrea, Luna este un 
tată care să-i acorde partea sa, steaua o soră care să-i împle- 
tească cununa, Pleiadele un frate care să o însoțească la 
țară». 


III. Culte si zei ai celor patru cercuri 


1. Religia politică nu este axată pe individ, ci pe grup; ea 
are drept cadru cele patru cercuri descrise la p. 61. Doar 
printr-o simplificare abuzivă vorbim de culte private si de 

culte publice: în structura cvadripartită a comunității există 
un cult familial, un cult al satului (*woyk-), un cult al 
clanului (*genH-) si un cult tribal, apoi național. Formele noi 
de grupare s-au constituit după acest model vechi. 


A) Preotul fiecăruia dintre aceste culte este căpetenia cer- 
cului corespunzător; pentru unitatea superioară, el este re- 
gele. Capul familiei îndeplineste riturile domestice de zi cu zi 
fără alt sprijin decât cel al soției sale; dar pentru sacrificiile 
solemne, participarea unor specialisti devine necesară din 
momentul în care ritualul atinge un anume grad de comple- 
xitate. Acest specialist nu este, inițial, decât un asistent; ade- 
văratul preot este căpetenia, cel care sacrifică «pentru el în- 
suși», adică pentru grupul pe care îl reprezintă, nu oficiantul 
care sacrifică «pentru altul», conform terminologiei brahma- 
nice. Dar, aproape peste tot, oficianții specialisti au tins să-și 
aroge monopolul asupra sacrului în afara cultelor domestice. 


B) «Credincioşii» sunt membrii grupului fie prin naștere, 
fie prin iniţiere, precum soția căpeteniei: părăsindu-și grupul 
în care s-a născut pentru a intra în cel al soțului său, ea și-a 
schimbat cultul domestic. Cei străini de grup nu pot să ia 
parte la cult: grupul îsi rezervă privilegiul protecţiei din par- 
tea zeilor săi. 

C) Locul de cult este vatra, centrul comunităţii, a cărei 
flacără simbolizează perenitatea: vatra domestică, vatra na- 


țiunii, ulterior a cetăţii. Pentru cultele naționale, unele po- 
poare indo-europene au construit temple în preajma altare- 

lor; altele, precum germanii, nu au fost de acord cu acest 
lucru nici chiar în epoca istorică. 


D) Rzturile diferă considerabil între ele: pleacă de la o 
simplă ofrandă de hrană, însoțită de o rugăciune, la ceremo- 
nii lungi si complexe precum vedicul asvamedha, sacrificiul 
unui cal, care se desfășoară pe durata unui an întreg. Dar 
acestea sunt dezvoltări recente. Ritualul vechi era simplu și 
uniform; el consta într-o «primire» a zeilor de către căpetenie 
la vatra sa. În prealabil zeii au fost invitați nominal după 
formele prescrise; li se servește o masă, destinată în primul 
rând să-i revigoreze, căci pentru a-l ajuta pe credincios, zeii 
trebuie să aibă mijloacele necesare. Și, ca și la banchetele 
oamenilor, se recită poeme spre lauda lor. Astfel tratați, zeii 
care au acceptat invitația îşi creează obligația de a-si răsplăti 
gazda. Demersul invers, sacrificiul de mulțumire sau ca ur- 
mare a împlinirii unei rugăminți este o practică mai puţin 
frecventă. Ofranda variază în funcție de zeul căruia îi este 
închinată; la celți si germani se observă chiar o repartiție tri- 
funcţională a tehnicilor de sacrificare. 


E) Este la fel de important, mai ales în anumite circum- 
stante, precum în momentul luării unei decizii importante, 
să se cunoască voinţa zeilor, sau să se determine care zeu este 
defavorabil și de ce. De aici practica divinației, cu tehnicile 
sale diverse şi complexe, necesitând si ele specialisti. 


2. Zeii neamului. — A) Cultul strămoşilor. — Zeii cinstiti 
sunt în primul rând cei ai neamului, strămosii grupului si în 
special fondatorul, strămoșul eponim. Supravieţuirea strămo- 

șilor depinde de cultul care le este închinat de către des- 
cendenții care, având în vedere concepția despre neam, sunt 
singurii abilitati să îl săvârșească. Cinstiţi cum se cuvine, 
aceștia sunt zei puternici, capabili să-i ajute în mod eficient 
pe descendenţii lor. Neglijați, ei mor definitiv. De unde 
extrema importanţă a neamului și a amintirii pe care o lasă 
în urma sa: memoria unui strămoș glorios are mai multe 
șanse să rămână vie și să beneficieze de un cult. 


B) Riturile funerare. — Primul scop al riturilor funerare este 
acela de a-l împiedica pe mort să facă rău: adică de a-l «fixa» 
într-un loc determinat, pentru a evita ca sufletul în suferință 
să revină și să se amestece în lumea celor vii. Dar ele au ca 
scop si orientarea acțiunii celui mort în lumea de dincolo. 
G. Dumézil a desprins semnificația a două tehnici funerare 
utilizate de indo-europeni: 


«Prin incinerare ei se preocupă înainte de toate de mortul 
însuși, căruia trebuie să-i asigure o urcare ușoară și, în lumea 
de dincolo, o existentă îndestulată. Prin înhumare, ei se în- 
grijesc mai ales de fară: garanție a belșugului, mortul este 
păstrat în pământ pentru ca el să producă recolte bogate. Cu 
alte cuvinte, există o clasă de morţi privilegiați care merg în 
cer... ceilalți rămân legari de pământ, transferându-i cali- 
tatea fecundatoare de care au dat dovadă în timpul vieţii lor, 
și pe care pământul îi transformă în hrană pentru cei vii», 


7. La saga de Hadingus, p. 150. 

C) Diferitele cercuri cinstesc, de asemenea, în forme si, 
uneori, sub nume care le sunt proprii, zei comuni întregului 
popor, fie că grupul i-a împrumutat de la națiune, fie că, 
dimpotrivă, ea i-a introdus în grup. Prin strămoșul său epo- 
nim Iulus, fiul lui Enea, gens Iulia urcă până la zeita Venus, 
cinstită de întreaga comunitate romană de la care a îm- 
prumutat-o familia; dar cultul lui Hercule din Ara Maxima 
tinea inițial de două gentes, Porztz și Prnarzi, care l-au vândut 
poporului roman. 


IV. Zeii celor trei functiuni 


Axa principală a panteonului indo-european o constituie 
repartizarea zeilor în cele trei funcțiuni cosmice şi sociale ale 
suveranităţii, războiului si producției. Ea se regăsește la toate 
popoarele indo-europene ale căror tradiţii ne sunt accesibile. 
Unele subdiviziuni sunt, mai mult sau mai putin, larg ates- 
tate: dualitate a primei funcțiuni (magic: juridic); existență a 
«zeilor suverani minori»; dualitate a celei de-a doua functiuni 
(cavaleresc: brutal); organizare mai mult sau mai puțin ex- 
tinsă a funcțiunii a treia. Există, în schimb, zei trifunctționali, 
v. mai sus p. 27: adesea niște vechi divinități integrate în 
mod secundar în schema trifuncțională. 


l. Cele trei funcțiuni în panteonul indo-iranian. — A) 
India vedică: a) Suveranitatea. — Mitra si Varuna (Contract si 
Jurământ) formează un cuplu; calificaţi drept «regi», ei sunt 
cap de listă ai clasei de Aditya ai cărei reprezentanţi guver- 
nează, fiecare, un domeniu al funcțiunii suverane. Lui 

Mitra-Contract îi revine suveranitatea juridică (de exemplu, 
organizarea raporturilor între cele patru cercuri), lui Varu- 
na-Jurământ, suveranitatea magică (exercitarea mayz-ei și a 
altor forme misterioase de acțiune asupra omului și asupra 
lumii), amândoi veghează asupra adevărului și asupra mersu- 
lui lumii, ea însăşi supusă adevărului. 

b) Războiul. — Indra, «cel ce zdrobeşte rezistenta» (Vrtra- 
hân-), îsi exercită puterile sale războinice atât în lumea 
umană (de pildă atunci când au intrat arienii în India), cât si 
în univers. «Zdrobirea rezistenței» (reinterpretată ca «ucide- 
rea demonului Vrtra») este centrul unui mit cosmogonic, cel 
care dă seamă de cucerirea bunurilor esențiale, ape etc. El 
este ajutat de zeii Marut (al căror nume este identic cu cel al 
zeului latin Mzrre, p. 101, 2). 

c) Producția de ființe și de bunuri este domeniul clasei 
zeilor Vasu («Bunuri»), al căror nume se regăsește în cel al 
zeiței italice Vesu-na, «stăpână a bunurilor»: gemenii vinde- 
cători Afvinz (sănătatea este un domeniu capital al funcțiunii 
a treia), marea zeiţă a apelor Sarasvatī etc. 


B) Această organizare tripartită apare într-un mod stră- 
lucit în tratatul încheiat între un rege indian din Mitanni si 
regele hitit Suppiluliuma I: «zeii Mitra și Varuna, zeul Indra, 
zeii Nzsatya (Ajvini2)»; prin această enumerare a principalilor 
zei ai celor trei funcțiuni, sunt angajate cele trei clase ale so- 
cietăţii. 

C) Iranienii. — O revoluție religioasă, ale cărei dată, cauze 
și modalităţi ne sunt necunoscute, a transformat în demoni 

(acesta este sensul iranianului *daywa-) zei precum Indra, 
Rudra Si Nâsatya, dar i-a cruțat pe zeii pe care Veda îi numes- 
te ásura- (termen care îi desemnează pe demoni încă din epo- 
ca Brzhmanelor): Mitra care devine yazata- («zeu») Mithra, si 
Varuna Care devine «Domnul Întelept» Ahura Mazdā, zeul 
suprem al mazdeismului. Funcțiunea războinică, devenită va- 
cantă ca urmare a respingerii lui Indra, este încredințată lui 
Varorayna, ipostază a unui vechi epitet al lui Indra. Cea de-a 
treia funcțiune revine mai multor entități. 


D) Reforma religioasă a lui Zarathuštra. — O a doua revo- 
lucie religioasă, operată în secolul al VII-lea de către Zara- 
thustra, a orientat religia mazdeană către monoteism în be- 
neficiul lui Ahura Mazdâ. Conform unui vechi proces descris 
la p. 16, vedem cum abstracţiunile devin Entităţi, «Sfinții 
Nemuritori» plasati sub autoritatea unui zeu suprem. Ori, 
G. Dumézil a susținut? că organizarea acestui grup de enti- 
tăti reflectă cu precizie tiparul trifuncțional: lui Mzłra îi 
corespunde Gând Bun; lui Varuna, Adevăr; lui Indra, Impe- 
riu, gemenilor Näsatya, cuplul Integritate si Nemurire; zeitei 
care îi însoteste, Gând-drept. Reforma zoroastriană consti- 
tuie, în domeniul religios, echivalentul reînnoirii formale a 
evoluției lingvistice: formele se schimbă, dar structurile ră- 
mân neschimbate. 


E) Religia vechilor persi nu prea ne este cunoscută. Primii 
ahemenizi nu-l pomenesc pe nume decât pe A(bjuramazda, 
fie din convingere zoroastriană, fie din alte motive. Dar 


8. Naissance d'archanges, 1945. 

ideologia celor trei functiuni, atestată în diverse formule, 
precum cea a celor «trei flageluri» (p. 30), rămâne foarte vie; 
suntem tentaţi să vedem o renastere în triada lui Artaxerxes II, 
A(P)uramazda, Anahita, Mira, dacă acesta din urmă a deve- 
nit deja zeul războinic pe care îl vom cunoaște mai târziu. 


2. Cele trei funcțiuni în panteonurile latin și um 
brian’. — Cea mâi veche triadă a Romei îi reuneşte pe IZpifer, 
Marte, Quirīnus, atestată de mai multe mărturii, existența sa 
este confirmată de cea a triadei umbriene a Grabovii-lor, Iu- 
piter, Marte si Vofionus. Idpiter latin şi cel umbrian reprezintă 
singur suveranitatea; în alte părți, el îl are alături pe Fizz 
«Bună Credinţă» sau pe Dius Fidius, ca reprezentant al as- 
pectului juridic al funcțiunii. Mârze este zeul războiului; con- 
tras din Mavort-, numele său se suprapune cu exactitate pes- 
te cel al zeilor Marút- din vedică. Personalitatea lui Quirīnus 
este ştearsă, dar etimologia numelui său, *¥covirī-nus, «stă- 
pânul adunării de *wzro- (oameni de rând)», indică un zeu de 
funcțiunea a treia, ca şi cea a omologului său umbrian Vo- 
fionus < *lewdhyo-no-, «stăpân al populatiei». 


3. Cele trei functiuni în panteonul germanic. — Triada 
nordică din templul din Vechea Uppsala'“ este şi ea functio- 
nală: Odin (v. isl. Oðinn), «stăpânul nebuniei» (în special al 
inspiraţiei poetice) *Ywâda-na- este, ca şi Varuna si Iäpiter, re- 
prezentantul suveranităţii. În alte părti, ca şi ei, el este suve- 
ranul cumplit, magic, al cărui partener jurist este Týr (v. isl. 


9. În ultimă instanță, G. DUMEZIL, La religion romaine archaique’. 
10. G. DUMEZIL, Les dieux des Germains, 1959, p. 5 si urm. 

Tyr< Týr *deywâs, «ceresc»). Al doilea zeu al triadei este 
războinicul Tor (v. isl. Pârr), zeul cu ciocanul, spintecătorul 
gigantilor; initial, el este «stăpânul tunetului» *tnH-ró-. Thor 
si Odin apartin amândoi grupului de *Asz (al căror nume a 
fost apropiat de cel al vedicilor Asura); al treilea zeu al tria- 
dei, Freyr, aparține grupului de Vana, zei ai bunăstării, ai 
belsugului, ai păcii și ai fecundității. Asa si Vana s-au înfrun- 
tat la începutul lumii într-un «război de întemeiere», p. 21. 


4. Cele trei funcțiuni în panteonurile slav si baltic. — 
În stadiul de documentare a cărei parte demnă de încredere 
se limitează la cântece populare de redactare târzie, este greu 
să ajungem la certitudini; V. N. Toporov "' a propus să 1 se 
atribuie zeului slav Srrzbogz (despre care se stiu puține lu- 
cruri) funcțiunea suverană, Pern, replică a lui Thor nordic, 
fiind reprezentantul functiunii războinice, iar Volus% cel al 
funcțiunii a treia. Dar triada nu este atestată în mod direct. 
În schimb, ea este atestată în spaţiul baltic, dacă trebuie să 
dăm crezare, împreună cu Fisher“, indicaţiilor lui Grunau 
care descrie o tapiserie ce înfăţişează trei zei: un misterios 
Pocullus, zeu al Infernului, al întunericului, al spiritelor mor- 
ților;, Perkânas (p. 48 si 94), corespondentul lui Perznă slav, 
deci un zeu al funcțiunii a doua; un Potrimpo reprezentat ca 
un bărbat tânăr, cu înfățisare veselă si încununat cu spice: 
figură a funcțiunii a treia. Ori, M. Gimbutas” a arătat că 


11. Citat de FISHER, Myth and Law, p. 148, n.3. 

12. Myth and Law, p. 148 şi urm. 

13. Myth in Indo-European Antiquity, p. 67-92. Vezi şi J. PUH- 
VEL, ibid., p. 75-85. 

Pocullus nu este altul decât Vēlinas, «stăpânul spiritelor» (al 
cărui nume îl desemnează astăzi pe diavolul creștinilor), zeu 
care amintește prin mai multe trăsături de Odin nordic și de 
Varuna vedic. Trebuie oare să vedem un corespondent al 
suveranului de tipul lui Mzzrg, Fides, Tyr, în Diēvas (absent și 
el din triadă), al cărui nume, *Zeyw6s, se suprapune cu preci- 
zie peste cel al lui Tyr? 


5. Cele trei funcțiuni în panteonul celtic. — Aici triada 
nu este atestată, totusi, o repartitie trifuncţională este plau- 
zibilă!. Funcțiunea suverană este reprezentată sub aspectul 
său magic de către Lug, pe care romanii l-au identificat cu 
Mercur, ca şi pe *Wodanaz al germanilor. Alături, Dagda 
irlandez, «zeul cel bun», zeu al cerului, identificat din acest 
motiv cu lupiter tunătorul (Taranis al galilor), dar și zeu 
druid, reprezintă suveranitatea sub aspectul său prietenesc și 
juridic. Nogens (irl. Nuada) «distribuitorul» ciung este cores- 
pondentul lui Tyr nordic, prin infirmitatea sa, dar funcția sa 
îl apropie de Bhaga vedic; el este sub toate aspectele un zeu 
suveran, în pofida identificării sale cu Marte. Funcțiunea răz- 
boinică se pare că revine lui Ogmzos galic (irl. Ogme) identi- 
ficat cu Hercule. Specifici funcțiunii a treia sunt zeul medici- 
nei, identificat cu Apolo, irlandezul Dzzncecbt şi mai mulți zei 
artizani, printre care marea zeiţă Brsgzz identificată cu Mznerva. 


6. Cele trei functiuni în panteonul hitit. — Religia hiti- 
tă a suferit în mod vizibil influenta religiilor neindo-eu- 


14. F. LE ROUX, C. J. GUYONVARC'H, La civilisation celtique, 
p. 97 și urm. 

ropene din Anatolia. Totuși, persistența concepţiei trifunc- 
tionale, atestată de ritualul de evocare a zeilor dusmanului ”, 
incită la cercetarea unor urme ale vechii tripartiții în 
panteon. Identificarea cea mai directă este cea a marelui zeu 
al functiunii a treia, Telepinuš, zeu al agriculturii, a cărui dis- 
pariție încremeneşte orice formă de viață de pe pământ. Aici, 
ca și în alte părti, zeul Soare este asociat acestei funcțiuni. 
Celălalt mare mit, cel al zeului furtunii care îl ucide pe dra- 
gon, oferă o paralelă cu zeul vedic Indra Vrtrahan (p. 99 b), 
chiar dacă «uciderea lui Vrtra» nu are nici o legătură cu 
furtuna, iar peripețiile întâmplării diferă; natura războinică a 
zeului apare limpede în cel mai vechi text hitit: «El era în- 
drăgit de zeul furtunii cerului și cum era îndrăgit de acesta, 
regele din Neša fu învins de regele din Kuššara»'ć: acesta 
este Indra care îi ajută pe protejatii săi în luptele împotriva 
adversarilor «dusmăniţi de Indra». Aspectul său atmosferic 
este secundar: E. Neu propune ca ideograma să fie citită 
DIŠKUR («zeu al vântului») care îl desemnează pe DTarhun- 
naš, «zeu victorios»; dublă denumire care îl evocă si pe Indra 
al «zdrobirii rezistenței» (vrtratýrya-, p. 127) si pe marele zeu 
războinic indo-iranian VzZyz, «Vântul». Zeul sau zeița 
Halmauitt-, «Tron», în ciuda denumirii sale împrumutate, 
reprezintă funcțiunea suverană; în fine, zeul Šiuš, pe care 
E. Neu l-a identificat cu *dyews indo-european, are toate 
şansele să fie un zeu suveran precum Zeus, Iupiter, Tyr, în 


15. KUB, VII, 60, II, 20, tradus de E. LAROCHE, Annuaire de 
/'EPHE, sectiunea a V-a, 1964-65, p. 25. 
16. E. NEU, Der Anitta-Text, 1974, p. 10-11 (1.2 și urm). 

orice caz, el este strâns asociat cu regele care îl numește 3773 
miš, «al meu (zeu) Šiuš». Acest Siuă este înlocuit de un zeu, 
apoi de o zeiță solară, care în frazeologia clasică desemnează 
«maiestatea regală», este ideea unei carisme solare, analoagă 
cu x'aranah- din avestică. Totusi, ca și la celti, triada nu este 
atestată efectiv: tripartitia functională a panteonului hitit 
rămâne deci o ipoteză. 


7. Cele trei functiuni în panteonul armean. — Pante- 
onul armean nu prea ne este cunoscut; uneori, nu cunoaștem 
decât numele zeilor, şi acest nume este adesea împrumutat 
din iraniană. Totuși, este posibil să regăsim și aici structura 
crifuncțională, cum a arătat Ch. de Lamberterie'”. Într-un 
edict destinat să consolideze păgânismul amenințat, regele 
Tiridate, adresându-se supușilor săi, îi pune sub protecția 
zeilor: «Mântuirea și prosperitatea să vi se împlinească cu 
ajutorul zeilor: fertilitate din belșug prin nobilul Aramazd, 
întelepciune prin Doamna Anahit, vitejie prin viteazul Va- 
bagn, tuturor vouă armenilor din țara noastră». Vahagn este, 
ca și iranianul VrOragna al cărui nume îl poartă, un zeu 
războinic. Ne mirăm, în schimb, să vedem că cea de-a treia 
funcțiune («fertilitate din belşug») revine zeului care poartă 
numele lui Ahura Mazda, si invers, să regăsim o zeiță, irani- 
ana Andhita, prezidând suveranitatea. Dar aceasta este dova- 
da caracterului original, și nu de împrumut, al triadei arme- 
ne; și, încheie Ch. de Lamberterie, «important, din toate 
punctele de vedere, este faptul că cele trei binefaceri acordate 


17. Etudes indo-européennes, 4, ianuarie 1983, p. 3 si urm. 

de zei reflectă în mod direct ideologia indo-europeană a celor 
trei funcțiuni». 


8. Panteonul grec și cele trei funcțiuni. — Grecia oferă 
exemplul surprinzător al unei tradiţii extrem de fidele, după 
cum se vede în formularul poetic, și care păstrează atât de 
vie în legendă amintirea schemei trifuncționale, încât filoso- 
ful Platon va face din ea fundamentul organizării cetății ide- 
ale, în care structura panteonului nu datorează totuși nimic 
acestui tipar. Căci dacă el cunoaste un zeu suveran Zeus, un 
zeu al războiului Ares, și mai mulți zei ai funcțiunii a treia, 
nu se întâlnește nici triada funcțională, nici grupări bazate pe 
funcțiune, și în plus, există mari zei ca Apolo, Artemis, Atena, 
Poseidon şi alții, care nu intră în cadrul celor trei funcțiuni. 
Contra-exemplu interesant: el arată, æ contrario, caracterul 
semnificativ al interpretării trifuncționale a panteonurilor că- 
rora ea li se aplică. El mai arată că organizarea panteonului 
indo-european nu se limitează la structura trifuncțională. 
Căci panteonul grec originar este și el structurat, dar după 
alt model, cel al celor «trei ceruri» și al culorilor lui, al ciclu- 
rilor temporale (cotidian, anual, cosmic). O dramă anuală stă 
la baza uniunii cuplului suveran. La început anuală, uniunea 
lui Zeus (Cer-diurn) cu Hera (Anotimp-frumos) simbolizează 
întoarcerea anuală a luminii la încheierea noptii iernii. Alter- 
nanță pe care o reprezintă în mod egal cea a lui Apolo si 
Dionysos în templul din Delphi. Atena și Afrodita, și una și 
cealaltă «fiice ale lui Zeus», sunt cele două fete antitetice si 
complementare ale Aurorei indo-europene «fiică a Ceru- 
lui-diurn», luptătoare si îndrăgostită în același timp: primă- 

vara, «aurora anului», este anotimpul iubirilor și, în același 
timp, începutul sezonului războaielor, care se încheie toamna. 


9. De la trei ceruri la trei funcțiuni. — Dacă, așa cum 
totul ne-o indică, structura originară a panteonului grec este 
mostenită, ea reprezintă obligatoriu o formă arhaică a con- 
cepţiilor indo-europene. Căci dacă pare imposibil să fie ex- 
plicată plecând de la modelul trifuncțional, contrariul este 
mai lesne de realizat. Zeii Cer-diurn, precum Zeus, au deve- 
nit foarte firesc zei suverani, care domnesc asupra tuturor ze- 
ilor, «cei ai cerului diurn» (*deywðs). Zeii cerului rosu, auroral 
și crepuscular, s-au repartizat între functiunea războinică si 
«funcțiunea a treia», în care au reîntâlnit divinităţile ceru- 
lui-nocturn și pe cele ale pământului. Alte divinități «negre», 
nocturne sau htoniene, au devenit demoni: de pildă Asuras 
(«stăpânii Spiritelor») în India brahmanică. Dar, invers, ca- 
pul zeilor cerului-nocturn, inițial asociat cerului-diurn cu 
care alternează, a devenit un zeu suveran, uneori chiar supe- 
rior suveranului diurn (spre exemplu, la germani). De unde 
dubla suveranitate, a cărei origine cosmică este încă vizibilă 
în panteonurile germanic, baltic şi indo-iranian. 


Zei ai cerului diurn 


Germani *Tiwa si *tīwa (*deywo-) 
Balti * Deiva si*deiva (*deywo-) 
Indo-iranieni * Mitra si *daiva 

Zei şi Spirite ale cerului nocturn 
Germani *Wöõdena şi armata morților 
Balti *Velina şi*Veles (Spirite) 
Indo-iranieni * Varuna SiYasura 

În disimetria dintre denumiri vedem că indo-iranienii au 
înlocuit entități cosmice cu entităţi «politice» (zeii «religiei 
adevărului», Mitra «Contract» și Varuna «Jurământ, Cuvânt 
adevărat»). Dar Brahmanele păstrează amintirea naturii lor 
originare: «Mitra este ziua, Varuna noaptea». 


V. De la zei la eroi 


l. Zei si eroi ai celor trei functiuni. — G. Dumézil si 
altii, în urma lui, au regăsit organizarea trifunctională a pan- 
teonului în legendele, istoria si epopeile mai multor popoare 
indo-europene: devenind oameni, zeii păstrează ceea ce con- 
stituie esența naturii lor: funcțiunea. 


A) Mahābhārata. — S. Wikander!* a arătat că Pândava, 
eroi ai marii epopei indiene, nu sunt altceva decât întru- 
chiparea marilor zei vedici ai celor trei funcțiuni: fiul cel 
mare, Yudhisthira, este fiul lui Dharma, «legea», entitate de 
funcția întâi; al doilea, B/zmg, este fiul lui Vzyz, iar cel de-al 
treilea, Arjuna, fiul lui Indra: ei reprezintă două aspecte (bru- 
tal/cavaleresc) ale războinicului; ultimii doi sunt Nakula si 
Sahadeva, fiii gemenilor Ajun. Iar soția lor comună, Draupadi, 
este transpunerea marii zeițe trifuncționale reprezentate în 
Veda de Sarasvati — ceea ce explică prezenta în marea epopee 
indiană a unui mariaj poliandric, totuși scandalos în India 
brahmanică. 


18. Religion och Bibel, VI, 1947, p. 27-39 (tradus în parte de 
G. DUMEZIL, Jupiter, Mars, Quirinus, IV, p. 37-53). 

B) Narţii'”. — Descendenţi îndepărtați ai sciților, oseţii păs- 
trează schema trifunctională în epopeea lor natională a celor 
trei familii Narte: Alaegatae, care locuiesc la jumătatea coastei 
muntelui, organizează ospeţe sacre; Aexsaergkatae, care lo- 
cuiesc sus, sunt luptători viteji; Boratae, care locuiesc jos, sunt 
bogati si numerosi. Ultimele două sunt mereu în conflict. 


C) Legenda originilor Romei. — Istoria legendară a originilor 
și a primelor veacuri ale Romei oferă mai multe exemple de 
tipare trifuncționale: seria primilor patru regi care, prin ca- 
racterul și prin destinul lor, simbolizează cele trei funcțiuni 
(prima sub cele două aspecte ale sale): Romulus semizeul 
fondator; Numa legislatorul; Tullus Hostilius războinicul; în 
sfârșit, Ancus Marcius care se preocupă de prosperitate și de 
dezvoltare. Doi eroi legendari, Horatius Cocles (chiorul) și 
Mucius Scaevola (ciungul) evocă, prin «mutilările lor califica- 
tive», cuplul divin nordic al lui Odin si Tyr. Primul război al 
Romei, cel contra sabinilor, este un «război de întemeiere» 
(p. 21), ca și războiul dintre clasele de zei Asa și Vana. Sche- 
mă prefigurată încă de la sosirea lui Enea în Latium”. 


D) Edda și saga. — În paralel cu războiul sabin, războiul 
dintre Asa și Vana opune primele două funcțiuni celei de-a 
treia, într-o suită de lupte nedecise, până ce o pace definitivă 
le reuneşte într-o comunitate divină trifuncțională”". 


19. G. DUMEZIL, Mythe et Epopee, |, 1968, partea a treia; Romans 
de Scythie et d'alentour, 1978. 

20. G. DUMEZIL, Mythe et Epopee, |, partea a doua. 

21. G. DUMEZIL, Les dieux des Germains, 1959, cap. 1. 


109 


Indo-europenii 


Schema trifuncțională apare și în saga, mai ales într-un 
. . . 7 .22 
episod din saga lui Hrólfr Kraki”. 


E) Epopee si legendă greacă”. — Dacă, în pofida numeroa- 
selor tentative, n-a fost posibil să se aplice schema trifunc- 
tională la toată Irada, ea este totusi atestată într-o structură 
a decoraţiei scutului lui Ahile, asa cum a analizat-o Yoshida: 
găsim aici, succesiv, o nuntă și un proces (prima funcțiune), 
un război (a doua functiune), trei scene agricole, o scenă de 
creștere a animalelor și o sărbătoare țărănească: diverse as- 
pecte ale funcțiunii a treia. Trifuncţională este și legenda ju- 
decății lui Paris, cauză îndepărtată a războiului troian: cele 
trei zeițe între care trebuie să aleagă întruchipează cele trei 
funcțiuni, optând pentru Afrodita, care întruchipează func- 
țiunea a treia, Paris face alegerea proastă, care conduce po- 
porul său la dezastru. Și istoria legendară a primilor regi din 
Orchomenos este întemeiată pe același model ca şi cea a 
primilor regi ai Romei. 


F) Bi/inele. — Literatura epică rusă a bilinelor prezintă cel 
putin o triadă funcţională, cea pe care o formează Volx «șa- 
man și print războinic în același timp»”f, Svjatogor gigantul 
«cu care nimeni nu este în stare să se măsoare în forță» și 
«Mikula muncitorul prodigios»”. În Cronica lui Nestor, se 


22. L. GERSCHEL, Hommages à G. Dumézil, p. 104-116. 

23. G. DUMÉZIL, Mythe et Epopee, |, p. 496, n. 1 (bibl.). 

24. G. DUMÉZIL, Mythe er Epopee, |, p. 625. 

25. Titlul unui articol al lui A. Mazon, RES, XI, 1931, 
p. 149-170. 

succed cinci principi care întruchipează cele trei functiuni, 


> . „26 
sub cele două aspecte pentru primele două” . 


G) Legenda primilor regi ai Armeniei”. — Plecând de la 
folclor si de la cântecele eroice astăzi dispărute, Moise Chore- 
nati face să se succeadă lui Hayk, strămoșul eponim al arme- 
nilor (Hayk’), personaj supraomenesc, un suveran pur uman, 
Aramaneak; un războinic, Aram; Aray, zis Frumosul, iubit de 
voluptoasa regină Šamiram, şi fiul său, numit de asemenea 
Aray. 


2. Zei si eroi ai ciclurilor temporale. — Legenda eroică, 
istoria legendară, poveștile reflectă cu toatele cea mai veche 
structurare a panteonului indo-european, cea a ciclurilor 
temporale. Cum observase E. Krause (Tutiskoland, 1891; Die 
Trojaburgen Nordeuropas, 1893; Die nordische Herkunft der Tro- 
jasage, 1893), diversele forme ale legendei troiene se bazează 
pe mitologia ciclului anual. Elena, captivă de bună voie la 
Troia, este o Auroră a anului pe care încearcă să o recuce- 
rească un erou solar, «blondul Menelau». 


VI. Amurgul zeilor 


Renan a evocat «giulgiul de purpură în care dorm zeii 
morți». Se mai spune că greaca şi latina sunt «limbi moar- 
te»; totusi, ele supraviețuiesc în limbile romanice și neo-gre- 


26. R. L. FISHER Jr., Myth and Law, p. 147. 
27. S. AHYAN, Les débuts de l'histoire d'Arménie et les trois 
fonctions, Revue de l'Histoire des Religions, CIC-3, 1982, p. 251-271. 

cești. Situația este aceeași și în cazul zeilor păgânismului: 
«transformați la început în eroi de legendă sau de istorie, 
cum tocmai am văzut, apoi în genii obisnuite, în personaje 
de povești pentru copii, uneori în demoni, ei continuă să 
trăiască în obscuritate, dar intens. Omologul germanic al lui 
Varuna și Iupiter, Wotan, «vânătorul negru» al vânătorii 
fantastice (Mesnie Hellequin) (p. 130) își continuă cariera, de 
nerecunoscut, sub înfățișarea Arlechinului. Alții au devenit 
sfinţi, ca de pildă acest omorâtor de dragoni pe care îl con- 
tinuă Sfântul Mihail. Si, în ciuda interdicțiilor și a persecu- 
ţiilor, vechile culte s-au menținut sau au renăscut: sub săr- 
bătoarea creștină care i-a luat locul, supraviețuiește antica 
celebrare a solstițiului de iarnă, iar focurile Sfântului Ioan 
sărbătoresc solstițiul de vară. 

I. Mostenirea juridică indo-europeană 


Existenta unui drept indo-european poate trece astăzi drept 
sigură: drept nescris, cu sigurantă, dar vehiculat de formule 
traditionale și articulat după scheme fixe, în fruntea cărora 
figurează schema trifunctională. Iar noi am văzut că unul din 
principalii zei suverani este un zeu jurist, Mzłra la arieni, 
*Tzwaz (Tyr) la germani, Dagda în Irlanda si Fides la Roma. 


A) Formule juridice. — Procedura de excludere mentionată 
la p. 73 ne-a revelat existenta unei formule, cea prin care 
exclusul este asimilat unui lup, si, în acelasi timp, un meca- 
nism lingvistic specific limbajului juridic, care constă în a 
înlocui un verb a face cu un verb a zice: în domeniul dreptu- 
lui, «a zice înseamnă a face», în cele mai multe cazuri. Nu- 
mele latin al «judecătorului» a fost obtinut prin jocul acestui 
mecanism: plecând de la un *yews 4heH,-, «a conferi *yews» 
(«principiul bunei functionări») (av. yazoz-44-, «a pune în or- 
dine»), s-a format un *yews-deyk-, «a pune în ordine prin 

cuvânt» (şi a face astfel justus). C. Watkins a pus în lumină! 
concordanța dintre utilizarea verbului latin saørcīre şi cea a 
verbului hitit šark- cu sensul de «a restitui», ceea ce l-a con- 
dus la a atribui comunității indo-europene noțiunea de noxa- 
litate’. Cum în materie juridică a formula înseamnă a actio- 
na, reconstrucția unei formule implică existenţa unei proce- 
duri corespunzătoare. 


B) Tipare ale gândirii juridice. — Mai multe exemple arată 
că reflexiei juridice a indo-europenilor cadrul trifuncțional i-a 
furnizat un tipar. Căsătoria prezintă trei forme care cores- 
pund celor trei funcțiuni, una religioasă (căsătoria prin con- 
farreatio a romanilor), o alta prin «liberă alegere» (svayamvara 
la indieni), a cărei altă reflectare este usus roman, o a treia 
prin cumpărare (coemptio romană), de asemenea, există la 
Roma trei moduri de alcătuire a unui testament: testament 
calatis comitiis, în prezența marelui pontif; testament zn pro- 
cinctu, în faţa trupelor; testament per aes et libram, care simu- 
Jează o vânzare a moştenirii. Există, de asemenea, trei proce- 
duri de eliberare, articulate conform aceluiași tipar trifunc- 
tional’. Pot fi reconstituite și alte tipare, particulare sau 
generale. Astfel, diferența dintre două tipuri de furt, furtum 


l. Indo-European and Indo-Europeans, p. 328-334. 

2. În dreptul roman, acţiunea noxală este o acţiune intentată 
împotriva unui cap de familie, din pricina unor acte ilicite comise 
de persoane aflate sub puterea sa ori de animalele care îi aparţin. 
Capul de familie putea fie să plătească răscumpărarea, fie să-l a- 
bandoneze pe vinovat în mâinile victimei. 

3. L. Gerschel la G. DUMEZIL, Mariages indo-européens, p. 22. 

manifestum si furtum nec manifestum, Care se regăseşte în lumea 
ariană: vedic stená-: 14y4-, avestic þazahan-: tayu-, respectiv 
«cel care fură pe fată, hot de drumul mare»: «cel care fură pe 
ascuns». Aceste tipare, aceste formule sunt primele «izvoare 
ale dreptului», de vreme ce nu există putere legislativă. 
Dreptul nu este socotit ca evolutiv: el este o instituție (ved. 
dhârman-, grec BEug, a cărei rădăcină indo-europeană *dheH,- 
se regăsește în numele fetialilor romani) de origine divină, si 
nu o creație umană; eternă (dharma- indian este caracterizat 
de sanâtana-) si imuabilă, atât în forma, cât și în conţinutul 
său. Căci în materie juridică se observă un primat al formei 
care se manifestă, în aceeaşi măsură, în procedură, fixată ca 
un rit religios. De aceea, forma și conținutul nu pot fi diso- 
ciate nici aici și nu sunt distincte: o «judecată dreaptă» este o 
formulare pertinentă, aşa cum trebuie să fie o formulă poetică: 


Regele Lugaid Mac Con judecă un om a cărui oaie păs- 
cuse drobușorul reginei. Lugaid decise confiscarea oii, iar 
latura casei în care se găsea el s-a prăbușit la poalele colinei. 
«Nu, zice Cormac, tunderea oii va fi suficientă pentru a com- 
pensa pășunatul drobuşorului, căci amândouă vor creşte din 
nou.» Casa încetă să se dărâme. «lată adevărata judecată, 
ziseră ei cu toţii, făcută de fiul unui prinț adevărat». 


Prin urmare, judecată dreaptă care, la fel ca o formulă 
«bine potrivită», (p. 27), se bazează pe o riguroasă proportio- 
nalitate şi care, ca şi ea, posedă din acest motiv puterea 


4. M. Dillon, N. K. CHADWICK, C. J. GUYONVARC'H, Les 
royaumes celtiques, p. 87. V. mai sus, p. 87. 

magică a adevărului. O asemenea judecată arată că autorul 
ei, ca artāvan arian, «are adevărul în el». 


II. Drept si religie 


Ar fi un anacronism să vedem în drept opusul «laic» al 
religiei; Mzzra-Contract nu este mai putin «religios» decât 
Varuna-Jurământ. Dar, după o formulă brahmanică frecven- 
tă, Mitra este ziua, Varuna est noaptea: dreptul este fata «di- 
urnă», noi am zice astăzi rațională, a raporturilor a căror faţă 
«nocturnă», misterioasă, o înfățișează religia. Nici nu vom 
considera instituțiile juridice pur și simplu un reflex al 
religiei: am văzut că, într-o largă măsură, concepţiile religi- 
oase reflectă dacă nu institutii, cel puțin tipare politice. Deci 
este mai corect să spunem că dreptul si religia sunt legate 
indisociabil, fără a încerca să le subordonăm una celeilalte. 
Noţiunile fundamentale precum familia, idealurile și valorile, 
tiparele de gândire precum tripartitia funcțională formează 
baza comună a dreptului si a religiei care sunt două expresii 
complementare ale ei. «lată de ce, conchide Fustel de Cou- 
langes, aceiaşi oameni erau şi pontifi și jurisconsulti; drept și 
religie formau un tot»”. Și din acest motiv nu trebuie să 
operăm, nici pentru drept nici pentru cult (p. 95), cu o 
dualitate «public»: «privat», dar trebuie să distingem ceea ce 
e propriu fiecăruia din cele patru cercuri ale apartenentei 
politice. Între aceste patru «drepturi» nu există diferențe 
decât de ordin cantitativ: pe măsură ce ne îndepărtăm de 


5. La cité antique, p. 219. 
116 


Instituțiile 


celula familială (*dom-), găsim tot mai puţine institutii. Nu 
există o diferentă de natură: regele este «tatăl poporului», 
reprezentantul strămoșului eponim, aşa cum capul familiei 
este tatăl sau bunicul membrilor care o compun. 


III. Dreptul neamului 


Este fondat pe concepția trustee definită la p. 41 și pe pa- 
triliniaritate: entitatea de bază nu este individul, ci neamul, 
filiația pe linie masculină. 


A) Caracterul patriliniar al filiatiei la indo-europeni este 
atestat de toate mărturiile istorice. Vocabularul înrudirii 
confirmă aceste mărturii pentru epoca comună: termenii care 
indică înrudirea pe linie masculină sunt vechi şi coincid de la 
o limbă la alta; nu si majoritatea celor care indică o înrudire 
pe linie feminină. Puținele urme de filiație matriliniară care 
se întâlnesc pe alocuri pot fi atribuite influentelor exterioare. 
Patriliniaritatea este ilustrată prin omologia între samânta 
umană (de unde numele său) si sămânța vegetală, si prin 
asimilarea femeii cu un câmp. În Eumenidele lui Eschil, v. 606 
și urm., Apolo o foloseste ca argument pentru a nega orice 
înrudire fizică între fiu si mamă; argumentarea sa îsi găseşte 
corespondentul în teoria indiană a seminței (/77z-) și a 
câmpului (ksétra-). 

B) Legătură de sânge şi legătură religioasă. — Fustel de Cou- 
langes a sustinut că filiația nu se bazează pe o legătură de 
sânge, ci pe o legătură religioasă; bastardul tatălui nu apar- 
tine neamului, fiul emancipat încetează să-i mai aparțină, 

fiul adoptiv intră în neam cu drepturi depline. Totuşi, un 
copil substituit, chiar născut la vatra paternă și inițiat în 
cultul familial de tatăl său presupus legal, nu poate să-l cele- 
breze în mod valabil. Înseamnă că legătura religioasă nu îi 
este deajuns. Substituirea unui copil este un dezastru pentru 
neam, al cărui cult este întrerupt fără ştirea tatălui familiei. 
Cât priveste adoptiunea, aceasta nu este decât un substitut al 
procreaţiei; «a adopta, explică Cicero (Pro domo, 13.14), în- 
seamnă a cere de la religie şi de la lege ceea ce nu s-a putut 
obține de la natură». Adevăratul fiu este cel pe care o for- 
mulă tradițională despre care s-a scris multă, îl numeşte «fiul 
genunchiului», adică cel ce reuneste legătura sângelui si le- 
gătura religioasă. Aici, încă o dată, religia consfințeste, mai 
degrabă decât întemeiază, o instituție de natură politică: «ta- 
tăl», cap şi reprezentant al familiei (*déms-póti-), este şi căpe- 
tenia religioasă şi procreatorul. Din aceste principii decurg 
direct instituțiile neamului. 


C) Instituțiile neamului. — Prima consecință a acestor prin- 
Cipii este necesitatea imperioasă de a procrea fii legitimi; de 
unde dispoziţiile legislative care tind să favorizeze fecundita- 
tea, să interzică celibatul si să prevină substituirea de copii. 
O a doua serie de consecinte rezidă în regulile mostenirii: 
aceasta reunește indisociabil funcţia de cap de familie, obli- 
gatia de a asigura și de a perpetua cultul familial, transmite- 
rea averii, indivizibilă și inalienabilă, a familiei, transmiterea 
relațiilor de prietenie, de ospitalitate, de intimitate cu cel 


6. În ultimă instanță, P. THIEME, KZ, 66, 1939, p. 130-144. 

dispărut, şi mai ales, a «gloriei» sale (*&/âwos-). Toate aceste 
dispoziţii decurg direct, după cum se vede, din concepția de- 
spre neam; altele decurg din principiul patriliniarităţii. În 
virtutea acestui principiu, în lipsa unui fiu, moștenitorul este 
cea mai apropiată rudă pe linie masculină sau agnat, de aceea 
ruda pe linie feminină, sau cognat, nu aparține neamului. Ea 
nu celebrează cultul acelorași strămoși, ea nu provine din 
aceeaşi «sămânță». Căsătorindu-se, femeia abandonează cul- 
tul familial al tatălui său, pentru a-l adopta pe cel al soțului. 
Ea schimbă neamul în același timp în care schimbă si cultul, 
rupând orice legătură juridică si religioasă cu familia din care 
provine. 


IV. Dreptul celor patru cercuri 


1. Institutiile familiei si ale tribului. — Familia (*dom-) 
este forma tranzitorie a neamului vesnic; dreptul familiei se 
sprijină în întregime pe această bază. 


Capul familiei are o autoritate totală si necontrolată asu- 
pra alor săi, pentru că este reprezentantul (*p6/7-) legitim al 
unei entități veșnice, neamul, asupra căreia diferitele puteri 
exterioare temporare nu au, prin natura lor, nici o autoritate. 
Puterile sale îi permit să controleze cu eficienţă continuitatea 
neamului pe toate planurile, asigurându-se de fidelitatea so- 
tiei sale, veghind la educația copiilor săi, în special a fiilor 
care îi vor succeda și care, dacă au fost bine educati, vor 
menține cultele, tradițiile și onoarea neamului. Dar, dacă 
poate să-şi emancipeze fiul sau chiar să-l vândă ca sclav, tatăl 

de familie nu poate însă înstrăina o parte din averea familia- 
Jă. Fiul îi aparține lui, dar averea familiei aparține neamului; 
el nu este decât gestionarul ei. Solidaritatea familiei în mate- 
rie penală este o altă consecință a aceluiași principiu. În inte- 
riorul familiei, capul de familie este singurul judecător; în 
raport cu exteriorul, este singurul ei reprezentant. El singur 
își asumă răspunderea actelor comise de un membru al fa- 
miliei sale, doar el singur poate să exercite răzbunarea, să 
ceară compensatie («pretul sângelui»), să cheme în judecată. 
Dispoziţiile concrete variază de la un popor la altul și se 
schimbă cu timpul; dar, în ansamblu, familia indo-europea- 
nă este familia bunicului sau, ca derbfhine irlandeză, cea a 
străbunicului. «Marea familie» (zadruga) slavă adună în jurul 
«vetrei» sale pe toți descendenții aceluiași strămoș care tră- 
iesc în sat, sub autoritatea unei căpetenii desemnate de pre- 
decesorul său sau alese. Familia armeană tradițională are o 
organizare asemănătoare. Dincolo de străbunic, «marea fa- 
milie» se disociază, iar legăturile de cult slăbesc o dată cu 
depărtarea geografică: «Trebuie să se ofere apa și prăjitura 
funerară la trei (generaţii de strămoși), a patra este aceea care 
le oferă; a cincea nu are legătură cu ei»: aceasta este regula 
după Legile lui Manu, IX, 186. Pentru marea masă a oame- 
nilor, amintirea nu urcă mai departe; dar pentru câteva fa- 
milii ale căror strămoși și-au dobândit «gloria nepieritoare» 
amintirea este mai lungă: cea a gintei romane 14/74 urcă din- 
colo de eroul eponim Romulus și de primul fondator Enea 
până la zeita Venus. Ginta romană este patriciană prin natu- 
ră. De asemenea, YEvoc-ul grec este o instituție aristocratică, 

iar partida democratică va încerca mereu să reducă impor- 
tanta acesteia. 


2. Instituţiile satului. — Acestea sunt cel mai puțin cu- 
noscute: dacă, așa cum s-a presupus la p. 63, este vorba de o 
comunitate /oca/ă care reunește mai multe familii neînrudite, 
instituțiile care le conduc sunt de o natură cu totul diferită și 
privesc în esenţă regimul funciar. În acest domeniu nu pu- 
tem face decât ipoteze legate de cea a unui habitat sedentar. 


Modelul cel mai veridic este cel pe care l-a propus 
L. R. Palmer”, cel al unei diviziuni între pământuri «comu- 
ne» atribuite pentru o perioadă determinată membrilor 
grupului numit, după dialecte, *woyk-,*dämo- sau *koymo- si 
pământuri private, averi ereditare indivizibile și inalienabile 
ale unui neam nobil (germanic *zp4/a,*ăpala). Putem presu- 
pune că această unitate grupa familii (*dom-) de oameni li- 
beri (ved. vaifíya-, v. isl. karl) sub autoritatea unui *woyk-poti-, 
senior al satului (lit. vzēpats)ů, care apartine clasei nobililor 
(ved. ksatriya, v. isl. jarl): pentru această clasă, n-ar exista 
deci vreo unitate intermediară între familie și trib. De aceea 
termenul *woyk- tine simultan de două sisteme (de unde 
denumirea vaiíya, «sătean», a membrilor castei a treia în 
India), ea este totodată un cerc de apartenență și o clasă 
funcțională. 


3. Institutiile tribului. — Existența unui rege, *rzg-, 


«întruchipare a dreptății» este, cum am văzut (p. 74), incon- 


7. Achaeans and Indo-Europeans, 1955. 

testabilă, dar nu e posibil să o situăm cu certitudine în raport 
cu cele patru cercuri. Anumite popoare dau titlul de rege 
unor modesti proprietari de sate (*woyk-poti) precum ri irlan- 
dez sau Baorievg homeric; altele îl rezervă «sefului de stat», 
ca hitiţii, sau preotului cultului național, precum Roma re- 
publicană. La arieni, regele pare să fi fost la început căpete- 
nia celui de-al patrulea cerc, dahyu în iraniană, arí în vedică: 
regele vedic este numit «rege al pîi-» sau «rege al jána-» (la 
plural). Ulterior, suveranul ahemenid va fi numit «rege al 
regilor» sau «rege al dahyu»;, regele simplu este deci căpete- 
nia unei dahyu. Dar trebuie să presupunem o ierarhie între 
regi: samrâj- vedic, «rege al tuturor», este cu siguranță supe- 
rior simplului 14/-. Se pare că regele a fost ales de către căpe- 
teniile marilor familii și probabil în sânul unei familii parti- 
culare. Regele vedic este alesul satelor (74;-); vechea monarhie 
germanică era electivă, iar monarhia hitită era și ea, înainte 
ca Telepinus să fixeze regulile succesiunii. Irlanda păstrează 
amintirea unui procedeu divinatoriu destinat să desemneze 
viitorul rege. Poziţia acestor regi alesi este în general slabă: 
regi-fetiş care sunt destituiți și trimisi la moarte când norocul 
îi părăsește, sau din momentul în care pretind să guverneze. 
«Cine te-a făcut rege?» îi amintesc feudalii care l-au ales, 
când el vrea să le impună autoritatea sa; căci ei înțeleg să 
rămână propriii lor stăpâni. Regii indo-europeni au încercat 
mereu să-și întărească puterea, să-si stabilizeze situația, să-şi 
asigure succesiunea. Câțiva au visat o monarhie absolută, 
cum exista în întreg Orientul; unii au ajuns să o impună, dar 
în general pentru puţin timp, căci ea era în contradicţie tota- 

Jă cu traditiile și cu starea de spirit a natiunii. Treburile 
comune, care se reduc la celebrarea cultului național, la 
războaie externe și la litigii între două triburi, sunt orânduite 
împreună, pare-se, de către rege si un consiliu al nobilimii 
reprezentat în epoca istorică de pankuš la hititi, de senat la 
romani si de Bovàń la greci. Acest consiliu aplică legile 
(%/2g-), dar nu le modifică, nu votează altele noi: legile sunt 
socotite veşnice și imuabile. 

l. Armată de meserie sau națiune armată? — Unii au- 
tori au reținut, pentru perioada comună, modelul clasic al 
tăranului-soldat roman care lasă plugul pentru a lua sabia, 
sau al hoplitului grec, ale cărui idealuri, reguli de acțiune, 
comportament sunt identice cu cele ale unui cetățean asa 
cum este el în timp de pace și cum rămâne în timp de răz- 
boi: armata greacă are adunările sale deliberative; la Roma 
comiţiile centuriate sunt adunarea soldaților grupați în cen- 
turii. Unităţile militare se suprapun peste unitățile etnice, 
peste cele patru cercuri şi prelungirile lor istorice: «Grupează 
oamenii», îi recomandă Nestor lui Agamemnon, «după tară 
si după clan, pentru ca să fie clanul de ajutor clanului și țara 
tării»'. Aceeași este şi baza organizării militare a germanilor. 
«Nici hazardul, nici o adunare întâmplătoare nu constituie 
escadronul sau colțul, ci familiile și rudele»“. Iar dux al ger- 
manilor, zice Tacit, ales în virtutea valorii sale, în timp ce 
regele este ales datorită vitei sale nobile, este omologul «că- 


l. Miada, 2, v. 262-263. 
2. TACIT, Germania, 1.3. 

peteniei de armată» miceniene (Aărayerăg). Germania lui 
Tacit ne oferă o imagine a unei «națiuni armate» în care 
«treburi politice sau treburi private, ei nu fac nimic fără să 
fie sub arme»”. Așa cum hoplitul grec rămâne un cetățean în 
timp de război, germanul rămâne un soldat în timp de pace. 
Prin opoziţie, societatea ariană comportă o castă războinică, 
armată de meserie (de unde numele său avestic de rabaëštar-, 
«luptător din car» și, în același timp, aristocrație conducătoare 
(de unde numele său indian de ksatríya-, «om al puterii»). 
Această observație conduce la soluționarea problemei: există 
la indo-europeni o aristocrație a cărei ocupație principală este 
războiul“; această aristocrație a marcat profund regimurile 
politice care i-au succedat. Germania veche oferă o imagine a 
unei «națiuni armate» pentru că, cel putin pentru Tacit, ea 
se reduce la aristocrația sa războinică; de asemenea, în Galia, 
după mărturia lui Cezar, masa producătorilor pe care el o 
numeşte plebe nu înseamnă nimic în viața politică. În Gre- 
cia, armata e aceeași cu cetatea, dar cetatea nu e aceeași cu 
totalitatea populaţiei: numeroşi cetăţeni sunt neproductivi, 
multi producători nu sunt cetățeni. Distanţa între cele două 
tipuri de organizare militară este deci mai mică decât pare, 
dacă le luăm în considerare la începuturile lor: războiul este 
inițial chestiunea unui număr limitat de «specialisti» care nu 
au altă ocupaţie profesională; a unei armate de meserie, sau 
mai degrabă a unei «armate din naștere». Dar cum această 
aristocrație războinică reprezintă elementul constitutiv al 


3. Idem, 13.1. 
4. Ea se exprimă în epitetul traditional *nr-gb“én- «omorâtor 
de oameni», SCHMITT, Dichtung, v. mai sus, p. 25. 

cetăţenilor, al statelor epocii istorice, putem vorbi foarte bine 
si despre «natiune armată». 

2. Concepţia despre război. — În viața societății indo- 
europene, războiul este o stare normală; aceasta este ocupația 
obisnuită a aristocrației. Sezonul războaielor începe primăva- 
ra și nu se sfârșeste decât o dată cu venirea verii, cel puțin 
dacă nu intervine un tratat sau o pace. Se poartă război din 
diverse motive: pentru a cuceri teritorii noi («spatiul larg», 
«spaţiul pentru viețuire» din Veda); pentru a apăra pământul 
natal, precum galii lui Vercingetorix; pentru a răzbuna o 
ofensă, precum aheii la Troia; pentru a-i menţine pe vasali la 
datorie, precum regii hititi; pentru a reprima revolte, pre- 
cum ahemenizii. Dar, înainte de toate, pentru a dobândi 
averi: expedițiile vikingilor nu au alt scop. Cântată de poeți, 
victoria conferă războinicului «gloria nepieritoare». În afara 
războiului extern împotriva «barbarilor», ei poartă adesea 
război între ei: războaie între triburi la celti, războaie între 
cetățile grecești pentru hegemonie, războaie între clanurile 
ariene. Chiar si când se constituie statele se întâmplă ca 
unele triburi să ducă războaie «private», uneori în beneficiul 
statului, ca gens Fabia la Roma. Intern sau extern, si oricare 
ar fi cauzele și scopurile sale, războiul este înainte de toate un 
joc ai cărui arbitri sunt zeii. Ca şi imnul și sacrificiul, ca si 
procedura juridică, războiul se face în forme: el se declară so- 
lemn, după un ritual care are ca scop să-i ia pe zei ca martori 
ai îndreptătirii sale și de a atrage mânia lor asupra adversa- 
rului. Zeii acestuia sunt «chemaţi», adică rugaţi să schimbe 
tabăra”. Desfăşurarea războiului este supusă unor reguli bine 


5. G. DUMEZIL, La religion romaine arcbaique?, p. 425-431. 

stabilite: victoria constă în «a zdrobi rezistența» (ved. vrtrám 
tř -), nu în a distruge adversarul. Hotărârea poate fi deci ob- 
ținută într-o singură luptă, a cărei amplasare, de asemenea, 
poate să fi fost aleasă de comun acord și care, uneori, se limi- 
tează la un număr determinat de luptători, ca Horatii si 
Curiaţii, sau la o înfruntare între comandanți. Nu se acceptă 
lupta atunci când semnele prevestitoare sunt defavorabile; 
când bătălia ia o întorsătură proastă, fuga nu are nimic dezo- 
norant, de vreme ce ea înseamnă o recunoaștere a faptului că 
zeii sunt potrivnici. Dusmanul învins este împrăștiat dacă 
cedează; o ciudată practică simbolică îl asimilează cu vitele. 
Cel învins recunoaste în înfrângerea sa hotărârea zeilor; 
învingătorul nu se va teme de o rebeliune. Ne aflăm la anti- 
podul războiului de exterminare, asa cum îl practicau alții. 
De aceea popoarele indo-europene i-au catalogat ca perfizi 
pe cei care ignorau sau refuzau acest cod de luptă: Cartagina 
a fost distrusă drept pedeapsă pentru a sa frdes punica. 


3. Lupta. — În acest domeniu, ca și în altele, suntem mult 
mai bine informaţi despre concepții decât despre realități. 


A) Tactică şi armament. — Poeţii rețin în primul rând 
isprăvile individuale care îl ridică pe erou deasupra obisnui- 
tului și îi asigură «gloria nemuritoare». De aceea povestirile 
de luptă se rezumă în esență la un șir de dueluri cu înfrun- 
tarea uneori dintre un erou și o masă de dusmani cărora le 
blochează trecerea sau pe care îi masacrează. Pentru a realiza 
asemenea isprăvi, eroul trebuie să dispună, înainte de toate, 
de protecția zeilor care îi induc «nebunia» războinică, exalta- 


6. H. SCHARFE, JIES, 6, 1978, p. 211 ṣi urm. 

rea *ménos-ului care înzeceşte forța fizică. Pentru a atinge 
această stare de transă, carisma războinică pe care o are din 
nastere trebuie consolidată si cultivată printr-o inițiere ale 
cărei câteva aspecte le întrevedem: tinerii nobili puteau intra 
în societăţile secrete practicând o inițiere războinică ce cu- 
prindea ceremonii cu instrumente zgomotoase, măști și ma- 
nechine, și practicând uneori chiar licantropia: se semnalează 
în unele locuri societăți de vârcolaci; lumea nordică are un 
echivalent al acestora în luptătorii săi cu piele de urs, numiti 
bersekir. Acesti luptători dobândesc cruzimea animalului cu 
care se identifică în stare de transă; lipsiţi de arme de apă- 
rare, ei se comportă în luptă nu ca niste soldati, ci ca niște 
animale sălbatice. Se pare totuși că această formă spectacu- 
Joasă a funcțiunii războinice n-a deținut decât un loc restrâns: 
scurte asalturi, intervenţii, ambuscade și orice acţiune care 
necesita promptitudine, agilitate și privire ageră — calități tra- 
diționale ale războinicului de elită’. Dar isprăvile individuale 
ale eroilor n-au fost niciodată îndeajuns pentru a asigura victo- 
ria, și o concordanță formulară pare să păstreze amintirea 
unei practici a «liniei de bătaie» în care combatanții se află 
ca într-o falangă, cot la cor“. Există și o mărturie formulară” 
care atestă utilizarea calului în luptă, *ekwo- wzro-, compus 
care desemnează «carul de luptă» (se știe de altfel că înfiinta- 
rea cavaleriei este recentă). Mai multe formule amintesc 
calitatea primă a calului, rapiditatea sa'”. Ne imaginăm cu 


7. G. DUMEZIL, Heur et malheur du guerrier, passim. 

8. R. SCHMITT, Dichtung, §245-250, citează această apropiere, 
dar nu o reține. 

9. R. SCHMITT, Dichtung, §442. V mai jos, p. 135. 

10. R. SCHMITT, Dichtung, §501. 


128 


Războiul 


ușurință avantajul pe care a putut să-l confere calul față de 
adversarii care nu-l utilizau: mobilitatea pe care le-o oferă le 
permite să atace prin surprindere, să concentreze rapid trupe 
într-un anume punct si astfel, conform idealului eroic, să 
învingă un dusman superior în număr. Dar nu putem stabili 
dacă luptau în car, ca indienii și iranienii, sau dacă, precum 
luptătorii homerici, utilizau carul doar pentru a se deplasa. 
Nu putem să ne pronunțăm cu certitudine nici asupra arma- 
mentului utilizat: probabil săbii, securi și sulițe, ținute în 
mână sau azvârlite. O formulă poetică fixează imaginea arca- 
șului care se pregăteşte să tragă «cu săgeata în mână». 


B) Funcțiunea a treia în luptă. — Povestirea irlandeză a celei 
de-a doua bătălii a lui Mag Tured arată că lupta mobilizează 
funcțiunea a treia: fierarul, meștesugarul, dulgherul furnizea- 
ză armele de luptă și le repară; medicul îi îngrijește pe răniti, 
paharnicii dau de băut luptătorilor. G. Dumézil a observat 
că în mitologie zeul războinic își va reface fortele după încer- 
care în preajma divinităților funcţiunii a treia”: transpunere 
mitică a acestui ansamblu de fapte. 


C) Prima functiune în luptă. — Arbitrată de zei, lupta pri- 
veste și prima funcțiune: în a doua luptă a lui Mag Tured 
intervin Și vrăjitorii care reduc o parte din forța dușmanilor, 
druizii care le azvârlu nori de foc, poetul care le trimite satire 
și descântece etc. Se întâmplă ca funcțiunea întâi să ia parte 
activă la luptă, în care ea aduce contribuţia factorului irațio- 
nal (noi am zice astăzi psihologic) care să fie hotărâtoare. Cei 


11. R. SCHMITT, Dichtung, $357-358. 
12. Heur et malheur du guerrier, p. 47. 

vechi au înţeles foarte bine importanța intimidării. De pildă 
Harii germanici își iau înfățișarea înfricoșătoare a unei «ar- 
mate de strigoi» («scuturi negre, trupuri pictate»), deoarece, 
conchide Tacit (Germania, 43), «în orice luptă, ochii sunt în- 
vinşi cei dintâi». Un mare număr de mărturii și mai multe 
concordante formulare atestă practica mimicii destinată să 
impresioneze adversarul. Horatius Cocles chiorul își încreme- 
nea dușmanul cu privirea îngrozitoare a ochiului său unic; iar 
Mucius Scaevola ciungul, ca și omologul său nordic, zeul Tyr, 
practică ceea ce noi am numit intoxicare și dezinformare. 
Istoria Chiorului si a Ciungului arată, zice G. Dumézil, «cu 
ce mijloace, semne, avantaje şi riscuri particulare operează 
magicianul și juristul când se substituie celui puternic, răz- 
boinicului, pe care circumstanţe excepționale, în special dus- 
mani de neînvins îi fac incapabili» 7. Această implicare a pri- 
mei functiuni în război dă seamă de «alunecările funcționale» 
observate în cazul unor zei precum Mithra avestic și zeii 
nordici Tyr și Odin (p. 101). Odin este zeul bersekir-ilor, iar 
omologul său german Wotan «vânătorul negru» (p. 112) 
conduce vânătoarea fantastică, vestigiu mitic al ritualurilor 
cu măști ale confreriilor secrete de tineri războinici. Toate 
aceste practici comportă un risc important: grupul de druizi 
si de femei care încearcă să-i impresioneze pe romani cu torte 
și blesteme experimentează o asemenea situație“; dar, când 
reușesc, aceste practici realizează pe deplin idealul eroic de a 
triumfa singur sau cu oameni puțini asupra unui adversar 


13. Heur et malheur du guerrier, p. 49. 
14. F. LE ROUX, C. J. GUYONVARC'H, Les Druides’, p. 29. 

superior în număr: dovadă manifestă a valorii eroului și a 
protectiei din partea zeilor. 


D) Fancțiunea a doua în luptă. — Dar lupta este, înainte de 
toate, domeniul de activitate al funcțiunii a doua. Ori, cum 
am văzut în capitolul despre religie (p. 98), ea este adesea 
întruchipată de două personaje antitetice, dintre care unul 
este brutal și nechibzuit, celălalt «cavaleresc» şi măsurat. 
Războinicul brutal este simbolizat de vânt (Vēyu) în lumea 
indo-iraniană; dar zeii vedici Marut, zei ai vijeliei şi ai furtu- 
nii, au devenit auxiliari ai lui Indra. Actiunea «măsurată», 
«tehnică» a acestui zeu se exprimă în legătura sa cu Rbhu, 
corespondenții indieni ai Elfilor germanici. Același contrast 
între măsura (eficientă) și lipsa de măsură (ineficientă și, pe 
deasupra, detestabilă) se manifestă în lumea greacă prin cu- 
plul antitetic Atena (luptătoare și tehniciană) — Ares. Acest 
contrast se vede în cuplurile umane care, în epopee, transpun 
cuplurile divine ale mitologiei: astfel sunt Arjuna și Bhima în 
Mahābhārata, iar în epopeea armeană, Sanasar și Balthasar”. 
Contrast pe care trebuie să-l deosebim de cel dintre război- 
nicul obișnuit si războinicul initiat, cuplu pe care în lumea 
nordică îl patronează Thor și Odin. 


15. CH. DE LAMBERTERIE, Etudes indo-européennes, 4, ianuarie 
1983, p. 7 si urm. 

Productie si reproductie 


Funcțiunea suverană şi cea războinică aparțin sferei 
calității, deoarece se sprijină pe un număr restrâns de oameni 
ai elitei, *nres. Cu funcțiunea a treia, care cuprinde produc- 
tia, reproductția, sănătatea, bunăstarea, abordăm domeniul 
cantităţii: ea priveşte masa de *wřro-, «oameni de rând», și 
belșugul de bunuri materiale. Noţiunea de cantitate se expri- 
mă în indo-europeană prin *reH,t-, care nu desemnează doar 
«bogăţia», ci mai general «numărul» (este un derivat de la 
*reH,- «a număra», «a calcula», lat. r&4), expresia vedică 
rayi- vīravat- înseamnă «numărul mare de oameni de rând». 
Cum a arătat C. Watkins!, plecând de la o formulă hitită, 
indo-europenii repartizau acest domeniu în grupe binare, 
între care cea mai vestită este formula *m7ro- péku- «oameni 
(de rând) și animale, desemnând totalitatea bunurilor. La 
rândul lor, animalele», reprezentate în această formulă prin 
*béku-, se subîmpart în «animale mari» (cai, bovine) si 


1. Hethitisch und Indogermanisch, hsg. von E. NEU u. W. MEID p. 
269-287. 

«animale mici» (ovine și caprine). Această clasificare moște- 
nită trasează planul capitolului. 


1. Numărul mare de oameni. — A) Fecunditatea. — Am 
văzut în mai multe rânduri locul pe care îl deține neamul în 
preocupările indo-europenilor: garantie a supraviețuirii, su- 
port al gloriei postume, este și în această lume baza puterii și 
a asigurării unei bătrâneți onorabile și ferite de griji. De 
unde urările și rugăciunile pentru un neam numeros. Aceasta 
este și o necesitate pentru grup, de unde dispoziţiile care tind 
să favorizeze fecunditatea, să descurajeze celibatul, să repri- 
me avortul și homosexualitatea. 


B) Sănătatea. — Sănătatea constituie o preocupare impor- 
tantă: reprezentanții divini ai funcţiunii a treia în panteonul 
vedic sunt gemenii doctori Asv:p. lar unul dintre domeniile 
celui de-al «treilea suveran» reprezentat în India de Aryamân 
este asanarea. Se urează viață lungă («o sută de ierni») și 
integritate psihică: din aceste două urări reforma zoroastri- 
ană a obtinut două entități care în sistemul nou ţin locul 
Asvinilor: Haurvatāt-, «Integritate», si Amərətāt-, «Viată-fă- 
ră-de-moarte». E. Benveniste a arătat” că exista, la indo-eu- 
ropeni, o adevărată doctrină medicală, care se articula, ca atâ- 
tea alte concepţii, pe schema trifuncțională: se distingea o 
medicină a apelor și a plantelor, o medicină a cuțitului și o 
medicină a formulei, socotită forma cea mai nobilă, de vreme 
ce ea este cea care tine de funcțiunea întâi. Este vorba fără 


2. RHR, 130, 1945, p. 5-12; idee preluată, extinsă şi confir- 
mată de J. PUHVEL, Indo-European and Indo-Europeans, p. 369-382. 

îndoială despre Zescântece, din care avem numeroase exemple 
la dată istorică, si dintre care unele reprezintă concordante 
formulare care îsi au originea în perioada comună. Dar este 
vorba și despre formule tehnice ale artei medicale pe care 
viitorul doctor trebuia să le învețe pe dinafară, ca în medi- 
cina indiană tradițională. Căci practica medicală indo-euro- 
peană desemnată prin rădăcina *med-, «a măsura», «a lua 
măsuri potrivite», nu se limita la descântece si la practici 
magice. Pentru doctor, ca și pentru cel ce guvernează (a că- 
rui activitate o denotă tot *med-), ca si pentru jurist și poet, 
problema principală este găsirea formulei «juste», «potrivi- 
te». Cum este vorba de îngrijirea ființei în totalitatea sa 
indivizibilă dar care se repartizează, am văzut (p. 39 K) în 
trei funcțiuni, medicina reflectă articularea obiectului la care 
ea se aplică. 


2. Animalele domestice și cresterea lor. — A) Porcul. — 
În vechea Romă, amintește Ovidiu, Faste, 6, 169 şi urm., 
oamenii «preţuiau porcul, un porc tăiat le marca zilele de 
sărbătoare», și la celți porcul era animalul domestic prin ex- 
celență; «bucata eroului» (p. 25) era un jambon. Cum India 
vedică nu cunoaşte porcul domestic, s-a crezut că nici indo- 
europenii nu-l cunoșteau și că *sZ- nu desemnează decât 
mistretul; dar E. Benveniste a demonstrat că acest termen se 
aplică și porcului domestic, atâta timp cât *porko- desem- 
nează purcelul”. Cum s-a demonstrat, apoi, că acest termen 
își are și el originea în epoca comună, este limpede că indo- 


3. Le vocabulaire des institutions indo-européennes, 1, cap. 1. 

europenii au practicat creşterea porcului, ceea ce concordă cu 
locul pe care îl deține în lexicul și în cultura lor stejarul, pen- 
tru care se reconstruiesc mai multe nume; unul dintre ele, 
*perk-u-, «arborele lovit de trăznet», este legat de un impor- 
tant mit cosmogonic (p. 48). 


B) Bovinele. — Şi bovinele ocupă un loc important în viața 
indo-europenilor, prin produsele lor, lapte, piele și carne, 
precum si prin munca pe care o prestează.. Mai multe for- 
mule atestă acest lucru, cum sunt cele care aseamănă legătu- 
ra conjugală cu un atelaj de boi. Creşterea bovinelor este un 
izvor de bogătie; paza turmelor de boi și expeditiile de jaf 
detin un loc important între ocupațiile războinicului. 


C) Calul. — Indo-europenii au cunoscut calul, pe care-l 
numesc *ekwo-; compusul formular *ekwo-wīro-, «oameni și 
cai», care desemnează carul de luptă arată că este vorba de 
calul domestic. Faptul a avut importanta sa pentru localiza- 
rea habitatului lor“. Iar dacă, așa cum se pare, sensul prim al 
rădăcinii care desemnează domesticirea *demH,-, este «a con- 
strânge» (hititul damaš-), putem presupune că ea se aplica la 
început dificilei domesticiri a calului sălbatic. 


D) Ovine şi caprine. — Animalul cu lână se numeste *péku-; 
în pofida obiecţiilor lui E. Benveniste, apropierea tradițională 
de rădăcina *pek- trebuie să fie menţinută: acesta este «ani- 
malul Ze la care se smulge lâna»; lâna tunsă se numește «ceea 


4. Despre introducerea calului domestic în Europa, vezi 
S. BOKONYI, JIES, 6, 1978, p. 17-76. 

ce se smulge» (*pék-e/os-), iar lâna de pe animal «ceea ce se 
trage» (*u/Hnz-). Doar pornind de la *wzro-peku- «oameni, 
animale mici etc.», *pekz- a căpătat sensul de «animale» în 
general, de vreme ce în această expresie se găsesc reprezenta- 
te nu numai ovinele și caprinele, ci și vitele mari. Prin ex- 
tensie, acest termen desemnează bogăția în numerar, când a 
apărut folosirea ei; dar ea n-a desemnat niciodată celelalte 
forme ale averii mobiliare. 


E) Câinele (*kwen-) este folosit pentru paza animalelor 
mici (*péku ser-). De unde, probabil, numele săuf. 


F) Cresterea păsărilor de curte n-a lăsat deloc urme în vo- 
cabular; numele gâstii *ghans, ca și cel al ratei, *anHt-, se 
aplică la început animalului sălbatic. 


G) Mierea de la albinele sălbatice se recolta din arbori 
scorburoşi, pentru a o consuma, ca şi pentru a obtine din ea 
o băutură fermentată, hidromelul, *médhu-. 


3. Agricultura. — Multă vreme s-a crezut că indo-euro- 
penii practicau doar creşterea animalelor și nu cunoșteau 
agricultura, a cărei terminologie părea limitată la tările Eu- 
ropei;, acesta este, într-adevăr, cazul unor termeni impor- 
tanti, precum verbul «a ara», *zrH,-; totuși, rădăcina care 
înseamnă «a semăna», *seH,-, al cărei sens initial este «a 
afunda», se regăsește în numele indian al «plugului», srz-, și 
în cel al «brazdei», sz4-. Deci nu trebuie să presupunem că 


5. R. SCHMITT, Dichtung, $536. 
6. Osthoff, Par. 1, p. 199 ṣi urm., < *pku-on-. 

indo-europenii nu cunoșteau agricultura. Dar practicarea sa 
pare să fi fost limitată. Nu se pot determina speciile pe care 
le cultivau; termenul *yéwo- pare să aibă valoarea generică de 
«cereale». Se reconstruiesc, de asemenea, verbe care semnifi- 
că «a zdrobi grăuntele», «a măcina» şi numele «morii». Un 
singur nume de pom fructifer, cel al «mărului», este atestat, 
dar numai în limbile Europei nordice și vestice. Carnea și 
lactatele trebuiau să ocupe un loc preponderent în alimenta- 
ție, dar nici vegetalele, cerealele și probabil fructele nu erau 
absente. Sarea era cunoscută. 


4. Industria. — Indo-europenii practicau olăritul”, de- 
semnat prin rădăcina *dheygh- (lat. fingere), decorau ceramica 
prin incizie (*pey&-), prelucrarea metalelor pretioase, prin ba- 
terea cu ciocanul; prelucrarea la cald a aramei, al cărei nume 
*yes- se poate interpreta ca «ceea ce se încălzește». Se 
practica torsul lânii (*speH,-), tesutul (*webh-) lânii sau al 
inului, cu ajutorul unui război de tesut vertical (*stéHmn-), 
si cusutul (*sy4-). Prelucrarea lemnului este desemnată prin 
rădăcina */ek'-, care pare să fi desemnat la început niste 
ornamente împletite, înainte de a se aplica fie asamblării (în 
șarpantă și în tâmplărie), fie împletitului, apoi țesutului (lat. 
texere). Lemnul serveşte la construirea carului (*rótH,-0- 
«ceea ce are roţi»: prin opoziție cu sania?), a corabiei (*ngw-), 
a armelor şi uneltelor și a casei. 


7. La început fără a folosi roata, de unde desemnarea sa prin- 
tr-o rădăcină care înseamnă și «a tencui», *dheygh-. 

8. Asupra problemei, vezi E. J. W. BARBER, JIES, 3, 1975, 
p. 294-320. 

5. Locuinta. — Practicarea agriculturii și creșterea por- 
cilor depun mărturie în favoarea unei locuințe relativ seden- 
tare, ceea ce concordă cu interpretarea dată mai sus numelui 
«familiei» (*Zom-) şi celui al «satului» (*woyk-) (p. 63). Pu- 
tem presupune că aveau construcții pe stâlpi de lemn înfipți 
în pământ, de unde numele latin al «zidului» *moyro-, de la 
rădăcina *mey- «a înfige, a fixa», interstițiile erau astupate cu 
tencuială de lut, cum aminteşte denumirea greacă a «zidu- 
lui», reixog, care provine de la rădăcina *ďheygh- (care de- 
semnează şi munca olarului). Am putut vedea că *woyk- 
sugerează un habitat grupat în «sate», loc împrejmuit de o 
palisadă; dar orașul nu este cunoscut: strămoșul denumirii 
grecesti a «orașului», *p/H,(2)-, desemnează o «cetate», o 
«mică fortăreață», construită pe o ridicătură (*p/H,-, «a văr- 
sa») de pământ. Comparând casa homerică cu cea islandeză, 
L. R. Palmer consideră că unele particularităţi ale sale (mai 
ales péyapov-ul săpat în pământ) își au originea în epoca 
comună. 

Patria primitivă a indo-europenilor 


Cu acest capitol se schimbă însuși obiectul studiului nos- 
tru: nu mai este vorba despre reconstrucția unei culturi vir- 
tuale, în afara spațiului şi a timpului, utilizând metode ale 
paleontologiei lingvistice, ci de identificarea unui popor real, 
care a trăit într-un timp și într-un spaţiu pe care trebuie să le 
determinăm. Pentru a reuși într-o asemenea întreprindere, 
trebuie să asociem metodele și rezultatele preistoriei și antro- 
pologiei fizice cu cele ale lingvisticii. Două tipuri de apropi- 
ere sunt posibile pentru a realiza această colaborare: putem 
pleca de la examinarea diverselor așezări preistorice și să ne 
punem întrebări în legătură cu limba și cultura populatiilor 
cărora le apartin, de asemenea, putem pleca de la limba si 
cultura reconstruite pentru a le situa în spaţiu și timp. Două 
demersuri la fel de necesare, dar care prezintă aceeaşi dificul- 
tate, aceea de a îmbina discipline ale căror tehnici, metode și 
chiar obiect sunt diferite. Aceasta nu este totusi o întreprin- 
dere lipsită de sorți de izbândă: putem, spre exemplu, să ne 
întrebăm ce limbă vorbeau oamenii din La Tene (civilizația 
vârstei a doua a fierului) și să răspundem fără ezitare că ei 
vorbeau celtica. Iar dacă urmărim să situăm celtica în secolul 

al IV-lea î.Hr., putem afirma, fără teama de a ne înșela, că 
cel putin o parte a vorbitorilor ei se situează în La Tene. lar 
acest lucru concordă cu corelarea celților latenieni cu o civi- 
lizaţie a primei vârste a fierului, cea a Hallstatt-ului'. Pune- 
rea în relaţie a limbilor, a etniilor și a siturilor preistorice nu 
este deci o problemă de nerezolvat, și cu atât mai puţin o 
falsă problemă. Conform demersului urmat până aici, vom 
pleca de la date lingvistice pentru a pune trei întrebări fun- 
damentale: Când au format indo-europenii o unitate? Unde 
se situa comunitatea lor? Cine erau ei? 


I. Datarea comunității indo-europene 


Paleontologia lingvistică permite situarea comunității 
indo-europene în timpul, sau mai exact, în istoria tehnicilor. 
Doi termeni, *ákmen- si ¥áyes-, furnizează din acest punct de 
vedere indicaţii precise, dacă luăm în considerare modul lor 
de formare: *4kmen-, care desemnează atât «nicovala» cât și 
«piatra», este derivatul în *men- al rădăcinii *ak- «ascutit», 
«ascuţime», acest substantiv nu s-a putut forma decât într-o 
civilizație în care nicovala este «ceea ce servește la ascuțit», 
iar piatra «ceea ce se ascute»”. Este vorba în mod necesar de 
un stadiu vechi al neoliticului, în care ascutirea metalului nu 
este încă practicată, căci altfel nu s-ar fi putut ca piatra să fie 
denumită în acest fel. Numele «aramei», apoi al «bronzului», 
*4yes-, fixează limitele perioadei comune. Derivat în *-e/os- 


1. V. KRUTA, Les Celtes (col. «Que sais-je?»), p. 63. 
2. L'indo-europten, p. 57. 

(deci cu valoare medio-pasivă) de la o rădăcină *zy-, «a a- 
prinde focul», «a încălzi», acest substantiv denumește arama 
drept «metalul care se prelucrează la cald»; el trimite deci la 
cea de-a doua perioadă a metalurgiei aramei, cea în care me- 
talul este încălzit, înainte de a fi bătut cu ciocanul pentru a fi 
întărit. El a putut continua să desemneze arama încălzită pâ- 
nă la topire, apoi bronzul, care nu diferă la început de aceas- 
ta decât prin aditivii săi (arsenic, apoi etan) și chiar fierul, a 
cărui denumire este recentă în toate limbile indo-europene. 
Dacă am accepta că celălalt nume al «aramei», *rowdho-, 
provenea de la rădăcina *rew4P-, cu sensul de «roșu», ar tre- 
bui să vedem în *áyes- o denumire a «bronzului», pe care cu- 
loarea sa îl diferențiază de aramă. Dar acesta este probabil 
un cuvânt împrumutat, care nu indică nimic de acest fel. 
Vom situa deci în cuprolitic stadiul terminal al comunității, 
ale cărei începuturi urcă cel puțin până într-o perioadă veche 
a neoliticului. 


II. Centrul de răspândire a indo-europenilor 


Mai rămâne așadar să alegem dintre diferitele aşezări cu- 
prolitice cunoscute pe cele care pot să fi constituit centrul de 
răspândire al indo-europenilor, adică ultimul lor habitat 
comun. 


1. Regiuni excluse. — Datele paleontologiei lingvistice 
ne îngăduie să excludem toate regiunile cu climă caldă și, în 
special, regiunile mediteraneene a căror vegetație specifică 
este total absentă din lexicul indo-european. Regiunile cele 


141 


Indo-europenii 


mai nordice precum Scandinavia, și cele mai estice precum 
nordul Rusiei, sunt excluse de la «linia fagului»”. Europa oc- 
cidentală nu a cunoscut arama decât târziu, iar arama sa pro- 
vine din Spania, regiune exclusă din pricina climei sale. Da- 
tele paleontologiei lingvistice sunt adesea confirmate de tra- 
diție: Vedele și Brahmanele menționează invazia ariană în 
India, iar istoria mitică a Irlandei cunoaste sapte valuri de 
invadatori. Totusi, nu putem să ne încredem orbeste în măr- 
turiile lor: legenda troiană a originilor Romei este la fel de 
putin fondată ca și mitul grec al autohtoniei. Ținând cont de 
toate aceste observaţii, alegerea se limitează la Europa cen- 
trală și nordică (fără Scandinavia) și la sudul Rusiei. 


2. Asezările posibile. — A) Europa centrală. — În mileniul 
al V-lea, o civilizație neolitică, ce cunoștea de timpuriu pre- 
lucrarea aramei“, se extinde în Europa centrală și în Balcani. 
Ea «se prezintă sub un aspect extraordinar de omogen pe 
vastele teritorii care se întind de la valea Rinului până în 
Ucraina occidentală; i s-a dat numele de «lineară», după de- 
corul preferat al ceramicii sale». Datorită civilizaţiei mate- 
riale și ecologiei, ca şi datorită caracterului migrator al 
populației sale, acest ansamblu de așezări s-ar potrivi de 
minune celor pe care îi presupunem a fi indo-europeni; de 
fapt, unii autori l-au reținut, mai ales P. Bosch Gimpera: 


3. În legătură cu această problemă controversată, vezi, în ul- 
cimă instanță, P. FRIEDRICH, Proto-Indo-Europeans Trees, p. 106 și 
urm; Indo-European and Indo-Europeans, p. 22-23. 

4. S. MILISAUSKAS, European Prehistory, p. 147. 

5. G. BAILLOUD, în A. LEROI-GOURHAN, La préhistoire”, 1977, p. 176. 

6. Les Indo-Européens, 1961, p. 265. 

«A gpregarea care va duce la formarea popoarelor indo-eu- 
ropene se manifestă în centrele neolitice, probabil în mileniul 
al V-lea. Acest rol a fost jucat, probabil, de grupurile etnice 
din centrul Europei. Unul dintre acestea a fost cel al Ceho- 
slovaciei și al regiunilor învecinate, în care ia naștere cultura 
danubiană.» 

Acesta va fi deci și leagănul originar și centrul de răspân- 
dire. Dar egalitarismul social pe care-l reflectă asezarea și 
mormântul, ca și absența trăsăturilor războinice, îi apropie 
pe danubieni de «vechea Europă» balcanică vizibil neindo- 
europeană, chiar și numai prin cultul marii zeiţe-mamă. 

Totuşi, această ipoteză a fost reluată de Diakonoff, JIES, 
13, 1985, p. 142, care consideră că «centrul ariei indo-euro- 
pene comune era o parte a Balcanilor și a Carpatilor, de 
exemplu lângă Portile de Fier ale Dunării». 


B) Europa septentrională. — Aproape toți autorii sunt de 
acord în a-i recunoaste pe indo-europeni în păstorii război- 
nici purtători ai culturii ceramicii decorate cu snurul și ai 
securilor de luptă, caracterizați, printre altele, de mormintele 
lor individuale sub un tumul circular. Îi vedem extinzân- 
du-se în toată Europa de nord, paralel cu purtătorii culturii 
paharelor campaniforme, «de la Rin la cursul superior al Vol- 
găi şi din Finlanda până în Alpi şi Carpaţi»”, la sfârșitul 
mileniului al III-lea. Dar aceasta este o localizare mult prea 
imprecisă şi o dată prea târzie pentru a furniza centrul de 
răspândire cercetat. Asupra originii acestei civilizaţii au fost 


7. S. MILISAUSKAS, European Prehistory, p. 183. 

formulate două ipoteze: s-a văzut în ea «reconvertirea la pas- 
toralism»* a populațiilor locale sau «intruziunea unei civiliza- 
ţii mai pastorale»” venite din sudul Rusiei. 

Prima ipoteză a fost preluată recent de L. Kilian, care lea- 
gă civilizația ceramicii cu șnur din mileniul al III-lea de cea a 
paharelor în formă de pâlnie din mileniul al V-lea și, prin ea, 
de mezoliticul Europei nordice (culturile Ertbölle și Ellerbek, 
care continuă Maglemose). Nu e posibil să ne pronunțăm 
asupra caracterului indo-european al unei civilizații mezoli- 
tice: caracteristicile așteptate pentru o populatie indo-euro- 
peană îi lipsesc în mod firesc. Dar civilizația paharelor în 
formă de pâlnie corespunde cu imaginea pe care ne-o indică 
tradiția și paleontologia lingvistică: găsim aici atât creșterea 
animalelor, cât și agricultura, calul, carul, securea de luptă, 
așezări fortificate şi trăsăturile unei societăţi ierarhizate. 


C) Sudul Rusiei. — a) Originea orientală a poporului pur- 
tător al culturii ceramicii cu snur a fost sustinută, din 1890, 
de către O. Schrader'“. În lumina rezultatelor obținute în 
urma cercetărilor efectuate apoi în această regiune, M. Gim- 
butas a confirmat această ipoteză într-o carte! şi într-o serie 
de articole'”. 


8. G. BAILLOUD, în A. LEROI-GOURHAN, La préhistoire’, p. 179. 

9. G. BAILLOUD, jbid., p. 183. 

10. Prehistoric antiquities of the Aryan peoples, transl. by F. 
JEVONS, 1890. 

11. The Prehistory of Eastern Europe, 1956. 

12. Indo-European and Indo-Europeans, p. 155-197; JIES, 1, 1973 
şi anii următ. 

b) Așezârile cuprolitice din Rusia de Sud. — După M. Gim- 
butas!?, există o continuitate între civilizaţia de la Srednij 
Stog II, al cărei început îl situează pe la 4400 («Kurgan I») 
iar sfârșitul pe la 3400 («Kurgan Il»), cea de la Usatovo-Mi- 
khajlovka («Kurgan III», 3500-2900) si cea de la Jamna 
(«Kurgan IV», mileniul al III-lea). Aceste civilizaţii au fost 
denumite după moda mormintelor caracteristice ale mai 
multora dintre ele, tumulul rotund (rus. kurgán), care se re- 
găseşte la purtătorii culturii ceramicii cu snur. Dar ele au în 
comun mai multe elemente pe care paleontologia lingvistică 
ne permite să le atribuim indo-europenilor: 

«O societate patriarhală, un sistem de clase, existența 
unor mici unități tribale conduse de căpetenii puternice, o 
economie preponderent pastorală care include creşterea cai- 
lor și agricultura, trăsături arhitecturale precum colibele mici 
rectangulare pe stâlpi de lemn, subterane sau la suprafata 
pământului, satele mici și fortărețele masive, o ceramică gro- 
sieră nepictată, decorată prin imprimare sau incizare, ele- 
mente religioase care indică un zeu Cer/Soare şi un zeu Tu- 
net, sacrificii de cai şi culte ale focului» "^. 

Putem verifica uşor că fiecare dintre aceste trăsături au 
fost atribuite indo-europenilor, în paginile anterioare, pe te- 
meiuri cu totul diferite. Trei valuri de invadatori ar fi plecat 
din această regiune; primul către 4400-4300, ar fi pricinuit 
distrugerea culturii Karanovo VI (Bulgaria) și ar fi coexistat 
cu Cucuteni A (Moldova) — Tripolje B 1 (Ucraina) înainte de 


13. JIES, 5, 1977, p. 277 ṣi urm. 
14. M. GIMBUTAS, JIES, 2, 1974, p. 293. 

a introduce în Europa de Nord ceramica cu snur și securile 
de luptă. Totusi, arheologii nu sunt întru totul de acord asu- 
pra cronologiei diverselor așezări cercetate, nici asupra fili- 
atiei lor, nici măcar asupra legăturilor acestora cu ceramica 
cu șnur'?. 

c) Migratia arienilor. — E probabil ca arienii să fi plecat 
din asezarea de la Jamna în bazinul Volgăi, Rama din Aves- 
ta, care se aruncă în marea Vouru.kaša (Caspică). Încă de la 
sfârsitul mileniului al III-lea apare la Tepe Hissar (Turkme- 
nistan) o ceramică neagră fără decor, asociată unor idoli fe- 
minini în formă de vioară şi mai ales cu arme de bronz, cal și 
car de luptă si, detaliu a cărui importanță a fost relevată de 
R. Ghirsman$, cu goarnă, instrument indispensabil în ma- 
nevrarea carului de luptă. Totuși, cercetările ulterioare au 
zdruncinat această teorie. Evoluţiile observate în mileniul al 
II-lea în Asia centrală pot fi explicate prin schimburile de 
produse și prin răspândirea de tehnici noi la fel de bine ca și 
printr-o migratie: nu există urme de violență. De asemenea, 
apariția calului și a carului nu este un indiciu sigur al sosirii 
arienilor, de vreme ce el apărea în același timp și în alte cul- 
turi sedentare ale Mediteranei și în China. Si mai ales, nici 
una din culturile Asiei centrale nu a străbătut Hindu-Kush-ul, 
pe care arienii l-au străbătut neapărat pentru a intra în 
India. De altă parte, similitudinea între culturile Iranului și 


15. Vezi în acelaşi număr al JIES articolele lui J.-P. MAL- 
LORY, A. HAUSLER şi N. JA. MERPERT. V. şi S. MILISAUSKAS, 
European Prebistory, p. 185-186. 

16. L'Iran et la migration des Indo-Aryens et des Iraniens, 1977. 

cele ale Indiei de Nord între 2000 și 1700 (tezaurul de la 
Quetta) se explică mai degrabă prin schimburi decât printr-o 
migrație. Sfârșitul culturii de la Harappa (1800-1700) poate 
să nu aibă nici o legătură cu intrarea arienilor în India. În 
sfârsit, formele ceramicii cenușii pictate (1300-500), socotite 
în general drept caracteristice arienilor, pot să provină, în 
parte, din cele ale ceramicii roșii si negre locale. Datele ling- 
vistice sunt singurele care atestă migrația. 

d) Formarea popoarelor indo-europene din Europa. — Este difi- 
cil să reconstituim detaliile acestui proces; modelul arborelui 
genealogic al primilor comparatiști este la fel de nepotrivit 
pentru formarea popoarelor ca și pentru cea a limbilor, prin 
faptul că el înlocuiește continuitățile vechi cu discontinuită- 
tile recente. Ori, H. Krahe a evidenţiat unitatea hidronimiei 
europene: de la Marea Baltică până în Spania, numele de ape 
curgătoare se regăsesc sub o formă identică. W. P. Schmid!” 
a arătat că «vechiul european» pe care Krahe îl postula pen- 
tru a da socoteală de această situatie, nu este altul decât 
indo-europeanul încă nediferențiat. La această vreme, nu 
există încă «proto-balți», «proto-germani» sau «proto-celti», 
ci un prim val de indo-europeni. Despărtirea în dialecte se va 
realiza mai târziu și, ca urmare a dispariţiei graiurilor inter- 
mediare, limbile se vor diferenția în același timp în care se 
vor constitui popoarele; am văzut că limbi și popoare erau 
termeni partial sinonimi. Dialectologia limbilor indo-europe- 
ne din [Europa nu ne poate deci furniza informații directe 


17. Alteuropăisch und Indogermanisch, 1968. 

asupra formării popoarelor. Patria germanilor în epoca fieru- 
lui a fost identificată în cultura de la Jastorf, Germania de 
Nord, începând cu 600, care derivă din cultura epocii bron- 
zului local. Cât priveste aceasta din urmă, ea este socotită fie 
indigenă (Kilian), fie datorată unei invazii a culturii ceramicii 
cu șnur și a securilor de luptă, începând cu al doilea val al 
kurganelor (Gimbutas). 

e) Originea anatolienilor. — O prezență indo-europeană în 
Anatolia a fost atestată încă de la începutul mileniului al 
II-lea, de mai multe nume proprii care figurează pe răblițele 
negustorilor asirieni de la Kanesh. Acești indo-europeni se 
poate să fi venit pe uscat, din est, sau pe mare, din nord sau 
din vest. Repartiția geografică a limbilor (luvita în vest, pala- 
ita în nord, hitita în mijloc) pare a fi în favoarea unei origini 
occidentale, după G. Steiner, JIES, 18, 1990, 185 si urm. 


3. Nordul Mesopotamiei și Anatolia. — O nouă teorie, 
întemeiată pe date lingvistice si arheologice inedite, a fost 
prezentată de T. V. Gamkrelidze si V. V. Ivanov. Plecând de 
la vechimea hidronimiei indo-europene în Anatolia (de pildă, 
râul Hulanna, de la *Hu/no- «val»), ei îi localizează pe indo- 
europeni în apropierea acestei regiuni, în mileniile V-IV, deci 
în epoca bronzului (ei dau acest sens lui *aye/os-, de obicei 
socotit denumire a «aramei», vezi mai sus p. 141). O obiecţie 
de principiu a fost formulată de M. Gimbutas, JIES, 13, 
1985, p. 185: «Marea civilizație neolitică din regiune este 
antiteza tuturor caracteristicilor recunoscute ca indo-europe- 
ne cu ajutorul lingvisticii comparate si a cercetării mitolo- 
gice.» Dar această obiecţie presupune o respingere în bloc a 

datelor și a ipotezelor noi aduse de autori în sprijinul loca- 
lizării propuse. 

În schimb, obiecţia loveşte în teoria lui C. Renfrew care, 
spre deosebire de cea dinainte, nu se întemeiază pe noi date 
lingvistice. După el, limba și cultura indo-europeană s-ar fi 
răspândit începând din Anatolia din mileniul al VII-lea, o 
dată cu agricultura, conform modelului «valului de înainta- 
re»; model incompatibil cu imaginea societății care se degajă 
din tradiția indo-europeană (vezi mai sus, p. 18 şi urm.). 

La aceste două concepții putem deopotrivă să obiectăm 
că indo-europenii par a fi intrat în Anatolia pe la vest (vezi 
mai sus). 


/ III. Ultima Thule 


În privința locului de formare a poporului indo-european, 
mai multe indicii ne îndeamnă să căutăm mult mai la nord; 
diferite tradiții concordă în acest punct. La început, «Tuatha 
Dé Danann erau în insulele de la nordul lumii, învățând 
știința și magia, druidismul, înțelepciunea și arta»'?. Aceste 
«insule fericite», ţară a preafericiților, sunt situate lângă pol, 
precum acea insulă Ogygia «unde vedeai soarele de la miezul 
noptii» ”. Din celălalt capăt al spatiului indo-european răs- 
punde Veda, si chiar mai limpede Avesta: această «asezare a 
arienilor», care la început era «cea dintâi între ţările minu- 
nate», dar în care astăzi iarna durează zece luni, evocă ire- 


18. F. LE ROUX, C. J. GUYONVARC'H, Les Druides?, p. 304. 
19. Ibid., p. 302. 

zistibil Marele Nord. Omologia între zilele de douăzeci si pa- 
tru de ore si an nu se întelege decât dacă acesta din urmă 
consta dintr-o lungă zi și o lungă noapte. Această «noapte 
lungă» apartine demonilor: «Când soarele nu răsare, demonii 
distrug tot ceea ce există în cele sapte părți ale universului» 
(Y7., 6.3), precizare care, vom mărturisi, se potriveşte mai 
bine cu noaptea polară decât cu o zi întunecată din climatul 
nostru. Aceste tradiţii l-au condus odinioară pe Tilak, în 
mijlocul scepticismului general, la emiterea ipotezei unei 
așezări circumpolare a indo-europenilor ”. E. Krause (op. cit., 
p. 88) ajunsese la aceeași concluzie plecând de la alte date. 
S-a confirmat apoi că «lunga noapte» polară detine un loc 
important în viziunea asupra lumii a indo-europenilor. În ve- 
chime, această perioadă nocturnă se întindea pe două luni: 
de unde anul de zece luni lunare precum cel al romanilor și 
anul germanic primitiv. Această perioadă s-a redus la două- 
sprezece zile, fără îndoială prin asimilare cu intervalul de do- 
uăsprezece zile dintre anul lunar și anul solar, când au știut 
să-l calculeze. Celor Douăsprezece Zile din folclorul occiden- 
tal (germano-celtic) le corespund cele douăsprezece zile pe 
care zeii vedici R//zs, al căror nume corespunde celui al ger- 
manicilor A/fes, le petrec dormind la Agohya («cel care nu 
trebuie să rămână ascuns», denumire semnificativă a soare- 
lui) şi cele douăsprezece zile în care zeii homerici petrec la 
etiopieni. De unde și importanța mitologiei Aurorei si în 
special a miturilor Aurorelor captive si eliberate, adormite și 


20. Orion, 1893; L'origine polaire de la tradition vedique, 1903, 
trad. de J. şi C. RÉMY, Milano, Ed. Arche, 1979 si 1989. 

deşteptate, sau al «Aurorelor rele» care trebuie silite să lase 
locul Soarelui — toate, mituri care n-ar avea nici o semnifica- 
ție dacă ar fi vorba despre aurora cotidiană. Ipoteză care 
tocmai a fost luată în considerare de F. Bourdier, pe temeiuri 
cu totul diferite: 

«Către 12000 începe încălzirea climatică ce caracterizează 
epoca actuală, Post-Wirm-ul geologilor. Ea debutează cu o 
perioadă de instabilitate, între 10000 și 8000, cu două re- 
veniri ale frigului. Putem presupune că unii oameni din 
Wurm-ul final, foarte adaptaţi la vânatul în stepe înzăpezite, 
i-au putut urma pe reni până în câmpiile periarctice recent 
eliberate de ghetari; probabil exista deja un fel de simbioză 
între turmele de reni și grupurile de oameni, ca până de cu- 
rând în Marele Nord european. Au fost oare acești emigranți 
nordici strămoșii îndepărtați ai indo-europenilor? Poate că 
săpăturile viitoare în zona periarctică si o lingvistică compa- 
rativă mai nuanțată o vor spune... 

Ne este îngăduit să ne gândim că ele (limbile indo-euro- 
pene) au fost vorbite, la început, de un popor care trăia în re- 
giunile circumpolare, folosind pentru cresterea animalelor ca 
si pentru vânătoare o organizare ierarhică. Gérard Bailloud a 
descris un astfel de popor, care folosea vase cu baza conică și 
care ar fi organizat adesea expediții spre sudul euro-asiatic.»”! 

lată-ne deci, la sfârsitul acestei cercetări, pe urmele unui 
popor de vânători mezolitici sau mai precis subneolitici, de 
vreme ce cunoşteau ceramica. Subzistă în lexicul indo-euro- 
pean câteva urme ale unui popor de vânători: A. Scherer a 


21. Archéologie préhistorique et toponymie française, p. 16 si urm., 23. 

arătat că numele constelaţiei «Urselor» (a cărei formă nu 
evocă animalul)” şi locul pe care îl deţine rădăcina *sek”- «a 
merge pe urma», de unde «a urmări», «a vedea» și «a po- 
vesti», s-ar explica bine în acest fel. 

Asadar nu este exclus ca formarea etniei indo-europene să 
urce până în paleoliticul superior, cum a sustinut H. Kühn”, 
care îi identifica pe indo-europeni cu magdalenienii și, la 
rândul său, V. I. Georgiev”. 


IV. Determinism geografic si alegere a civilizatiei 


Legătura între modul de viată al indo-europenilor și ideo- 
logia lor este adesea inversată; astfel, M. Gimbutas” prezin- 
tă în acești termeni contrastul între «vechea Europă» agrico- 
lă, pașnică și egalitară și indo-europenii păstori, războinici și 
aristocratici: «o economie bazată pe agricultură, alta pe 
creşterea animalelor si păstorit au produs două ideologii 
opuse». Atunci de ce să privim în acest sens relaţia? Nimic 
nu obliga «vechea Europă» să privilegieze agricultura; nimic 
nu interzicea poporului kurganelor să i se consacre exclusiv: 
solul Ucrainei este potrivit pentru a o practica. Dar, aparent, 
mentalitatea lor nu se potrivea. De asemenea, nu e cazul să 
facem apel la schimbările climatice pentru a explica migra- 


22. Gestirnnamen bei den indogermanen Völkern, p. 131. 

23. Proceedings of the 1” International Congress of Prebisoric and 
Protobistoric Sciences, Oxford-London 1-6/8/1932, p. 237 şi urm. 

24. Etudes indo-européens 3, noiembrie 1982, p. 47. 

25. JIES, 5, 1977, p. 281. 

tiile indo-europenilor: gustul lor pentru spatiile largi, dorința 
lor de a domina și de a avea o descendență numeroasă nu se 
împăcau decât dacă excedentul de populație pleca în altă 
parte să caute glorie, putere și avere. Traditia lui ver sacrum 
care sortea o generaţie aventurii de cucerire este ritualizarea 
acestei necesități z/a/e. Pentru ca statul să fie prosper, se 
spune în Brahmane, trebuie ca acei ce mănâncă să fie mai 
putin numeroși decât cei mâncaţi; au trebuit deci să cuce- 
rească fără încetare noi teritorii și noi supuşi. În acest fel, 
găsim aproape pretutindeni dinastii indo-europene care 
domnesc asupra diverselor popoare străine, ca suveranii ari- 
eni din Mitanni. Clima nu înseamnă nimic în toate acestea: 
puteau să rămână acasă, într-un loc restrâns, sau să limiteze 
populatia; toate, soluții cu care nu se împăca defel al lor «ca- 
racter de nobili» (*ménos néröm) (p. 22). 


V. Tipul fizic al indo-europenilor 


După mai mult de un secol, lingvistii au reafirmat cu 
perseverență că noţiunea de «indo-european» se aplică unei 
comunităţi de limbă care nu implică o omogenitate rasială. 
Dacă expresia «rasă indo-europeană» este improprie, în 
schimb suntem îndreptătiți să căutăm să determinăm tipuri- 
le fizice reprezentate în rândul vorbitorilor. Pentru a ajunge 
la un rezultat, avem la dispoziție două surse de informație: 
studiul antropologic al osemintelor umane descoperite în 
așezările considerate (din alte motive) indo-europene; mărtu- 
riile textelor vechi și ale documentelor figurative. Această a 

doua sursă are avantajul de a nu depinde de o ipoteză preala- 
bilă. Ori, aceste mărturii concordă în desemnarea rasei nor- 
dice, dacă nu ca rasa întregului popor, cel puțin ca aceea a 
stratului său superior. 

Germanii ar fi exemplificarea primului caz, după mărtu- 
ria lui Tacit: «În ce mă privește, eu mă declar de părerea 
celor care socotesc că popoarele Germaniei, pentru a nu fi 
niciodată pătate de alte contopiri cu alte triburi, constituie o 
națiune aparte, lipsită de orice amestec și care nu seamănă 
decât cu ea însăși. De aici provine faptul că și înfățișarea, pe 
cât e posibil la număr atât de mare de oameni, este aceeași la 
toți: ochi sălbatici si albastri, păr blond aprins, trupuri 
mari...» (Germania IV). Antropologia modernă a nuanțat 
totuși această judecată“. La celți, «nu regăsim totusi decât 
arareori... idealul clasic al celtului mare si puternic, cu plete- 
le blonde și pielea albă ca laptele»"”: pentru că, asa cum ară- 
tau mai sus aceiaşi autori, «în statele lor, celții n-au fost nici- 
odată altceva decât o minoritate aristocratică și războinică». 
Obiceiul decolorării părului arată semnificația socială a tipu- 
lui fizic. Această situaţie se regăseşte chiar mai marcată în 
India vedică, unde Indra, zeul blond (4z7-), le aduce război- 
nicilor arieni victoria asupra adversarilor lor cu piele întune- 
cată, dâs4-, rasă a întunericului, demonică, precum Fomore 
din legenda irlandeză. Căci albeața pielii este aceea a cerului 
diurn, în vreme ce culoarea neagră este cea a cerului nocturn 


26. M. MUCH, Die Germania des Tacitus, p. 95; H. F. K. 
GÜNTHER, Rassenkunde des deutschen Volkes, 1933, passim. 
27. F. LE ROUX, C. J. GUYONVARC'H, La civilisation celtique, p. $7. 

și a infernului. Omologia între tipul fizic și statutul social 
este explicită în Cântecul lui Rig din Edda: Jarl, nobilul, este 
«blond deschis», Karl, ţăranul liber, este «roșu, cu obraji 
trandafirii», Thraell, servitorul, este «negru la piele». De 
aceea, chiar dacă părul blond nu este frecvent în Armenia, 
epopeea populară armeană menționează atât de des această 
trăsătură fizică a eroilor săi. Si în Grecia, «poeții clasici, de la 
Homer la Euripide, insistă în a-i reprezenta pe eroi mari și 
blonzi. Întreaga artă statuară, din epoca minoică până în 
epoca elenistică, le atribuie zeitelor și zeilor, poate doar cu 
excepția lui Zeus, păr de aur şi o talie supraumană» “. Cu si- 
guranță, asa cum arată P. Faure, tipul fizic mediu era cu to- 
tul altul, dar mărturiile în acest sens sunt doar mai semnifi- 
cative: tipul nordic este considerat drept un ideal fizic pentru 
că era cel al păturii de sus a populației. Lucru confirmat de 
mărturiile documentelor figurative: în studiul său asupra 
profilului grec, R. Peterson” a arătat că portretele eupatrizi- 
lor (nobililor) prezintă toate trăsăturile tipului nordic. Acolo 
unde, ca în India, o legislatie a interzis intermariajul, dife- 
rențele fizice sunt sensibile între castele înalte, în care tipul 
nordic este bine reprezentat, si castele inferioare, de unde 
lipseşte cu desăvârşire”. Studiul osemintelor descoperite în 
kurgane confirmă aceste indicaţii: se găsește aici o «predomi- 


28. P. FAURE, La vie quotidienne en Grèce au temps de la guerre de 
Troie, p. 48. 

29. JIES, 2, 1974, p. 385-406. 

30. H. F. K. GUNTER, Die nordische Rasse bei den Indogermanen 
Asiens, 1934, p. 67; L. RENOU, J. FILLIOZAT, L'Inde classique, |, 
p. 48. 

nanţă a dolihocefalilor de talie înaltă, cu nas acvilin îngust și 
un chip mai delicat si mult mai îngust decât masivii oameni 
de Cro-Magnon din bazinul Niprului»”. Studiul lui L. Kilian 
confirmă aceste puncte de vedere, insistând asupra impor- 
tantei diferenței dintre forma îngustă a chipului în rasa nor- 
dică si forma lată, caracteristică rasei dalice. 

Unitatea rasială a aristocrației indo-europene a trebuit să 
fie întărită prin endogamie; tipul său fizic a fost perceput 
drept un semn de superioritate, drept semnul exterior al 
*mânos-ului care-l animă. De asemenea, ea a fost resimțită ca 
o legătură între popoarele indo-europene străine, dincolo de 
diferențele lingvistice (care totuși defineau «barbarul») și în 
ciuda conflictelor care le opuneau: cum altfel am putea ex- 
plica uimitoarea menționare la Eschil (Perșz:, 185-186) a Per- 
siei si a Greciei, în război, drept «surori din acelasi sânge»? 


31. G. D. KUMAR, JIES, 1, 1973, p. 66-67. 

La Zilele sintezelor istorice din 1938, E. Benveniste a fă- 
cut o expunere asupra «indo-europenilor și populării Euro- 
. v . 1l . A . 
pei», a cărui rezumat ne va ține loc de încheiere: 


«În diversitatea lor, aceste invazii au caracteristici comu- 
ne. Ele n-au pus niciodată în miscare popoare întinse de 
războinici. Acestea sunt mai degrabă grupuri cutezătoare, 
puternic organizate, care au instaurat ordinea lor pe ruinele 
unor structuri instituite. În mod limpede, ei nu cunosc nici 
marea, nici orașele. Nu au nici scriere, nici religie complicată 
și nici vreun rafinament. Vor păstra cu toţii, de-a lungul des- 
tinului lor particular, trăsăturile distinctive ale primei lor 
comunități: structuri patriarhale ale «marii familii», unite în 
cultul strămoșilor, trăind de pe urma pământului și a cres- 
terii animalelor; stil aristocratic al unei societăți de preoți, de 
războinici şi de agricultori, adoraţii «naturiste» și sacrificii 
regale (dintre care cel mai semnificativ este zivamedha vedic); 
instinct de cucerire și gust pentru spatii deschise; simț al 
autorităţii și atasare de bunurile terestre. La început, ei par 
să se absoarbă în masa popoarelor, adesea mai civilizate, pe 


l. Revue de synthèse, Synthèse historique, 1939, p. 18. 

care le supun. O lungă tăcere urmează cuceririlor lor. Dar 
curând, apoi, din noua ordine pe care o întemeiază, răsare o 
cultură încărcată la început de elemente locale, care apoi se 
dezvoltă în forme mereu mai noi si mai îndrăznețe. O forță 
inventivă marchează aceste creații, cărora limba stăpânilor le 
conferă expresia cea mai desăvârsită. Însușirea pământului de 
către invadatori, mereu alții, dar provenind din aceeași stir- 
pe, creează astfel condiţiile unei organizări politice suple și 
capabile să asimileze, dă naștere vetrelor unei civilizații înde- 
ajuns de viguroase pentru a supravietui celor care au elabo- 
rat-o, îndeajuns de originale pentru a impregna durabil chiar 
şi ceea ce i se opune.» 


După patruzeci de ani rodnici în descoperiri în întregul 
domeniu, nu există nimic esenţial care să schimbe acest ta- 
blou. Formând un contrast frapant cu justețea acestor vederi, 
concepţia lui V. Pisani (7h:4.) care reduce indo-europeana la 
«un sistem de izoglose», pentru a ajunge la concluzia inexis- 
tenței unei limbi și cu atât mai puţin a unui popor”, a fost 
infirmată de progresele cercetării. 

Asupra problemei atât de dezbătute a «patriei primitive», 
Benveniste, dând dovadă atât de prudență cât si de clarvi- 
ziune, situa în sud-estul Rusiei «dacă nu leagănul, cel puțin 
primul centru de răspândire al popoarelor indo-europene». 
Arheologia a confirmat deja această afirmaţie, ea poate 


2. După P. THIEME, Die Heimat der indogermanischen Gemein- 
sprache, B. SCHLERATH respinge această ipoteză, Die Indogermanen, 
p. 6 si urm. 

confirma, într-o zi, temeiul rezervei care o însoțește. Benve- 
niste pune în evidență specificul indo-europenilor; acesta este 
și punctul de vedere al lui G. Dumézil în întreaga sa operă. 
Un alt tip de demers nu caută în indo-europeni decât pe re- 
prezentanții unei alte naturi umane comune. De asemenea, 
putem să aderăm la ceea ce au în comun limbile lumii, soco- 
tind că în aceasta rezidă esentialul și că diferențele de expri- 
mare sunt fapte superficiale; sau, din contră, să considerăm 
că aceste diferenţe constituie obiectul unui studiu propriu-zis 
lingvistic. Cele două puncte de vedere sunt legitime în egală 
măsură, dar trebuie să ne ferim de a le confunda și, mai ales, 
de a proiecta în concluzii opțiunile demersului nostru: un 
studiu centrat pe ceea ce îi diferențiază pe indo-europeni nu 
trebuie să îi plaseze în afara umanității, un studiu care îi în- 
trebuințează în scopuri tipologice nu trebuie să le refuze im- 
plicit orice specificitate. 

